
lorgovan, prunc sărac, ajunge împărat 


A FOST ODATĂ un om sărac cum puţini 
au fost pe lume, că nici apă n-avea după ce bea. 
Omul acela, pe lingă sărăcia lui, mai avea și trei fe- 
ciori, dintre care cel mai mic era orb d-un ochi şi 
şchiop d-un picior, așa că nu-i putea fi de mare 
ajutor. 

‘Feciorii cei mai mărișori, după ce s-au bărăborit, i-au 
spus tatălui lor așa : 

— Tată, noi plecări în lume să ne găsim de lucru, 
că d-acuma sîntem mari și ne putem cîştiga pinea 
de toate zilele. 

= Bine, dragii mei, numai să fiţi cuminţi, ascul- 
tători, și să nu vă duşmăniţi între voi, ca să n-ajun- 
geţi de risul lumii. 

Şi-au plecat. 

Fratele lor mai mic a rămas cu tatăl lor. 

Ceilalţi doi au ajuns la Curtea împărătească, în 
slujbă bună; unul purcar și celălalt căprar la tur- 
„mele împăratului, 


După 1iţiva ani și fratele lor cel mai mic s-a făcut 
mare, şi într-o bună zi se trezi tatăl său cu el că-i 
spune ; z Ă 
— Tată, mă duc și eu, ca frații mei, să-mi găsesc 
ceva. slujbă cît de mică, căci am văzut pe alţii și 
mai slabi decît mine, și au slujbe după puterea lor, 
zise băiatul către tatăl său, : 

— Bine, dragul meu, numai să fii cuminte și ascul- 
țător, răspunse tatăl său, ; 
Şi-a plecat și al treilea fecior. S-a dus, s-a tot dus, 
pină într-o zi a ajuns într-o pădure mare, și mergînd 
prin ea pe o cărare, numai ce aude niste pui de 
vulturoaică ţipînd ca din-gură de șarpe. Feciorului 
i-a fost milă de pui și s-a suit în vîrful gorunului, 
să vadă pentru ce se vaită așa de dureros. Cînd s-a 
văzut aproape de cuibul puilor, mai mare i-a fost 
groaza cînd a văzut un șarpe lung, învirtit în. jurul 
gorunului, apropiindu-se de cuib. S-a suit încet spre 
sarpe și cînd a fost aproape de el, a scos un cuţit 
lung de la brîu şi a tăiat șarpele în două, Acesta 
căzu jos pe pămînt şi-și mișca mereu coada retezată, 
iar bieţii puișori scăpară de la moarte. În clipa aceea 
ajunse și vulturoaica, auzind din depărtare ţipătul 
după ajutor al puilor ei. Cînd îl văzu pe feciorul 
care i-a scăpat puii din gura șarpelui, nu știa cum 
să-i mulțumească. Acesta se scobori, vulturoaica 
zbură și ea şi se apropie cu mult drag de el și-i 
zise : 

— Vai, dragul meu, tu ai fost acela care mi-ai 
apărat puii mei şi mi i-ai scăpat de la moarte. Pentru 
această mare bunătate a inimii tale și eu am să-ţi 
fac un mare bine. Mergi la tatăl tău să-ţi dea'un ol 
curat din care beţi apă și adă-l aci la tulpina goru- 
nului, iar tu să ai grijă Pie şi de puii mei, căci 
eu mă duc la Apa Iordanului, să-ţi aduc apă sfinţită 
din Jordan. Tu însă să nu te depărtezi de puii mei 
pină nu m-oi întoarce eu cu apa sfintă. Apa aceea te 
va vindeca și-ți va da vedere în ochi și putere în 
"picior şi vei fi fecior întreg și sănătos. Şi apa aceea 
împlineşte și dorinţele omului. 

— Bine, vulturoaică dragă, eu pînă te întorci tu ia- 
răși aici nu mă deslipesc de gorun şi-ţi păzesc puii, 
răspunse feciorașul. à 

Vulturoaica luă olul în ciocul ei puternic şi zbură 
spre răsăritul soarelui şi peste puţin timp nu se mai 
vedea. Bietul fecior aștepta cu nespusă bucurie so- 
sirea vulturoaicii. Nu simţea foame, nu simţea sete, 
și nici somnul nu se lipea de ochii lui. 

Deodată începură să se clatine viriurile gorunilor 
și plopilor înalţi, iar puii vulturoaicei băteau voioși 
din aripile lor fără pene, cînd văzură din depărtare 
pe buna lor mamă că se îndreaptă spre cutbul 
lor. 

Vulturoaiea cobori la fecior, îi dete olul cu apa 
sfintă şi-i spuse să se spele pe ochiul bolnav, apoi 
piciorul. Acesta luă oiul şi turnîndu-și apă în palmă 

își spălă ochiul bolnav şi îndată îi reveni vederea. 
Acum băiatul, fericit, își spălă și piciorul şi-ndată 
fu vindecat. Bietul de el, era atit de fericit și de vo- 
ios, încît n-ar fi schimbat cu nimeni pe lume marea 
lui bucurie. 

Îi mulţumi vulturoaicii şzigind olul cu apa sfinţită, 
plecă la tatăl său, ca să Ye bucure și el de bucuria 
lui, văzîndu-l întreg și sănătos, 

După aceasta Iorgovan — că așa îl chema pe fecio- 
raşul nostru — plecă iarăși la drum să-și găsească 
de lucru, ştiind bine că de astă dată are -să izbu- 
tească. 

Merse cît merse, cînd deodată se văzu în fața unui 
palat frumos, care îţi lua vederile. Întîlnind pe cale 
un moş bătrin, îl întrebă : 

m Al cui e palatul ăsta atît de frumos ? 

— Hei, dragul meu, ăsta-i palatu-mpăratului, î îi răs- 
punse moșul, şi-şi văzu de drum. 

Acum Iorgovan stătea pe gînduri, nu știa ce să faca. 
Își aduse “aminte de apa adusă de vulturoaică din 
Iordan. Înghiţi o înghiţitură de apă și se gîndi ca 
să-i ajute să poată ajunge în slujba împărătească. 
Bătu în poartă și deodată se deschise și un ostaș 
îl întrebă ; 

— Pe cine cauţi ? Şi ce dorești ? 

— Caut pe înălțatul împărat, ca să-i vorbesc ceva. 
Ostașul merse și spuse împăratului că un voinic vrea 
să vorbească cu înălțatul împărat. 

împăratul porunci ostaşului să-l aducă în față să-l 
vadă. Ostaşul merse și aduse pe Iorgovan înaintea 
împăratului, 
Cind acesta se apropia de biroi dădu ochii cu 
fraţii lui, că erau şi ei în slujba împăratului. dar'ei 
îi întoarseră spatele, și se făcură că nu-l cunosc, 
Ajuns în fața împăratului, acesta îl întrebă : 

— Cine eşti și ce doreşti ? 

m- înălțate împărate, sînt prune de om sărac'și aș 
vrea să-mi găsesc -vreo slujbă, ca să am și eu cu ce 
să trăiesc. 
— Bine, voinice, răspunse împăratul, am să te pusa 
grădinar la grădina împărătească. 

Frații lui erau tare necăjiţi cînd au văzut pe Iorgo- 
van, fratele lor, că a intrat și el în slujba împăratu- 
lui, şi nu știau cum să se scape de el și să-l prăpă- 
dească. Au început să-l pirască în toate părţile că 
nu-i place lucrul, că umblă cu vrăji și cu descîntece. 
Împăratul, auzind mereu ce se vorbeşte despre Ior- 
govan, s-a hotărît să-l prăpădească, fiind primejdios, 
Un sfetnic bătrîn al împăratului, auzindu-l vorbind 
„că vrea să-l prăpădească pe grădinar, înţelegînd 
despre ce e vorba, îl sfătui pe împărat să-l pună 
întîi la încercare, și numai după ce va vedea că 
umblă cu minciuni, numai atunci să-l prăpă- 
dească. ; ; 
Văzînd împăratul că sfetnicul său are dreptate a 
doua zi chemă pe Iorgovan la sine și îi porunci : 


— lorgovane, am auzit vorbindu-se despre tine 
multe vorbe urîte, şi vreau să aflu adevărul. Pînă 
mine seară, să-mi faci din poarta palatului meu şi 
pină la biserică o punte de aur, de care n-are nici 
un împărat pe lume ! 

Să-mi aduni toate bucatele: griul, secara, ovăzul 
şi orzul din toată ţara mea şi să mi le aduni în ma- 
gaziile palatului meu. 

Să-mi aduni toţi lupii din ţară și să mi-i închizi 
în grajdurile mele goale. 

Dacă pînă mine seară toate acestea n-or fi gata, 
unde-ți stau picioarele îţi va sta și capul. M-ai în- 
teles ? A 

— Da, am înțeles, înălțate împărate, şi cu ajutorul 
apei Iordanului le voi împlini, răspunse voinicul. 

A doua zi seara, de la poarta împăratului pînă la 
biserică s-a întins un pod de aur, care strălucea ca 
soarele. Toate magaziile împărătești erau pline cu 
bucate. j 
Cit n-a încăput în ele au fost așezate în grămezi 
mari şi acoperite cu paie, ca să nu le strice ploile. 
Toţi lupii din toate pădurile au fost băgaţi în graj- 
durile care erau goale. 

Jeşind împăratul, după cină, ca să vadă dacă Ior- 
govan a putut să-i împlinească măcar una din cele 
trei porunci grele, cînd a-dat cu ochii de podul de 
aur, a rămas ca înlemnit şi nu mai știa de bucurie, 
că nici un alt împărat din lume nu are așa pod mi- 

nunat. De la pod s-a îndreptat spre magazii și mai 
mare i-a fost bucuria, cînd și-a văzut toate bucatele 
adunate la un loc, dar mai ales cînd a văzut că nu 
i-au încăput în magazii toate. A chemat îndată pe 
bătrinul său sfetnic și i-a mulțumit că i-a dat sfatul 
să nu-l prăpădească pe Iorgovan pînă nu-l pune 
la încercare. 

Venind sfetnicul îi zise : 

— Iată minunile aceluia pe care era să-l prăpădese 
şi să-mi încarce sufletul cu grele păcate. Acum, ce 
pedeapsă să dau acelora care l-au pirit pe ne- 
drept ? 

=- Să-și primească ei osînda la care voiau să-l ducă 
„pe Iorgovan ! răspunse sfetnicul împăratului. Şi lupii 
îi sfișiară în bucăţi pe fraţii mincinoşi, luîndu-și 
pedeapsa. 
Împăratul chemă la sine pe iii îi spuse că de 
azi înainte el e ginerele său, că-i dă fata de soţie și 
jumătate din împărăție. Să meargă să-și aducă şi 
pe tatăl său, să trăiască cu ei împreună. 

Şi s-a făcut o nuntă mare şi bogată și dacă lorgo- 
van cu împărăteasa lui n-or fi murit, şi azi trăiesc, 


Poveste populară din Banat, 
culeasă de 
P. UGLAIŞIU-DELAPECICA 


Cenuștoca — Potca 


A FOST ODATĂ un împărat care avea o 
ţară mare şi foarte bogată și împărații din ţările 
vecine, care aveau țări mici şi sărace, îl vedeau cu 
ochi răi şi le era lăcomie să pună mîna pe tara lui. 
Odată, trei împărați vecini cu acea țară s-au înţeles | 
întreolaltă ca să se ridice eu război în contra lui 
și s-o împartă între ei trei. i 
„Aceștia s-au pregătit de război și într-o zi au en 
cu armatele lor, înconjurindu-i ţara, și s-a început 
“un război mare, și după. cum, e o vorbă din bătrîni 
că mai multe ciori doboară un vultur, tot așa s-a 
întîmplat și cu acel împărat. Fiind învins în luptă, 
„i-au luat țara toată şi au împărţit-o între ei. Acum 
acest împărat era foarte necăjit şi amărit că a rămas 
sărac, căci avea un fecior şi o fetiţă mică. 
O vorbă bătrinească spune că năcazul cînd vine pe. 
capul omului nu vine singur, ci vine cu tovarăș, așa 
și de astă dată: împăratului îi moare soţia. Năcazul 
era cu atît mai mare, că avea și un fecior și o fetiţă 
mică care au rămas fără mamă, şi îi era tare greu, 

Nemaitiind împărat, nu avea nici un venit și a în- 
ceput a se lupta și el cu sărăcia. 

Feciorul s-a hotărît să plece în lume, ca să-şi gă- 
sească norocul. S-a rugat de tatăl său să-i dea voie - 
să meargă în lume, doar-doar va da de vreun bine. 
Tatăl său îl întrebă : 

— Nu te temi să iai lumea în cap ? 

— Nu mă tem, tată, şi cred că am să-mi împlinesc 
cu bine gîndul. 

-— Bine, dragul meu, iată eu îţi dau unul din cei mai 
buni cai ai mei și paloșul meu. Îţi dau și cîţiva gal- 
beni, ca să ai de cheltuială pentru drum atît de 
lung, căci nu poţi ști peste ce greutăţi ai să treci. 
Voinicul nostru și-a pregătit de toate și, luîndu-și 
rămas bun de la tatăl său și de la soruţa lui, a în- 
călecat calul și pe-aci ţi-e drumul ! 

S-a dus, s-a tot dus, multă lume-mpărăţie, ca Dum- 
nezeu să ne ţie, pînă cînd, înspre seară a ajuns la o 
moară părăsită, care din lipsă de apă, fiind valea 
secată, n-avea cine să învirtă roata, și crezu că e 
bine să rămînă aci peste noapte, avind un adăpost 
bun, atît pentru căluţul său, cît şi pentru el. 

Noaptea, cam pe la miezul nopţii, s-a trezit din somn, 
auzind că cineva a intrat în moară, și vorbea în 
șoapte. S-a ridicat încet din pat, a pus mîna pe palos 
şi a stat la pîndă, ca să vadă ce se întîmplă. Văzînd 
că pe vatra morii se aprinsese un foc, care ardea 
cu flăcări, s-a lipit de ușă, care avea o gaură destul 

de mare, şi a putut vedea foarte bine că erau niște 
hoţi, trei la număr, îmbrăcaţi în haine călugărești 
şi cu bărbile mari. 

Se așezară pe vatră și unul din ei a luat un sac destul 
de greu. Şi golindu-l pe vatră, a văzut că erau numai 
galbeni, mari și mici. Hoţii s-au apucat să-i numere, 
ca să-i poată împărți. 

Voinicul nostru se gîndi să iasă la ei cu paloșul în 
mînă și să-i sperie, să fugă și să-și lase prada. Zis 
şi făcut. Era îmbrăcat cu hainele lui frumoase. Strinse 
în mînă mînerul paloşylui și deschise repede ușa 
strigînd din răsputeri ; 
— Săriţi pe ei, voinicii mei, că sînt aici toți trei! 
Hoţii, care cunoșteau moara și știau că aici nu stă 
nimeni, și văzînd paloşul, au crezut că-s urmăriţi 
de jandarmi, și au rupt-o la fugă îngroziţi de moarte. 
Voinicul a ieșit în urma lor, dar ei așa fugeau de 
repede, că nu i-a mai văzut. S-a dus la grajd, ca 
să-şi vadă căluţul, apoi s-a-ntors în moară, liniștit. 
A adunat de pe vatră galbenii și i-a băgat napoi 
în sac. A luat sacul și l-a pus pe aşternutul său 
sub cap, a stins focul din vatră și după ce a zăvorit 
bine ușile morii, s-a culcat din nou. 

A doua zi dimineaţa s-a sculat, a mîncat, şi-a adăpat 
calul, apoi a încălecat, după ce şi-a aşezat sacul, 
şi a plecat la drum. Voia să se întoarcă la tatăl său 
să-i lase sacul cu bani, dar se gîndi că nu e bine 

să te-ntorci din drum cînd ai plecat undeva cu un 
plan, că atunci n-ai să izbutești. Şi-a văzut de drum. 
Cînd a ajuns la marginea unei păduri mari, nu știa 
în care parte s-o ia. Dînd cu ochii de-o cărare bă- 
tătorită, s-a dus tot înainte. Ajungînd într-o poiană, 
unde dădu și peste un izvor limpede, s-a oprit aici, 
a luat sacii din spatele calului și-i dete drumul să 
pască, iar el s-a apropiat de izvor, s-a așezat pe 
iarbă și desfăcînd sacul cu merindea, a început să 
mănince. N-a mestecat bine prima bucătură, cînd 
auzi venind din pădure un strigăt: „Ajutor! 
Ajutor !“ 

Se ridică repede şi, punînd mîna pe paloș, se-ndreptă 
spre locul de unde se auzea strigătul. Deodată văzu 
în fața sa o fată frumoasă, care a rătăcit prin pădure, 
pe care un zmeu voia s-o fure. La văzul paloșului, 
care strălucea în mîna voinicului nostru, crezînd că 
e vreun Sfarmă Piatră, zmeul a luat-o la sănătoasa. 
Fata îi mulțumi voinicului pentru că a scăpat-o din 
mâna zmeului, și-l rugă să meargă cu ea pînă la casa 
Sfintei Vineri, ca să-i mulțumească pentru această 
binefacere. Veniră la izvor, unde-și lăsase calul și 
merindea, îşi așeză lucrurile pe cal, încălecă și el 
şi luînd şi pe fată pe cal porniră spre casa Sfintei 
Vineri. 

Ajungînd la Sfinta Vineri, se opri calul și descălecă, 
Slobozi calul, să mănînce, iar el se așeză la umbra 
unui trandafir mare, încărcat cu flori. 

Nu trecu ca de cînd vă povestesc şi, iată, văzu o 
pătrînă, fata se apropie de ea, îi sărută mîna și poala 
hainei şi veniră încet înspre casă. Voinicul nostru, 
cînd văzu chipul Sfintei Vineri, şi-a adus aminte că 
numai cu cîteva zile mai în urmă a visat pe Maica 
Sfintă că îl chema la ea, şi era tocmai șa cum 8 
vedea acum pe această bătrînă. 

Sfînta Vineri se apropia de casă. Voinicul s-a ridicat 
de jos, s-a îndreptat spre ea şi cînd i-a ajuns în 
faţă, i-a sărutat mîna şi poala hainei, aşa cum a 
văzut că a făcut și fata. 
Fata zise Sfintei Vineri : 

-— Voinicul acesta m-a scăpat din mîinile unui 
zmeu, care voia să mă fure și să mă ducă în palatul 
lui. Cînd umblam prin pădure cu surorile mele, 
m-am pierdut de ele şi m-am rătăcit. Cînd am dat 
ochii cu zmeul am-strigat: „Ajutor! Ajutor“ Voi- 
nicul acesta a alergat într-un suflet, cu paloşul în 
mînă să vină în ajutorul meu. Zmeul, cînd a dat 
cu ochii de el, a fugit îngrozit, și așa am scăpat. 

— Îţi mulţumesc, dragul meu, că mi-ai scăpat fata 
din ghearele zmeului. Acum să-mi spui, dragul meu, 
unde ai plecat, și ce voiești să faci ? Maică-ta bună 
s-a rugat mereu de mine, să-ţi stau în ajutor atît 
ţie cît și soruţei tale, precum şi bunului vostru tată. 
.Voinicul nostru nu mai știa de bucurie că a dat față 
cu Sfînta Vineri şi îi răspunse : 

— Slintă maică Vineri, bunul nostru tată şi noi am | 
rămas fără scumpa noastră mamă. Duşmanii bunului 
nostru tată au venit cu război în contra lui și ne-au 
luat ţara. Am rămas săraci și mama noastră dulce 
a murit de năcaz. Eu m-am hotărît să plec în larga 
lume, ca să-mi caut norocul, să-mi ajut pe tatăl 
meu și pe soruța mea dragă, rămasă mititică fără 
mamă. şi: 
— Dragul meu, pentru binele pe care mi l-ai făcut, 
iată aci îţi dau trei lucruri, de care veţi avea mare 
ajutor, şi tu, şi taică-tău, și soruţa ta: un bujor 
roşu pentru tatăl tău, care floare are darul să facă 
să fugă toţi dușmanii lui, cînd vor da cu ochii de el, 
văzîndu-l în virful steagului. Pentru buna ta soruţă, 
o nucă de argint, în care se află o haină frumoasă de 
argint, pe cînd va,fi fată mare. Cînd va vrea să 
îmbrace haina, să zică aşa: „Dă-mi haina, nucuţă 
„dragă !“ Iar cînd va vrea s-o aşeze în nucă, să zică : 
„Păstrează-mi haina, nucuţă dragă!“ Floarea asta 
de busuioc ţi-o dau ţie. Această floare sfinţită s-o 
porţi în pungulița asta de mătase, tesută de 
zinele mele dragi. Cînd vei ajunge la virsta de în- 
surătoare, să vii la mine, să-ţi dau o zînă frumoasă, 
să te fac fericit, 

lar acum să te duci la sora mea, Sfînta Simbătă, S-0 
slujești. trei ani, cu cinste şi cu omenie, şi ea îți va 
da alte daruri, cu mult mai de preţ decît ale mele, 
căci ea e mai bogată decît mine. 

Cind vorbea Sfînta Vineri, lată c că veneau şi celelalte 
zîne, toate foarte triste. 

— Unde aţi fost de aţi întirziat atita? le întrebă 
Sfînta Vineri. 

— Maică sfintă! Am pierdut prin pădure pe sora 
noastră și am căutat-o și n-am putut-o afla, nu 
“voiam să venim fără de ea, căci ştiam că v-am fi 
tăcut rău, dar vedem că ea e aici. 

— Da! S-a pierdut de voi și un zmeu voia s-o fure 
şi s-o ducă în țara lui, dar voinicul acesta a scăpat-o 
din ghearele lui. Mulţumiţi-i și voi, că v-a scăpat şi 
pe voi de pedeapsă şi pe sora voastră de zmeu. 

Zinele îndată îi săriră în gre; îl sărutară ca pe 
un frate și îi ziseră : 

— Vai, dragul nostru, de azi înainte tu ești fratele 
nostru dulce, şi ła nunta ta vom fi și noi acolo, 
şi-ţi vom face o mare bucurie. Voinicul sărută mina 
și poala hainei Sfintei Vineri și luîndu-și rămas bun 
de la ea și de la zîne, întrebă pe Sfinta Vineri cum 
va putea să afle casa Sfintei Simbete. 

— lată, dragul meu, îţi dau o' pisicuță pe care o 
cheamă Picuţa și ea îţi va arăta calea, mergînd tot 
înaintea ta, pînă cînd ajungeţi la sora mea, de unde 
ea se va întoarce singură acasă. 

Voinicul nostru încălecă calul şi plecă spre Sfinta 
Simbătă. 

Picuţa alerga înaintea lui, voioasă, parcă avea aripi. 
Merse voinicul nostru cale lungă, să-i ajunsă, cum 

se zice din poveste, că-nainte mult mai este. Pe la 
amiaz, au ajuns într-o vale frumoasă şi răcoroasă, 
şi se opriră aci să se odihnească și să mănînce. 
Slobozi calul să pască, iar el cu Picuţa se așezară 
pe iarbă, scoase merindea şi începu să mănînce şi 
împărțea bunătăţile cu Pisicuţa, care îi arăta calea. 
După ce se săturară bine, voinicul încălecă - căluţul 
său drag, o luară iarăși la drum, zi de vară pină-n 
seară, și după o cale destul de lungă, în drum în= 
tilni un iepuraș, care de frică intrase într-o tufă 
foarte deasă de spini, și aşa a scăpat de dinţii vulpii, 


dar nu mai putea ieși, Vulpea, care văzu apropiin- 


du-se voinicul nostru de iepure, o luă la sănătoasa, 
ca să-și scape blana. 

Jepurașul, văzindu-se scăpat, se rugă de voinicul 
nostru să-l elibereze din cușcă. Voinicul nostru scoase 
paloşul și tăind toţi spinii, care-l salvaseră de la 
moarte, eliberă pe bietul animal. 

Jepurașul se duse la voinicul nostru şi-i mulţumi 
şi-i dete un fir de păr, și-i spuse : 

— De cite ori vei avea nevoie de vreun mic ajutor, 
eu şi întreg neamul meu îţi stăm în ajutor. Cind 
vei scutura firişorul ăsta de păr, noi îndată vom fi 
lingă tine. Cred că n-ai să pierzi nimic,. dacă mă 
ai şi pe mine prieten. Îţi mulţumesc că m-ai scăpat 
de la moarte, şi-ţi rămîn dator cu răsplată pentru 
această binefacere. 


19 


Voinicul nostru plecă din nou la drum și pe cînd 
soarele se pregătea de culcare, se văzu în fața unui 
palat atît de frumos şi de strălucitor, încît abia te | 
puteai uita la el. Se opriră, şi micuța Picuţă îi spuse 
voinicului. să bată cu paloșul în poartă. Dete de 
două ori cu paloşul și îndată veniră două zîne și 
o deschiseră și-l întrebară cine e și ce dorește. Le 
puse că e trimis de Sfînta Vineri să slujească trei 
ani pe sora ei, Sfinta Sîmbătă. Una din ele se duse 
să. spună măicuţii lor că a venit un voinic trimis de 
Sfinta Vineri, 

Sfinta Sîmbătă veni la poartă și-l întrebă : 
~- Cine eşti, voinice? Ce vînturi te-au adus pe 
aici, pe unde picior de om pămîntean nu pătrunde ? 
—— Sînt fecior de împărat fără împărăție, căci trei 
împărați vecini s-au întovărăşit și au venit cu război 
greu în contra tatălui meu, l-au învins și-au luat 
țara. Mama a murit de năcaz și am rămas săraci. 
Am rămas eu cu o mică soruță fără mamă. Într-o 
zi m-am hotărît să-mi iau lumea în cap și să merg 
în lumea largă să-mi caut norocul și aşa am ajuns 
aici. Sfinta Maică Vinerea m-a trimis aici să vă 
slujesc trei ani cu cinste și omenie. 
== Bine, voinice dragă, dar să știi că aici.în pădurea 
asta, care să vede colo spre soare-răsare, sînt niște 
fiare turbate și mă tem că tu nu vei putea să-mi 

aperi turma mea de oi, ca să nu-mi răpească nici 
una din ele, mai ales din cele nouă, care au lină 
de aur. Crezi că vei putea face această slujbă” grea ? 
Dacă în trei ani vei pierde numai o singură oaie, 
nu vei primi nici o simbrie și-ai slujit de pomană. 
— Cu ajutorul lui Dumnezeu, eu cred, Maică SAI 
că din turma de oi nu va lipsi nici una. i 
— Bine, dragul meu, vino cu mine să-ţi arăt oile 
și așază calul în grajd, sacii ţi-i du în odaia ta. 

Maica Siîntă îi arătă oile și-i arătă şi locul pe unde 
are să le ducă la păscut, apoi îi numără oile și i 
le dete în primire. După aceasta, voinicul luă turma 
şi o scoase la pășune. Lăsă oile să pască, iar el 
scoase din sîn punguliţa de mătasă şi luînd busuiocul 
în mînă, zise : 

— Floare sfîntă de busuioc, ajută-mi trei ani de zile 
să pot păzi vitele astea, să nu le fure fiarăle săl- 
pătice ! 

Cît ai bate-n palme în faţa voinicului se arătară 
trei căţeluși:  Repede-ca-gîndul, Uşor-ca-vintu şi 
Greu-ca-pământu, şi-l întrebară pe voinic : 

— Drag stăpînul nostru! Am venit să te slujim 
trei ani. Ce avem să facem ? : 

— Să-mi păziţi oiţele acestea, ca nu cumva vreo 
fiară blestemată să fure vreuna din ele, le spuse 
voinicul. t 

— Bunul nostru stăpin, răspunseră călelușii, trei 
ani de zile nu-ţi va lipsi nici o oiţă, orișicite fiare ar 
veni să fure vreo oaie. 

Voinicul nostru îşi scoase de la priu fluierul lui 
drag și începu să le doinească, de răsuna valea. 
Oiţele îl priveau cu drag și toată ziua se învirteau 
în jurul lui, fermecate de fluierul acela plin de 
vrajă. i 
Aproape de amiază, ieșşiră din pădure mai multe 
fiare sălbatice şi veneau turbate de foame să ră- 
pească vreo oaie. Cei trei cățeluși, cum deteră cu 
ochii de ele, se îndreptară ca fulgerul spre ele 
şi-ntr-o. clipită le-au sfișiat în bucăţi, iar Greu-ca- 
pămîntu a călcat locul unde le-au rămas oasele și 
măruntaiele, încît nu se mai cunostea nici urmă 
de ele. 

Cînd a început să se învăluiască ziua cu noaptea, 
voinicul nostru și-a luat turma și a plecat spre pe- 
latul Sfintei Sîmbete. Şi-a așezat oiţele și s-a dus 
să cineze. Stăpîna l-a întrebat dacă au venit fiarele 
sălbatice să-ncerce să-i fure vreo oaie. I-a povestit 
cum au venit și cum au fost nimicite, Sfînta Sîmbătă 
era foarte bucuroasă. 

A doua zi iarăși şi-a dus oiţele la păscut, și tot așa 
au venit alte jiyini și mai fioroase. „Căţeluşii“ și pe 
acestea le-au făcut una cu pămîntul. Înspre seară 
a plecat spre casă, bucuros că și de astă dată i-a 
scăpat turmulița întreagă. Sfinta maică îl aştepta în 

faţa stinii, şi cînd intrau oile, ea le număra. Mai mare 
ii era bucuria cînd a văzut că toate oiţele ei dragi 
sînt la număr. 

A treia zi, voinicul nostru își duse turma iarăși la 
păşune, şi aştepta cu nerăbdare să vină seara. Ca 
să treacă ziua mai repede și-ncepu a trăgăna t din 
fluier, încît și florile și iarba se legănau la cîntecul 
acela minunat. A trecut amiaza și voinicul credea 


„că a scăpat de blestematele de fiare. Cînd cînta mai 


frumos din fluier, iată că din pădure începură să 
iasă niște jivini mari. şi mai îngrozitoare decît ce- 
lelalte. Aveau nişte guri mari şi nişte dinţi ca şi 
colții de la grapă, încît te lua fiorul cînd le vedeai. 
Năzdrăvanii- de căţeluşi nu se vedeau. Jivinele erau 


numai la cîțiva pași de turmă, și voinicul nostru 


înlemni cu fluierul în mînă, şi-ncepu să tremure de 
frică, că nu-și vedea nicăieri cățelușii, dar în cli- 
peala aceea îi văzu în spatele jivinilor, sfîrticîndu-le 
spinările și sfărîmîndu-le oasele. 


„Acum, apropiindu-se seara,  voinicul nostru se 


pregătea de plecare. Se apropie de dragii lui căţe- 
luşi şi le spuse : 

— Vă mulțumesc, dragii mei, că m-aţi slujit cu cre- 
dinţă. Spuneţi şi bunului vostru stăpîn că îi multu- 
mesc din toată inima că mi-a ajutat să pot sluji cu 


1 A trăgăna — a cînta cu multă duioşie. 

cinste pe Maica Sîmbătă, şi acum puteţi pleca la 
stăpînul vostru. 

Voinicul nostru, voios peste măsură, plecă cu oiţele 
spre casă, și le-a dus fluierîndu-le tot timpul pînă la 
palatul sfintei maici. Aceasta veni repede şi le des- 
chise poarta, și-ncepu à le număra. Cînd a văzut 
că nu-i lipseşte nici 0 oiță, se apropie de voinicul 
nostru și-l binecuvîntă, și-l sărută pe frunte, pentru 
credinţa cu care a slujit-o. 

Voinicul duse oile la locul lor și merse cu Maica 
Sfintă să-i dea de cină. După cină, maica îi spuse 
că niciodată n-a avut așa slugă credincioasă, și că 
nu i s-a întîmplat ca în timp de trei ani să nu-i piară 
nici o oaie. 

— Pentru că m-ai slujit atît de bine, ai să primesti 
de la mine cel mai frumos dar: pentru tatăl tău o 
oglindă fermecată, oricine privește în ea, ' îndată 
întinerește şi ceea ce își dorește îndată i se împli- 
neşte, Pentru soruţa ta îţi dau o nucă de aur, 
în care este o haină frumoasă toată de aur, pen- 
tru cînd va fi fată mare. Cînd va vrea s-o îmbrace: 
să-i zică așa : „Dă-mi haina, nucă dragă !“ și ea în- 
dată se va deschide și îi va da haina. lar cînd va 
vrea s-o aşeze la loc să-i zică : „„Păstrează-mi haina, 
nucă dragă !“ Cînd se va îmbrăca cu haina, să ceară 
nucii să-i dea și pantofii, tot de argint, şi-o coroniţă 
“la fel: ie, pentru că m-ai slujit- cw atîta credinţă 
şi cu cinste, îţi dau un inel de aur cu diamante, care, 

dacă-l vei ruga să-ţi ajute să izbîndești în vreun 
lucru bun, el te va ajuta. 


Sfînta Sîmbătă îi dete cele trei lucruri și îi spuse 


j 


să se ducă mîne dimineaţă la soră-sa, Sfinta Dumi- 
nică, s-o slujească şi pe ea. 

A doua zi, voinicul nostru s-a sculat cu noaptea-n 
cap, şi-a scos căluţul din grajd, a aşezat toate lu- 
crurile pe spatele calului și s-a dus la Maica Sfintă 
să-i spună cum ar putea ajunge la Sfînta Duminică. 
-= Iată, dragul meu, îți dau porumbelul acesta, care 
va zbura tot timpul în faţa călușelului, ca să-i arate 
calea, pînă cînd veţi ajunge în faţa palatului surorii 
mele, iar de acolo el va zbura din nou aici la mine. 
Cind vei da faţă cu sora mea, să-i spui că te-am trimis 
eu, ca să-i slujești și ei trei ani. 


_Voinicul îi sărută mîna și poala hainei sfinţite și 


încălecîndu-și călușelul, plecară spre Sfinta Dumi- 
nică. Porumbelul zbura la un pas de botul calului. 
Înspre asfinţitul soarelui, cei trei tovarăși de drum 


au ajuns norocoși la palatul Sfintei Duminici, Cînd 


văzu sfinta porumbelul, care-i întrase în palat, ştiu 
îndată că sora-sa, Sfinta Sîmbătă, a trimis pe cineva 
la ea. leşi la poartă și aci dădu cu ochii de voinicul 
nostru, călări pe cal, şi-l întrebă : 


—— Cine eşti și ce cauţi pe aici pe unde nici un pã- 


miîntean nu-ndrăzneşte să-și pună piciorul, căci pe 
aici sînt. nişte jivini spurcate și turbate, care sfişie 
orice vietate pe care o-ntîlnesc în-cale ? 


25 


— Sifîntă Maică Duminică! Sînt fecior de împărat, 
Tatălui meu i-au luat dușmanii ţara, mama a murit 
de năcaz că am rămas săraci, eu și cu o soruţă am 
rămas fără mamă. Într-o zi i-am spus tatălui meu 
că eu plec în lumea mare, ca să-mi caut norocul, 
Am slujit pe Maica Sfintă Sîmbătă, timp de trei 
ani, cu credinţă și cu cinste, și acum diînsa m-a 
trimis să vă slujesc și pe dumneavoastră cu cinste 
şi cu credinţă trei ani. ; 

— Bine, dragul meu voinic, răspunse Sfinta Dumi- 
nică, eu am nouăzeci și nouă de iepe, care trebuie 
duse la pășunat dimineaţa și seara. Dar să bagi bine 
de seamă, că niște afurisite de fiare sălbatice, de 
cîte ori ies la pășune, totdeauna îmi răpesc şi îmi 
omoară cîte una din cele mai frumoase. Să ai mare 
grije, căci dacă în aceşti trei ani pierzi vreo iapă, 
ţi-ai pierdut dreptul la simbrie și mi-ai. slujit de 
pomană. ze: 

— Bine, maică siîntă ! răspunse voinicul. 

Maica Sifintă se duse cu voinicul şi-i arătă unde 
să-și lege calul, îi arătă odaia lui, unde își aduse 
lucrurile, apoi merseră în grajdul iepelor şi, numă- 
rîndu-le, i le-a dat în primire. 

A doua zi își scoase iepele la pășune, luîndu-și și 
fluierul, şi plecă. lepele se apucară să pască, iar vol- 
nicul nostru era tot în urma lor, ca să nu se prea 
împrăștie, ca nu cumva venind fiarele sălbatice să-i 
fure vreuna din ele. După ce s-au săturat bine, a 

plecat cu ele spre casă. Pe cînd au flămâînzit iep- 
șoarele, le-a scos iarăși la păscut. Şi-a scos punguţa 
cu sfînta floare de busuioc și zise ; 

— Sfintă floare de busuioc, ajută-mi ! 

Cei trei căţeluşi veniră şi se aşezară în faţa voini- 
cului, și-i ziseră : 

— Drag stăpînul nostru, ce ajutor voiţi să vă 
dăm ? 

— Dragii mei căţeluși, răspunse voinicul, eu am in- 
trat în slujba Sfintei Dumineci și mi-a dat să-l 
păzesc nouăzeci şi nouă de iepe și să le duc la pä- 
şune dimineaţa și seara. Mi-a poruncit să am grije 
că, de cîte ori ies iepele la păscut, vin niște bleste- 
mate de sălbăticiuni și întotdeauna îi omoară cîte 
una din cele mai frumoase. Vă rog să mă ajutaţi, ca 


să nu mai fure. 
— Dragul nostru stăpîn, răspunseră cățelușii, fii 


foarte liniștit, că nici o iapă nu vor mai putea fura, 
şi dacă vor veni să fure vreuna, aci-și vor găsi 
moartea. 

Voinicul nostru nu se depărta de ele, și mereu era 
cu ochii în patru. Deodată îieșiră din pădure niște 
jivini înfiorătoare, şi se îndreptară spre iepe. Cel 
trei năzdrăvani dormeau lungiți cu burţile la soare, 
dar în clipa cînd o jivină spurcată era să sară în 


„spatele unei iepe frumoase s-o sfişie, Repede-ca- 


gîndul şi era atîrnat de gitul fiarei și îi rupse o 
bucată mare din beregată. Văzind celelalte jivini 

primejdia care le paşte, voiră să fugă, dar ñu maji 
avură cînd, căci căţeluşii le-au făcut de- petre- 
canie. 

Voinicul nostru era foarte voios că i-au scăpat ie- 
pele, și după ce se săturară? bine „toate, a plecat cu 
ele spre casă. | 
Sfînta Duminică era foarte bucuroasă cînd a văzut 
că nici o iapă nu-i lipsește. 

A doua zi voinicul scoase iepele și la duse la pășune, 
Spre amiază iarăşi au năpădit alte fiare, mai îndră- 
cite, dar cum le-au simţit căţelușii nici una nu s-a 
mai întors în pădure, pe toate le-au sfişiat. 
După-amiază, pe timpul răcorilor, le aduse la păscut, 
Către .seară le-a dus acasă. Maica Sfintă era veselă 
cînd și-a văzut toate iepele. 

A treia zi, voinicul nostru se sculă naie. ii răsă- 
ritul soarelui, şi stătea ca pe spini, văzînd că nu. mai 
răsare soarele, să se vadă plecat cu .iepele. Îndată 
ce i-a văzut razele, a scos iepele şi a plecat cu ele. 
După ce s-au săturat bine, a plecat spre casă, După- 
amiază le-a dus iară. Nu ajunse bine cu ele la loc,: 
cînd iată că o altă haită de jivini, înalte cît caii, 
se iviră din pădure şi deteră năvală spre iepe, care 
de groaza lor s-au adunat într-o grămadă. Căţelușii 
le ieșiră înainte, cei doi mai sprinteni le încolţiră 
din faţă, iar Greu-ca-pămintul li :se așeză în urma 
lor, ea să nu le lase să scape de la moarte. Și în 


At 

cît timp ai număra pînă la nouă, n-a mai rămas 
urmă de jivini. Acum, voinicul nostru era foarte 
voios, şi după ce văzu că toate iepele sînt sătule, 
chemă căţelușii şi le mulţumi, și-i rugă să-i spună 
Și stăpînului lor că îi mulțumește pentru marea bine- 
facere, apoi le spuse să plece la stăpînul lor. 
Voinicul nostru era așa de voios, că puteai prinde 
iepurii cu el, nu alta. Plecă cu iepele spre casă. 
Sfinta Duminică le aștepta în poartă, le numără și 
cînd văzu că nu lipsește nici una, s-a bucurat foarte 
mult, 
După ce voinicul aşeză iepele, veni la Sfinta Dumi- 
nică, să-i dea de cină. La cină sapă Duminică îi 
spuse ; ni 
=- Dragul meu, încă așa slujitor bun ca şi tine 
n-am avut și pentru aceasta am să-ți plătesc după 
cum m-ai slujit. Iată care îţi este plata: un corn 
fermecat, un ghem de lînă şi o curea îmbrăcată în 
mătase ţesută de zînele mele. 
Cornul acesta e din aur pe dinlăuntru şi el îţi varsă 
toate bunătăţile lumii, şi-ţi dă toate bogăţiile, dacă 
îi zici aşa ; 

„Cornule, drăguţule, 

Varsă-ţi bunătăţile 1* 


lar cînd vrei să fie adunate în corn, să-i zici : 


„„Cornule, drăguţule, 
Sirîuge-ţi bunătățile !* 

Ghemul îţi va da îmbrăcăminte de toate felurile şi 
tot ce ţine de îmbrăcăminte ; căciuli, pălării, cizme, 
bocanci, și altele, dacă îi ceri aşa : 


„Ghemuţule, dragul meu, 
Dă-mi de toate ce vreau eu !“ 


Și îi spui ce doreşti să ai, 

Cureaua aceasta fermecată are darul să-ţi facă un 
pod frumos peste o apă, un drum printr-o pădure, 
peste un munte, dacă îi zici aşa 4 
„Fă-te punte peste apă !&-și cînd vrei să nu mai fie 
îi zici aşa : „Strînge-te, punte, la loc !“ | 
Pentru buna ta. surioară îţi dau nuca asta bătută 
în diamante. În ea şe află o haină frumoasă, de dia- 
mant. Cînd va fi fata mare, și va vrea să o îmbrace, 
să-i zică așa 4 


„Nuca mea frumoasă, 
Dă-mi haina de mireasă !“ 


Iar cînd va vrea s-o așeze în nucă, să-i zică așa : 


„Nuca mea frumoasă, 

Păstrează-mi haina. de mireasă !® 
Voinicul nostru îi sărută mîinile şi poala hainei sfin- 
tite și-i mulţumi din toată inima pentru atitea da- 
ruri de mare preţ, îşi luă rămas bun de la Sfinta 
Duminică, își așeză lucrurile în saci şi încălecînd 
porni spre ţara lui dragă, zicînd un Doamne-ajută ! 


30 


PI 


S-a dus voinicul nostru, s-a tot dus cu mare spor 
la drum, căci bunul său călușel știa că merge spre 
casă, pe unde venise. Mergînd o bună parte din 
drum, se trezi în faţa unei ape mari. Aci se opri şi 
calul. Şi voinicul și călușelul stăteau și se uitau la 
apă, dîindu-și seama că au rătăcit drumul. După atita 
amar de cale bătută, îi veea a greu să se mai în- 
toarcă de unde au plecat. 

Voinicul nostru își aduse aminte de cureaua pe care 
i-o dete Sfinja Duminică, o scoase din sac, și arun- 
cînd-o peste apă, zise ; 


„Fă-te punte peste apă!“ 


Şi se făcu-ntr-o clipeală o punte de toată minunea, 
întinsă de la un ţărmure la celălalt, care nu se vedea. 


„Pe marginea punţii erau ciubere noi de brad um- 


plute cu pămînt, iar în fiecare ciubăr erau fel de fel 
de tufe de flori: trandafiri, iasmin, iorgovan și 
altele, care te-mbătau cu mirosul lor. 

În fiecare tută de flori erau cuiburi frumoase de 
păsărele : privighetori, piţigoi, stieleţi, pupeze,, gran- 
guri, ciocirlii și fel de fel de cîntăreţe, care te destă- 
tau ascultindu-le, 

Voinicul nostru a trecut peste apă și cînd s-a văzut 
dincolo de apă, nu mai putea de bucurie, și a zis 
curelei. : 


„„Stringe-te, punte, la loa!" 

Şi îndată s-a strins puntea cu toate florile şi cu 
paserile ei. | 
Voinicul nostru a plecat iarăși mai departe, şi din 
ce mergea mai mult, i se părea că începe să se 
apropie de casa lor, că și dealurile și pădurile se- 
mănau cu cele din ţara luj, 
Şi au mers, au tot mers, multă lume-mpărăţie, ca 
Dumnezeu să ne ţie, cum se zice din poveste, că 
nainte mult mai este. Ajungînd la umbra unui plop 
cu umbra deasă, voinicul nostru, fiind flămînd, s-a 
oprit aci. A descălecat calul şi i-a dat drumul la 
iarbă, el s-a așezat la umbră şi apoi și-a scos cornul 
din sac şi i-a zis aşa: 

„Cornule, drăguţule, 

Varsă-ii bunătăţile 1% 


Și-ndată se întinse în faţa lui o masă mai grozavă 
decît o masă împărătească. Mincări şi beuturi de 
tot felul. Se așeză la masă şi mîncă cu mare poftă, 
că era flămînd, şi mâîncările gustoase. După ce se 
sătură bine, zise cornului : 

„Cornule, drăguțule, 

Strînge-ji bunătăţile 1* 
S-a dus să-și aducă călușelul, sătul şi el, își așeză 
toate lucrurile pe spatele lui și, încălecîndu-l, plecă 
la drum. Merse ca de cînd vă povestesc şi deodată 
s-a văzut înconjurat de niște tilhari, care voiau să-l 
prade și să-l omoare. Au crezut tilharii că voinicul 

este vrun neguţător bogat, ori domn de pămint. 
Cum îi văzu voinicul. nostru, scoase firul de păr de 
iepure şi scuturîndu-l, zise : 

— Ajutor, iepuraşi dragi ! Într-o clipeală se iviră 
iepuraşii şi-l întrebară : 

— Drag stăpînul nostru, ce poruncă ne dai ? 

— Să mă scăpaţi de tilharii aceştia, care vor să mă 
_ omoare. 7 l 

Într-o clipeală le-au zdrobit oasele, de nu s-a mai 
ales nimic de ei. Voinicul nostru a mulţumit iepu- 
rașilor şi a plecat mai departe. După o.cale lungă şi 
„obositoare, s-a văzut ajuns la casa tatălui său, care 
nu mai putea de bucurie cînd și-a văzut acasă fe- 
ciorul. S-au sărutat şi s-au îmbrățișat cu mult drag, 
Feciorul a întrebat pe tatăl său unde este soruța lul 
dulce. 

~- Vai, dragul meu fiu, am trimis-o la sora mea și 
mătușa voastră, căci eu m-am însurat cu o văduvă, 
care are două fete, şi fetele nu se prea înțeleg bine 
laolaltă. Trimit acum după ea, să vină acasă. 

Voinicul nostru dete tatălui său bujorul primit de 
la Sfînta Vineri, și-i spuse că această floare sfintă 
are darul să facă să fugă toți dușmanii din faţa lui, 
cînd vor vedea floarea în virful steagului, și asa 
pornind cu război contra duşmanilor, care ne-au 
luat ţara, îţi vei lua ţara de la ei. 

După două zile a venit şi sora sa şi s-au bucurat 
foarte mult cînd s-au văzut. Fata se făcuse mare şi 

3 — Poveşti nemuritoare, voi. $ 


mai frumoasă -de cum era. Ca o zină din poveşti. 
Fratele ei îi spuse că i-a adus o nucă de argint de 
la Sfinta Vineri. 
— Ta nuca aceasta, îi spuse fratele, se află o haină 
toată de argint, o coroniță şi o pereche de pantofi 
tot de argint. Dacă vrei să vezi haina și celelalte, 
zi așa: „Dă-mi haina, nucuță dragă! și ea îndată 
ţi-o dă. 
Fata, vrind să-și vadă haina de argint, zise ; 

„Dă-mi haina, nucuţă dragă !“ 
Mai mare le-a fost bucuria, cînd au văzut așa haină 
minunată, cununița și pantofii de argint. 
Apoi îi spuse fetei să zică ; 

„Păstrează-mi haina, nucuță !“ 
Şi deodată haina, coronița și pantofii au intrat în 
nucă. 
— Seorioară dragă, ia nuca și ţi-o bagă în sin, îi 
spuse fratele. 
Feciorul împăratului scoase şi nuca de aur şi le-o 
arătă. Aceasta mi-a dat-o Sfinta Sîmbătă, şi în ea 
este o haină de “aur, cu coronița şi pantofii la fel. 
Dacă vrei s-o vezi, să-i zici ; 

„Dă-mi haina, nucuţă dragă !* 


şi fata zise : „Dă-mi haina, nucuţă dragă 1% 

Deodată haina era în braţele fetei, care nu mai știa 
pe ce lume e, de bucuria mare. Fratele îi spuse să 
zică nucuței ca celeilalte i 


„Păstrează-mi haina, nucuţă dragă !“ 


Și nuca i-a luat haina, coroniţa şi pantolii şi i-a 
închis, i 
— la şi nuca aceasta şi o bagă în sin. Şi acum să-ți 
arăt nuca bătută cu diamante, pe care mi-a dat-o 
' Sfinta Duminică, și feciorul scoase a treia nucă și-l 
zise sorioarei ; 
— Iată, sorioară dragă, şi nuca a treia. Aceasta e şi 
mai frumoasă ! Dete nuca sorioarei şi-i spuse să-i 
zică ca şi celorlalte : „Dă-mi haina, nucuţă dragă !“ 
Și fata se trezi cu o haină frumoasă, de-ţi lua ve- 
derile, aşa strălucea, parcă era luceafărul căzut dintre |. 
stele. Fata nu mai ştia de bucurie. Luă haina, coro- 
nita şi pantofii şi zise nucii aşa : 
„Păstrează-mi haina, nucuţă !* Şi haina, coronița şi 
pantofii au intrat în nucă, şi nuca s-a închis 
la loc. 
"A venit acasă şi mama lor vitregă, cu fetele ei, urite 
de să-ţi astupi toate oalele dinaintea lor. 
Acum feciorul de împărat zise către tatăl său : 
— "Tată drag, vino să-ţi arăt cornul meu. 
Se duseră pe cîmp departe, şi apropiindu-se într-un 
loc larg şi frumos, a scos de sub haină un corn aurit 
pe dinlăuntru și i-l arătă lui taică-său. Si 

=~» Cornul acesta te va face iarăși împărat mare și 
mai ales temut de toată lumea, zise feciorul lui 
taică-său și zise cornului așa : 

„Cornule, 

Drăguţule, 

Varsă oaste numeroasă 

S-un steag galben de mătasă !* 


: Și deodată văzură în faţa lor o oştire cîtă frunză şi 
iarbă, iar în fruntea lor un ostaş cît un munte, ți- 
nînd în mîni un steag de mătasă, care strălucea în 
bătaia lină a vîntului. Tatăl său nu mai ştia de bucu- 
rie ce să zică şi ce să facă, E 
Feciorul a mai scos de sub, haină o oglindă și a 

„întins-o tatălui său. Cum a privit în oglindă, într-o. 

„clipeală a întinerit şi se simţea schimbat în toată 
„ființa lui. I se părea că ar putea să zboare dacă ar 
avea aripi, | 
Acura feciorul a luat cornul şi i-a zis ; 


„Cornule, 

Drăguţule, 

Trage-ți oștirea napoi, 

Că nu mergem la război !* 
Într-o clipeală oștirea era în corn, 
„A doua zi împăratul şi fecioru-său s-au pregătit de 
luptă. Şi-au luat caii cei mai buni, care îi aveau în 
„grajd, paloşele, și cornul, au încălecat și şi-au luat 
rămas bun de la toți ai lor şi au plecat. Cind au 

ajuns departe de casă, feciorul împăratului a luat 
cornul şi i-a zis : js j 

„Cornule, 

Drăguţule, 

Varsă oaste numeroasă, 

Ş-un steag galben de măiasă !* 
Se întunecă dintr-o dată soarele, cînd se ivi marea 
armată. Feciorul împăratului merse şi atîrnă în virful 
steagului, ca să se vadă din depărtare, floâtea Be 
bujor roşu ca sîngele. 
împăratul şi feciorul s-au aşezat în fruntea armatei 
şi au dat poruncă armatei să-i urmeze, - 
S-au încolonat şi au mărșăluit, companii după còm- 
panii, şi regimente după regimente, mergind cu 
război în contra dușmanului celui mai apropiat. Cînd 
au ajuns la poarta împăratului dușman, împăratul 
care a venii cu armata a strigat către ostașii care 
păzeau palatul :. 
— Chemaţi pe împăratul vostru aci la poartă, căci 
am să vorbesc cu el ! 
Împăratul veni- la poartă și cînd văzu atîta armată 
s-a cam pus pe gînduri, apoi a scoli pe împăratul 
“de la care i-a luat ţara : za | 
— Ce vrei? Crezi că mă:tem de.tine și de armata 
ta ? t j 
— Am venit, răspunse împăratul, să-mi iau ţara 
înapoi. Dacă vrei să mi-o dái cu pace și cu in- 

țelegere, bine. Dacă vrei război, să te pregăteşti şi 
mîine dimineață ne vom măsura puterile, dar să 
__ nu-ți pară rău | 

— Bine ! răspunse împăratul. Crezi că mă sperii cu 
armata ta? Mai multă armată am eu decît tine, şi 
mai vitează ! 
— Vom vedea mine, care are oștirea cea mai 
vitează. 
A doua zi cei doi dușmani, în fruntea armatelor lor, 
se întîlniră pe un cîmp mare întins ca masa. 
Împăratul nostru merse în fruntea oștirii sale, iar 
feciorul său îl urma la dreapta sa cu steagul cu 
bujor în vîrful lui. Începură să înainteze, ca să în- 
ceapă lupta. Scoaseră săbiile sclipitoare din teci şi 
împăratul nostru cu întreaga lui oştire strigau din 
răsputeri ; 

„Pe ei, băieţi, şi mi-i tăieţi, 
Cum tai vara castraveți !“ 

Ostașii dușmanului, văzînd vitejia împăratului şi a 
ostașilor lui şi văzînd frumosul lor steag cu bujorul 
în virful lui, începură să fugă, unii în dreapta şi alții 
în stînga, iar ai împăratului nostru erau tot în pi- 
ciorul lor, lovindu-i care cum putea. Împăratul lor, 
văzîndu-și oastea împrăştiată, o luă şi el la fugă, şi 
fugea de-i sfiriiau călciile şi pină pe la prinzul mare, 
pe tot cîmpul, n-a mai rămas picior de duşman. 

Împăratul bătut veni cu miniștrii lui să ceară pace, 
ca să nu-i prăpădească toată tara şi tot poporul. 
Cînd ajunseră în faţa împăratului, zise + 

— Înălțate împărate, am venit să-ţi cerem ati Ce 
ceri de la noi ? 
— Să-mi daţi țara care mi-aţi luat-o ! răspunse îm- 
păratul învingător. 
— Bine, v-o dăm, căci vedem că sînteţi mai tari şi 
mai viteji decit noi, dar vă rugăm ca de azi înainte 
să fim iarăşi vecini buni şi prieteni cum am fost. 
Împărații au dat mîna unul cu altul şi s-au îmbră- 
tişat ca doi fraţi. 
Acum împăratul învingător şi-a pornit oştirea înspre 
tara împăratului. al doilea, care i-a luat o parte din 
țară. 
Cînd împăr atul a ajuns cu aroa în fața palatului 
Împărătese şi, bätind în poartă, a strigat către 
gardă : | 
— Să vină împăratul la poartă, că vreau să-i vor- 
bese ! 
“Împăratul acela nu ştia nimic despre ce e afară, şi 
ieşind în poartă şi văzînd pe împăratul de la care î-a 
luat şi e! o parte de ţară, l-a întrebat : 
— Ce'mai vrei? Eu nu stau de vorbă cu împărații 
care n-au tară ! 
— Ba am tară! răspunse învingătorul, că de la or- 
tacul tău mi-am luat partea mea de ţară, și acum 
am venit să mi-o iau și pe asta de la tine, Am venit 

să te întreb, vrei să mi-o dai de bună voie, prin 
bună întelegere, ori vrei să mi-o iau éu prin 
luptă ? | 

— Vreau prin luptă ! De bună voie nu ţi-o dau, căci 
şi aşa știu că n-ai să poţi să mi-o iai ! 

— Bine! numai să nu te căieşti mai la urmă, cînd 
ti-i vedea oştirea toată zdrobită şi bătută, răspunse 
împăratul învingător. Mine dimineaţă să ne întil- 
nim pe cîmpul de luptă. Atunci vom sta mai bine 
de vorbă ! 

A doua zi, cei doi împărați cu armatele lor erau 
față în faţă pe cîmpul de luptă. 

Împăratul învingător, în fruntea armatei sale: 'era 
cu steagul în faţă, aşteptînd cu nerăbdare să se în- 
ceapă lupta. Cînd oastea lui văzu că împăratul ridică ` 
spada strălucitoare şi steagul cu floarea de bujor, 
au început să dea năvală strigînd cît mai tare : 

„Daţi, ostașii mei viteji, 

Că ăştia-s castraveți din vreji !“ 


Şi s-a început o luptă grea, nu-i glumă, dar la urmă,- 
văzînd dușmanul vitejia ostașilor acestui împărat 
şi dînd cu ochii de floarea roșie de bujor din vîrful 
steagului, pe toţi i-a apucat o frică de moarte și au 
început a fugi ca iepurii cînd văd vinătorii, ca să 
scape de tăișul săbiilor. 

Nici nu s-au încălzit bine în luptă ostașii împăratu- 


lui nostru, cînd s-au pomenit că nu mai au cu cine 

să se lupte, și mulţi din ei nici n-au ajuns să vadă 
duşmanul, care a dat cinstea pe ruşine. 

Împăratul bătut, văzîndu-și armata pusă pe fugă, - 
îi venea să se spînzure de necaz, Şi-a chemat în- 
dată sfetnicii şi-au plecat să dea faţă cu împăratul 
învingător, ca să-l roage de pace. Apropiindu-se de 
el, i s-au închinat și i-au zis : 

—— Înălţate împărate, am venit să te rugăm de pace, ; 
căci am văzut că eşti mai tare şi ai o oştire mai vi-. 
tează decît a mea. Ce ceri de la mine, ca să- ne 
împăcăm ? 

—. Să-mi dai partea de ţară pe care mi-ai luat-o. 

— Foarte bine, ţi-o dau cu toată inima, dar te rog . 
să fim vecini buni şi „prieteni cum am fost, de azi - 
înainte ! 

—— Si eu asta o vreau ! căci mie îmi place pacea, dar 

vouă nu v-a plăcut, şi iacă unde aţi ajuns, ca să vă 

fie ruşine de fapta voastră. ți 
A mai rămas un dușman. Împăratul nostru îşi în- 

dreptă oștirea spre ţara lui. Cînd a ajuns în faţa 

palatului împărătesc, bătu cu paloşul în poartă SI 
strigă ostașilor din gardă : 

— Vreau să stau de vorbă cu împăratul vostru. Che- 

maţi-l aci la poartă ! 

Împăratul, cînd auzi astfel de vorbe aspre şi porun- 

citoare, se făcu foc de mînie, şi veni repede la 

poartă, strigînd : 4 

— Cine îndrăzneşte să vină la mine în țară şi să 
vorbească cu mine ca şi cînd eu i-aş fi slugă ? ! 
Deschise poarta și, cind dete cu ochii de împăratul 
de la care i-a luat o parte de (ară, şi cînd l-a văzut 
cu armată multă, cîtă frunză şi iarbă, şi înarmată 
pînă-n dinţi, i s-a făcut părul măciucă și o băgă pe 
minecă, dar îndată îşi dete seama că nu e bine să-şi 
arate frica, şi-i zise : 

— Ce cauţi aici la mine ? N-avem de-mpărţit nimic ! 
Vezi-ţi de drum unde ai plecat! 

— Am venit să-mi iau napoi partea de ţară pe 
care mi-ai luat-o ! Şi te întreb cu vorbă frumoasă : 
Vrei să mi-o dai de bună voie, ori de nevoie? Cum 
îți plăce mai mult? 

— Nu ţi-o dau nici de bună voie, nici de nevoie, căci 
eu am oştire mai multă decit tine şi cu mult mai 
vitează decît toate oştirile din lume ! răspunse acest 
împărat, 

— Dacă nu mi-o dai de bună voie, ai să mi-o dai 
de nevoie, şi tot ai să mi-o dai ! Tot așa mi-au răs- 
puns și cei doi tovarăşi ai tăi, şi mine zi mi s-au 
închinat, şi mi-au dat-o fiecare, şi aşa ai s-o păţeşti . 
şi tu. Eu nu am pierdut nimic, dar tu îţi vei vedea 
oştirea ta zdrobită, și-njumătăţită ! Mine dimineaţă 
ne-ntilnim pe cîmpul de luptă, şi atunci vom sta de 
vorbă mai bine. 

A doua zi, cele două oștiri dușmane erau gata de 
luptă : una veselă şi cu dor de luptă și alta cu frica 

în oase şi tristă ca omul cînd își așteaptă 
moartea. 
Cînd împăratul învingător a ridicat spada și steagul, 
ostașii săi au dat năvală peste oastea dușmană, stri- 
gînd: 

„Pe ei, băieţi! Daţi şi tăieţi, 

Căci ăştia nu-s ostași, ci bureți !* 
Şi s-a încins o luptă groaznică. 
Cînd au văzut ostașii dușmanului cu cîtă vitejie şi 
fără frică de moarte luptă ostaşii împăratului nostru, 
i-a luat groaza, și-au pierdut puterile și au început 
să se uite în urma lor, pe unde ar putea s-o şteargă 
la fugă mai ușor, şi începură să-şi întoarcă spatele 
în fața dușmanului. Acesta nu-i slăbea nimic din 
coaste și, după puţine ceasuri, pe cîmpul de luptă 
n-a mai rămas umbră de dușman. 
Împăratul, rămas de rușinea lumii, cu oastea lui 
pusă pe fugă, s-a îndreptat spre împăratul învingă- 
tor şi apropiindu-se de el, i s-a închinat pînă la 
pămînt, apoi a zis : 
— Înălţate împărate, văd că ești un împărat mare şi 
tare. Am văzut că ai o armată vitează, care ride-n 
fața morţii şi-şi bate joc de ea, pe cînd armata mea 
m-a făcut de rușinea lumii. Am venit să-ţi cer 
pace! Ce-mi ceri să-ţi dau, .ca să fim iarăşi vecini 
buni ? 

— Să-mi dai partea mea de ţară, pe care mi-ai 
- luat-o! pi 
— i-o dau cu toată inima, şi te-aş ruga ca, pe 
viitor, să fim vecini buni şi prieteni. 

-— Bine, că şi eu numai aceasta o doresc. 

Fiind gata înţelegerea, cei doi împărați au dat mina, 
în semn de împăcare, şi s-au îmbrățișat ca doi frați 
buni, 

împăratul nostru, bucuros peste măsură că şi-a văzut 
ţara smulsă din mînile duşmanilor, şi-a luat oş- 
tirea şi s-a îndreptat spre palatul său. Ajunși 
într-o pădure mare, feciorul împăratului şi-a scos 
cornul de sub dolman și îi zise: ` 


„Cornule, drăguţule, 
Întinde-ţi tu mesele, 
Să-mi satur ostașii mei, 
Cu. friptură de purcei, 

Cu cîrnaţi de-ăi afumati, 
Şi cu castraveți muraţi, 
Cu plăcinţi cu nuci şi mac 
Şi cu cîte un colac, 

Cu răchie, de-ai de prună, 
Că-i mai dulce şi mai bună, 
Şi cu vin 
De la Cuvin, 

Că-i mai curat 

Decît cef de Măderat, 

Și muzicanți din Banat,“ 

Şi s-a-ntins o masă împărătească, cum n-are să se 
mai pomenească. După aceasta feciorul de împărat 
şi-a scos cornul de sub dolman şi i-a zis : 

„Cornule, 


Drăguţule, 

Strînge-ţi bunătăţile !* 
Și mesele s-au strîns. Apoi a zis cornului așa : 

„Cornule, 

Drăguţule, 

Trage-ţi oștirea napoi, 

Că nu mergem la război |“ 
Împăratul cu feciorul său s-au dus acasă, foarte, 
bucuroşi că aveau iarăşi țara lor frumoasă şi mare, 
îndeosebi împărăteasa, care nici m-a visat în viață 
ei să ajungă să fie împărăteasă, şi fetele ei prințese, 
fete de-mpărat. Acuma împărăteasa a rugat pe îm- 
părat să facă o petrecere mare, la care să invite fe- 
ciori de crai și de-mpăraţi, crezind că doar-doar se 
va afla vrun nebun, care să i le ducă cu nuntă din 
casă, : > ; 
Împăratul a ascultat-o. A dat poruncă să se pregă- 
tească ò petrecere mare şi frumoasă, la care să fie 
invitaţi toți craii și împărații care aveau feciori și 
fete mari, din toate ţările, şi din cele apropiate. si 
din cele depărtate. 
Acum fetele, „mäştihoaii“ nu ştiau cum să facă şi 
Cum să dreagă, că la petrecerea aceea mare să nu 

poată merge şi fata împăratului,  „Cenuşotca- 
Potcat !, căci aşa au botezat-o fetele, şi fiind ea fru- 
moasă ca o zînă, feciorii de crai și de-mpăraţi vor 
sta de vorbă şi își vor petrece numai cu ea. 

În ziua cînd a început petrecerea, măştihoaia a dat 
bietei fete să aleagă macul dintr-un sac mare, în 
care jigodea de măștihoaie vărsase mei, aproape o 
„jumătate de sac, şi-l amestecase bine, şi-i spuse că 
pînă mîne seară să fie ales macul, că îi trebuie la 
plăcintă. 

Fata se arătă voioasă şi-i spuse că are să se tru- 
dească să-l gate pe atunci. 

Fetele măștihoaiei se pregăteau de petrecere, fiind 
foarte voioase, cînd le-a spus mama lor că Cenuşotea- 
Potca nu va putea merge la petrecere, neavînd haină 
frumoasă. 

Cenuşotca şedea foarte liniştită în odăița ei, care 
era într-o parte dinspre grădina palatului, ca să 
nu fie în ochii măştihoaei şi a fetelor ei, care, fiind 
ea mai mică de ani decit ele, îşi băteau joc de ea. 
În odăiţa ei își avea tot ce-i trebuia. Într-un colţ avea 
o vatră frumoasă, unde ea își pregătea singură min- 
carea, îşi cocea cite o pogace în cenuşe, îşi frigea cite 
un pui în cenuşa fierbinte, cum a văzut că făcea buna 
ei măicuţă, cocea cartofi, pe care îi mînca cu unt 
şi cu smîntînă, şi ouă de găină şi alte bunătăţi. 


1 Necaz, pacoste pe capul cuiva. 

La fereastra ei veșnic veneau păsărelele să le dea 
mincare. Dimineaţa, înainte de răsăritul soarelui, 
veneau şi-i cîntau privighetorile, piţigoii, pitpalacii, 
pupăza, cucul, și toate cîntătoarele. În cîntecul lor 
dulce, fata îşi deschidea ochii, și, deschizîndu-le fe- 
reastra, îi intrau în odăița ei, şi-i adunau toate fări- 
miturile, altele se scăldau în cenușa rece cu ari- 
pioarele lor, şi ea le privea cu nespus drag. 


Împărăteasa cu fetele ei au plecat la petrecere. Ce- 
nuşotca s-a apucat să aleagă macul din mei, așa 
cum i-a poruncit măștihoaie-sa. A întins pe masă 
o-față albă și a luat un pumn de mac și l-a întins 
pe faţa albă, şi a început să aleagă macul. Citeva 
păsărele mici, văzînd meiul întins pe masă, veniră 
şi se aşezară pe fața mesei, şi cît timp ai bate-n 
palme, mîncară tot meiul. Fata, bucuroasă de ajutor, 
vărsă cîțiva pumni de mac pe fața mesei, și deodată, 
la chemarea surioarelor lor, se adunară atitea păsă- 
rele, că nu mai aveau loc pe masa destul de lată, 
și, în cîteva minute, pe masă rămase o bună ai ai 
de mac. 

Fata se gîndi atuncea să aşeze citeva cearșaturi 
mari în fața ferestrei ei şi să verse tot sacul cu mac 
pe ele. Venind fratele la -ea s-o vadă ce face, la 
rugămintea ei, fratele a luat sacul întreg şi l-a 
vărsat pe cearşaturi. Într-o clipeală nu se mai vedeau 
cearșaturile de mulțimea păsărelelor, care grăbeau 

să-i ajute prietenei lor. N-au trecut două-trei ore, 
şi pe cearșaturi era numai mac curat. Fetiţa, bucu- 
roasă peste măsură de isprava făcută, adună macul, 
duse sacul în odăiţa ei, apoi cără macul şi şi-l vărsă 
în sac. Se duse la culcare. Pe la miezul nopţii, s-a 
sculat din somn, a luat nuca de argint şi i-a zis ; 


„Dă-mi haina, nucuţă dragă!“ 


Fetita a luat haina de argint şi a îmbrăcat-o, şi-a 
pus coronița pe cap şi pantofii în picioare, şi a ieşit 
prin fundul grădinii şi s-a dus şi ea la petrecere. 
Cînd a intrat în sala mare, toţi împărații, eraii cu 
împărătesele și crăiesele lor, o înconţurară şi se mi- 
nunară de frumuseţea ei şi de haina, coronița şi pan- 
toții ei de argint, ca şi care nu s-a mai pomenit. 
Prinții se întreceau între ei, care de care să se 
prindă în horă cu ea. Mamele prinților întrebau. şi 
pe unii şi pe alţii, a cărui împărat ar putea fi fata, 
“căci ea era singură şi n-avea pe nimeni cu ea. 

Nu după mult timp fata ieşi din sală şi îşi şterse 
urma, nevăzută de nimeni. Întră în alia ei, luă 
uca şi zise : 


„Păstrează-mi haina, nucuță 4 


Nuca îi luă haina, cununiţa şi pantofii, le tuie 
bine, Fetiţa, fericită, a luat nuca şi a pus-o la loc 
bun, şi se culcă mai departe. 

“Dimineaţa s-a sculat, şi-a primit păsărelele, le-a îm- 
biat cu mîncare, dar ele erau sătule. 

Cînd stătea la sfat cu ele, iacă și otrava de măş- 
tihoaie veni să vadă ce a făcut Cenuşotea şi îi 
zise : 

— Ce-ai făcut, Cenuşotcă-Potcă ? N-ai putut face 
nimic ?! 

— Ba am făcut! Iacă aici în sac e macul, poţi 
face plăcintă cînd vrei. 

— Lai ales tot ? o întrebă măştihoaia. 

— Cum mi-ai spus, aşa am făcut ! 

Bătrînei era să-i crape inima de necaz, că nu i-a 
“ieşit bine planul, şi plecă opărită. 
“Nu mult după ce plecă aceasta, veniră şi fetele, ei, 

voioase, șşi-ncepură să-i povestească, să o necă- 
„jească, fiindcă ea n-a fost la petrecere. l-au spus 
„de atiţia prinți şi de prințese frumoase și de una cu 
o haină toată-toată de argint, cu o coroniţă, şi cu 
„pantofi de argint. Și se lăudau cum şi-au petrecut 
: de bine, și că deseară iară merg la petrecere. | 

— Mergeţi, că e foarte frumos, că am văzut şi eu 
tot, şi a fost ceva ca-n poveşti, dar mai ales fata 
aceea cu haina ei de argint, cu coroniţa şi pantofiorii 
tot de argint, a fost 6 minune ! 

ʻi De unde ab văzut tu toate aşa de bine ? o intre- 
bară fetele foarte mirate şi cu ciudă. i 

— M-am suit în mărul nostru din grădină şi aer acolo 
am văzut bine, tot. - 

Fetele alergară la mama lor şi ii spuseră că şi Cenu- 
şotca-Potca a văzut toată petrecerea din vîrful mă- 
rului din grădină. 

Cum veni acasă împăratul, îi spuse să taie acuma în- 
dată mărul din grădină. 

În zadar a încercat împăratul cu blindeţea și cu fru- 
mosul, ca doară va scăpa mărul de secure, dar n-a 
izbutit,“şi, ca să aibă pace-n casă, a poruncit să fie 
tăiat mărul numaidecit. Şi mărul a fost tăiat. 

Fetele mășştihoaiei se făceau că sînt voioase, dar 
ele erau foarte triste în inima lor, căci prinții deloc 
nu se, îmbulzeau la ele, Le luau la horă numai din 
datorinţă, ştiind că sint fetele împărătesei, dar nu 
și a împăratului, Fericită cu adevărat era Cenuşotea 
noastră. 

Măștihoaia a venit din nou cu un alt sac de mac cu 
mei, dindu-i aceeași poruncă ca și ieri. 

Cenușotea, într-adevăr, s-a bucurat, căci avea cu ce 
să-și hrănească prietenele ei dragi. Şi cum a plecat 
aceasta de la'ea, a luat cearșaturile şi le-a întins tot 
în acel loc. A cărat încet macul și l-a vărsat pe 
cearșaturi, pînă cînd .l-a terminat tot. După o 
oră-două, macul era ales. 

Fata l-a dus şi l-a vărsat tot în sac. 

Seara, măștihoaia cu fetele au plecat iarăși la pe- 
trecere. Cenuşotca s-a culcat. Pe la miezul nopţii s-a 

sculat, a luat nuca de aur de la locul ei, şi 
i-azis; : 


„Dă-mi haina, nucuţă dragă !“ 


Și-ndată-i căzu în braţe haina frumoasă de aur. Se 
îmbrăcă, îşi puse-n cap coroniţa și în picioare pan- 
totii. leşi încet pe portiţa din dos, pe care nu umbla 
nimeni, şi merse spre sala unde era petrecerea. Toţi 
cei care erau în sală stătură ca inlemniţi. Nu ştiau 
ce să creadă. Împărătesele şi crăiesele, care aveau 
feciori de-nsurat, ar fi vrut să ştie cine-i fata asta, 
frumoasă, ca ruptă din soare, căci — ziceau ele — 
asta nu e făptură pămîntească, ci curat cerească. 
Veniră-ndată toţi prinții, după rang şi după vîrstă, 
și o luară în horă, unul după altul, ca să se poată 
mîndri că au jucat cu cea mai frumoasă fată de pe 
pămînt. Toată sala numai despre ea .vorbea, şi 
numai la ea se uita. 
După citeva hore, într-o pauză potrivită, fata dispăru 
ca o nălucă, se îndreptă neurmărită de nimeni și 
„ajungînd la portiță, intră în grădină şi de aci în 
palat, în odăița ei dragă. Luă nuca de aur şi-i 
zise : 

„Păstrează-mi haina, nucuţă dragă!“ 


Dimineaţa, Cenuşotca se sculase de dimineaţă, căci 
păsărelele, făcind gălăgie mare, ca să le dea iarăși 
mei, c-au venit alte flămînde, n-a mai putut dormi. 

Gureşele acestea n-aveau astîmpăr, nici răbdare, za- 
darnic buna lor ocrotitoare le îndemna să mai aş- 
tepte puţin. Iacă aduce bată-l crucea pe mășştihoaie, 
care întră în odăiță, iar cîrdul gureșelor dispăru de 
spaima acestei îndrăcite. 

— Cenuşoteo-Potco ! ce ai făcut astă-noapte ? 
— Iacă! 

— Tot l-ai ales ? zise măștihoaia. 

— Tot, după cum vezi, răspunse voioasă lata. 
— Mă duc să-ţi mai aduc un sac ! 

— Adu-l, că-l fac bucuros, răspunse iarăşi fata. 
Măştihoaia plecă repede și se-ntoarse cu un sac mai 
mare ca ceilalţi. Fata nu mai zise nimic. Răsărind 
soarele, luă cearşafurile și le întinse afară, luă citeva. 
oale de mac şi-l vărsă pe ele şi lăsă să-şi umple bine 
guşile păsărelele flăminde. Apoi, din cînd în cînd, le 
mai ducea alte oale. 
Pe la amiaz tot macul era ales. Îl cără încet și-l 
vărsă în sac. Cînd fu gata, scutură cearşaturile şi le 
aşeză la locul lor, iar fata ieşi în grădină. Umblind 
printre flori, văzu lingă gard doi arbori nalţi. Erau 
acolo doi arbori puturoşi, înalţi, şi şi-a pus în gînd 
să spună fetelor, dacă o vor întreba, că din cel mai 
nalt a: văzut petrecerea, că-i păru rău după mărul 
tăiat, căci făcea mere foarte bune. 

Se întoarse în odăiţa ei, să-și gătească ceva de mîn- 
care, căci de cîteva zile a rămas singură, căci tatăl 
și cu fratele ei erau duși prin ţară cu treburi, 

Cînd aduna cenușa de pe vatră, iacă şi fetele măşti- 
hoaei veneau să se laude cu ce au văzut la petrecere 
şi s-o necăjească, 

— Ce faci, Cenuşotcă-Potcă ? Tot cu cenușă umbli ? 

— Da! Pentru că am auzit odată o poveste aia 
frumoasă, că din cenușă a ieşit odată o pasere 
minunată. ; 

— Vai, să vezi cit de frumos a fost astă-noapte la 
petrecere ! Cu mult “mai frumos ca în prima 
noapte ! 
— Ştiu foarte bine şi eu. Am văzut şi pe fata aceea 
frumoasă cu haina de aur, cu coronița şi pantofii “de 
“aur, răspunse fata. 

— De unde ai văzut aşa de bine? o întrebă una 
din ele. 

— Este acolo lingă gard un lemn înalt cu A 
puturoase, m-am suit în el şi de acolo am văzut 
foarte bine, răspunse iar. 4 

Nu ştiau cum s-o necăjească, căci nicicum nu izbu- 
teau cu planul lor. Ea era tot veselă şi voioasă, iar 
ele ca vai de ele. ip 

Merseră repede la mama lor şi-i spuseră iar că Cenu- 
şotca şi astă-noapte a văzut tot, dintr-un lemn nalt, 
de lîngă gard, care are frunze puturoase. 

Cînd veni împăratul acasă, măştihoaia s-a dus la el 
şi i-a spus să taie numaidecit lemnul acela pueugos 
de lîngă gard. 

Împăratul îndată dădu poruncă să fie tăiat lemnul 
acela. Și după un ceas lemnul fu culcat la pămînt. 
În seara a treia, fetele iarăși plecară cu mama lor la 
petrecere. Pe la miezul nopţii Cenuşotea noastră se 
sculă din pat odihnită bine, luă nuca de diamant 
şi îi zise : 

„Dă-mi haina, nucuţă dragă !“ 


Haina îi căzu în brațe. Se îmbrăcă, își potrivi bine 
coronița în păr, își încălță pantofiorii și ieși din 
odăiță, trecu în grădină şi ieși pe portiţa din gră- 
dină, ca și pînă aci. Pe aici nu umbla nimeni. Merse 
încet spre sala unde era veselia. 

S-a nimerit să între chiar cînd hora era mai în toi. 
Cum a întrat cîţiva pași, toată lumea s-a oprit din 
joc, muzicanţii “au înlemnit, iar fetele şi prinții îm- 
păraţilor -şi crailor s-au adunat în jurul ei şi-i 
priveau cu drag toate podoabele ei de mare pret. 
Împărații şi craii cu femeile lor se întrebau 
mereu : 

Cine și a cui ar putea să fie? Și nimeni nu știa 
această mare taină. Împărătesele şi crăiesele începură 
să zică în șoaptă că fata asta e căzută din cer, 
Muzicanţii începură să 'cînte și prinții se călcau pe 
picioare şi se înghesuiau, ca să poată ajunge să 
joace cu fata aceea în horă. Toţi prinții au avut 
norocul să joace cu ea, ba unii mai îndrăzneţi au 
jucat-o și de două ori. 

Obosindu-se muzicanţii, s-a oprit hora, pentru ca să 
se mai odihnească, să-şi şteargă sudorile şi să-şi 
mai stîmpere setea. În acest timp, fata s-a strecurat 
prin umbra nopţii, cunoscînd bine locul, şi se în- 
dreptă spre grădina lor. Spre necazul ei, călcind 
într-o crăpătură sau într-o urmă, i-a rămas pantoful 
acolo. L-a căutat ea, dar fiind întuneric beznă, nu 
l-a putut afla. N-a spus nimănui nimic, s-a culcat 
cu gîndul la pantof. 

Dimineaţa s-a sculat mai tirziu. Şi-a văzut liniştită 
de trebușoarele ei, ca şi cînd nu s-ar fi întîmplat 
nimic, Venind tatăl său mai devreme acasă cu fratele 
ei, acesta i-a cerut voie tatălui său să meargă la 
Sfinta Vineri, că i-a făgăduit că-i va da o zînă, cînd 
va vrea să se însoare. 

"— Mergi, dragul meu, că ţi-a sosit vremea să te 
însori, îi răspunse împăratul. 

Feciorul de împărat și-a pregătit merindea de drum, 
a scos căluțul său din grajd, şi-a aşezat în spatele lui 
“lucrurile trebuincioase, precum şi : firul de păr de 
iepure, cornul, cureaua şi pungulița cu floarea de 
busuioc. 

Și-a luat rămas bun de la toţi şi zicînd : „Doamne- 
ajută“, a plecat la drum. 

Cunoscînd bine acum drumul, a ajuns la casa Sfin- 
tei Vineri mai repede ca întiia dată. Văzindu-, 
Sfinta Vineri îl întrebă : 

— Ai venit să te însori? 

— Da! Maică Sfîntă, răspunse voinicul. 

— Bine, dragul meu, iacă mă duc să-ţi aduc. pe 
aceea care ţi-e ursită să-ţi fie soţie. 

Sfinta Vineri ieşi şi nu peste mult se întoarse 
tinîad de mină o zînă frumoasă ca sfîntul soare. 

— lacă, dragul meu, aceasta e mireasa ta. la-o 
şi vă duceţi sănătoşi la casa tatălui tău şi vă faceți 
nunta, zise Sfînta Vineri și-i binecuvîntă. 
Feciorul împăratului îşi scoase oglinda şi uitîndu-se 
în ea gîndi că ar fi bine să aibă o trăsură domnească 
trasă de şase cai. În clipeala aceea se praen eu. 
o trăsură de toată frumuseţea. 

Sfînta Vineri veni cu două zîne tinerele, ţinîndu-le 
de mînă, și zise Zînei ; 
— lacă, îţi dau aceste două zînișoare, ca să te ajute 
în treburile casei, iar cînd le va veni rîndul să se 
mărite, să vă îngrijiţi de ele ca şi de niște surori. 
bune, și. să le măritaţi. ; 
— Bine, Maică Sfintă ! Aşa vom face! Acum fecio- 
rul de împărat şi-a luat mireasa de mînă, și amâîn- 
doi luară cîte o zînișoară de mină, se duseră în 
faţa Sfintei Vineri şi i se închinară, apoi îi sărutară 
pe rînd mîinile şi poala hainei. Sfînta Vineri i-a 
sărutat pe frunte şi i-a binecuvîntat. 
După aceasta s-au urcat în trăsură şi au plecat. 
Ajungînd la palatul împăratului, aici se făceau pre- 
gătiri mari de nuntă. Feciorul de împărat credea" 
că afeste toate se fac pentru el şi pentru mireasa - 

lui. Bucuria împăratului şi a Cenuşotcii era foarte 
mare, şi împăratul spuse feciorului său, după ce ge 
îmbrăţișară cu toţii: i 

-~ Tocmai bine aţi venit, dragii mei copii, ca să fae 
amîndouă'‘ nunțile deodată, şi a ta și a surorii tale 
dragi. 

— Vai! La așa bucurie mare nici nu am visat! 
Şi merse și-și îmbrăţișă sorioara, iar aceasta se îm- 
brățișă cu cele trei zîne, 

Ce se întimplase ? După plecarea feciorului de îm- 
părat, a venit la palat un prinţ frumos, feciorul 
unui mare împărat, îmbrăcat numai în haine scumpe, 
cusute numai cu fir de aur și cu cai arăpești, toţi 
în şei și frie bătute în diamante, briliante și 
smaralde, de-ţi luau vederile cînd te uitai la ei, 
Prinţul era ca soarele căzut din cer pe pămînt. 
Acesta, luînd parte la petrecerile împărăteşti, a vă- 
zut fata aceea îmbrăcată în diamant din tălpi pînă 
în creștet, a întrebat în toate părţile cine e şi unde. 
e acea fată minunată, căci el i-a aflat parttotul, 
care l-a pierdut, dar nime-n-lume nu i-a putut da 
nici un răspuns, căci el voia s-o ia de soție.. 

Văzind că nu poate da de urma fetei, amărit și ne- 
"“căjit, a plecat cu tovarășii lui în tara lui, departe 
spre răsărit. 

Aici l-a primit cu bucurie tatăl său, împăratul, dar 
_văzîndu-l foarte trist și îngindurat, îl întrebă : 

— Ce-ţi lipsește, fiul meu drag? poate ai văzut 
vreun prinţ străin îmbrăcat în haine mai frumoase 
şi mai scumpe decît ale tale, ori cai mai frumoși şi 
mai împodobiţi decit ai tăi?! 

> — Nu, înălțate împărate, și tatăl meu drag. Nici 
un împărat din cîţi au fost acolo — şi-au fost mulţi 
de tot — nu s-au putut asemăna cu mine, nici cu 
hainele, dar nici cu caii. De prinți nici nu-ţi mai 
pomenesc! îi răspunse feciorul. | 
— Atunci care ar putea fi durerea ta mare ? îl fn- 
trebă din nou tatăl său. 

— lată care-mi este durerea : şi scoate din sin un 
pantofior de diamant. În ultima noapte de petrecere, 
„pe la miezul nopţii, a venit la petrecere o fată fru- 
moasă cum nu cred să se mai găsească una, și era 
îmbrăcată din tălpi pînă-n creştet numai în dia- 
mante. Cum am dat cu ochii de ea, am luat-o şi 
am întrat cu ea în horă. Dar, așa ca la petrecere, 
au venit unul după altul și au jucat-o toţi prinții, 
şi nămai eu singur am fost care-am jucat cu ea de 
două ori. Muzicanţii, fiind obosiţi, s-au oprit din 
cîntat. Şi în acest timp minunea aceea de fată a 
dispărut ca o nălucă. 3 

A doua zi, neputind dormi toată noaptea, fiind cu 
gindul la fată, m-am sculat și am plecat să-mi mai 
treacă de necaz. Mergind așa fără nici un rost, 
cu capul în pămînt, mă pomenii cu un pantof de dia- 

ŞI 
 mant în fața mea. Era pantotul pe care îl purtase 
"această fată picată din cer. Am ridicat de jos pan- 
toful și m-am uitat să văd nu cumva o fi şi fata 
prin apropiere, dar n-am văzut nici un suflet de 
om. M-am. întors voios la gazda mea, am întrat în 
odaia mea și m-am culcat şi am adormit ca mort. 
După ce m-am sculat, am început să întreb și da 
unul şi de altul, în toate părţile, cine cunoaște acea 
fată. Toată ostăneala şi alergătura au fost în zadar. 
Îmi vine să cred, ceea ce spuneau unele împără- 
tese, că aceea a fost numai o nălucă ! 
„— Nu te necăji, dragul meu, dă-mi pantotul mie şi 
eu Îți voi aduce dezlegarea acestei taine, Am eu în 
împărăția mea un mare cetitor de stele şi mare 
| vrăjitor, care dezleagă orice taină, fără nici un greş, 
îi spuse tatăl său, şi plecă. 
“Peste puţin timp, veni împăratul plin de voie bună 
şi-i spuse fiului său: 
— Fata este a împăratului care a făcut EEPE 
şi pe fată o găseşti în palatul împăratului, șezind 
pe vatra focului, plină de cenușe, făcîndu-şi singură 
“mâncarea, căci mama ei este de mult moartă, și are 
o măştihoaie, care ar vrea s-o vadă moartă, ca să-şi 
poată mărita cele două fete ale ei, urîte ca mama 
ădurii. %] 
| um auzi feciorul împăratului dezlegarea dată de 
acel cetitor de stele se pregăti de drum, își luă 


59 


cei mai buni ostaşi. din toată oastea impărăteasc ă 
şi cei mai aprigi cai, şi porni la drum. | 
După cîteva zile grele de drum obositor, ajunseră 
în ţara împăratului cu petrecerea, şi se îndreptară 
'spre palatul împărătesc. Cum ajunseră în fata porții, 
prinţul dete cu iataganul în poartă şi-ndaţă veni 
împăratul, 

— Mulţi ani să trăieşti şi să stăpinești, înălțate îm- 
părate ! Iacă, eu feciorul împăratului împăraţilor de 
la Soare-răsare am venit să te întreb :, ai înălţi- 
mea ta aici în palat o fată frumoasă, care are 
haină, coroniţă și pantofi de diamant ? f 
— Am, dragul meu prinţ ! Este fata mea ! răspunse 
împăratul, dar de unde ai aflat taina asta? Căei 
nime-n lume nu știe, numai eu, fata mea și fiul 
meu, A i otzaiă 
— înălțate împărate ! răspunse prinţul, cu am fost 
Ja petrecerea pe care înălţatul a dat-o, şi în. noaptea 
a treia a venit o fată frumoasă ca soarele și am 
văzut-o şi am jucat cu ea în horă, dar după citeva 
hore, ea a dispărut ca un vis și n-am mai văzut-o. 
A doua zi am aflat pantoful acesta de diamant, şi 
am început să întreb şi de frunză, şi de iarbă, 
unde-i fata şi care-i fata, dar n-am putut afla ni- 
mic. Necăjit din cale-afară, ami plecat spre Casă, 
crezînd că a fost numai o vedenie. 

Ajuns. acasă, mi-am. plins durerea tatălui meu. 
Tatăl meu care numai pe mine mă are pe lume 
mi-a cerut pantotul şi a plecat cu el la un mare 
cetitor de stele şi vrăjitor mare. Și acesta i-a spus 
că aici se află acea minunată fată, și dacă e fata 
înălțatului împărat, eu îl rog pe înălțatul împărat 
să mi-o deie de soţie. 

— Bine, dragul meu, dacă tu ai aflat pantotul ei, 
înseamnă că ea e sorocită să fie mireasa ta. Vino 
8-0. vezi, îi zise împăratul. 

Feciorul de împărat descălecă şi plecă cu împăratul, 
iar tovarăşii lui fură duşi să așeze caii în 
grajd. 

Cind ajunseră la odăiţa fetei, tatăl ei îi deschise ușa 
Și feciorul de împărat îi arătă pantoful şi-i zise; 
= Preafrumoasă fată ! Cunoști pantotul ăsta ? 

— Da, îl cunosc ! răspunse fata, gata-gata să plingă 
de rușinea tatălui ei, căci greşise că s-a dus la pe- 
trecere fără ştirea lui. Am venit să te cer de la 
tatăl tău. Vrei să-mi fii mireasă, să fii împără- 
teasa-împărăteselor ? ? 

Fata se uita în ochii tatălui ei și aducîndu-ș -şi aminte 
de dulcea . ei maică, moartă demult, începu să 
plingă în hohote. După ce se linişti, tatăl ei, mîn- 
giind-o ca un părinte bun, care o iubea foarte mult, 
ii zise: 

+ Buna mea fiică. Te-ai făcut fată mare și ţi-a 
venit și ţie timpul să. te măriţi. Ce zici ? Place-ţi de 

prinţul acesta bagat, care a venit: să te. peţească, să 
te facă împărăteasa-înrpărățeselor'? 

— Îmi place foarte mult deel; și numai! cu eF vreau: 
să mă mărit, tată drag, răspunse fata, căci şi buna 
mea măicuță mi-a spus în vis să mă mărit cu el, 
şi eu de aceea am plins, căci mă gîndeam şi îmi 
ziceam ; Oare de ce nu i-a dat Dumnezeu zile, ca 
gä fi trăit să ne vadă pe amîndoi fericiţi ? 

Împăratul. a dat poruncă să. se pregătească toate 
cele de lipsă la o nuntă. mare împărătească, Cînd; 
erau pregătirile mai. mari, atunei ajunsese şi feciorul 
împăratului cu mireasa lui. Acum bucuria era În- 
doit mai mane. Nunta celor dob fraţi—s-a făcut 
deodată. 

S-au trimis crainici-chemăteri pe la toți împărații: 
şi pe la toţi craii, mici şi mari, din toate colțurile: 
lumii; au fost chemaţi toți Feţi-frumoşii şi toate 
zînele. Venit-au şi oaspeţi nechemaţi ; toate priete- 
nele Cenușoteii, mii şi mii de păsărele, toate cîntă- 
reţele pădurii, au venit să ţină loc de muzicanți, 
ca. să-nveselească nunta. Venit-au iepuraşii și la 
invitarea lor toţi fraţii lor din împărăţia pădurilor: 
vulpile, lupii, urşii, căprioarele, veverițele, încît era 
greu pămîntul de atita lume. 

Cînd au plecat tinerii la cununie, paserile mergeau. 
în frunte, cîntînd pe întrecute şi umplind” văzduhu 

cu glasurile lor, Zinele și Feţi-frumoşii, cu braţele 

încărcate de flori, le presărau înaintea mireselor şi 

a mirilor, iepuraşii cu vulpile -se ţineau pe după 

cap, la fel lupii şi cu căprioarele, și chiuiau cât îi 

ținea gura, Urşii şi codașii ceilalți veneau în urma 
nuntașilor, prinși cu toţii în horă aprinsă de mai 
mare dragul. 

“De la cununie, nuntaşii „s-au întors la palat. Aici 

i-au așteptat mese-ntinse şi-ncărcate cu toate .bună- 

tăţile lumii, fel de fel de mîncări alese, ca la nun- 
tile împărătești. 

“În fruntea mesei s-au aşezat „mirii şi miresele, apo! 

împărații şi craii cu soțiile lor, „prinți şi prințese, 

şi la urmă preafrumoasele zîne, toţi după vîrstă și 
după rang. 
T La mese serveau iepurașii și veverițele toate mîncă- 
rile. Ursuleţii serveau beuturile cu vedrele și cu 
ploştile. Căprioarele aduceau plăcintele, iar lupii, 
fripturile. 

Muzicanţi au fost păsărelele. Capelmaistru era coco- 
` stircul, care bătea tactul. Privighetorile cu întreaga 
i lor oaste de cîntăreţi neîntrecuţi în toată lumea au. 
T desfătat-nuntaşii trei zile şi trei nopţi fără-ncetare. 
T S-a-ntins hora cît vedeai cu ochii. A fost o nuntă 
“cum nu s-a mai pomenit de cînd se fac nunţi pe 

lume. 

Am fost şi eu la nunta celor doi fraţi, dar n-am 


fost chemat, ci așa din întîmplare. Fiind vînător, 

într-o zi cînd stăteam la pindă să prind un verb, 
m-am luat după el, şi-am tot alergat peste dealuri, 
peste văi, ca doară l-oi ajunge undeva la loc po~ 
trivit, ca să-l iau la ţintă, şi m-am pomenit că cerbul 
intrase în mijlocul horii, ca să scape de mine. Eu 
îndată m-am întors în altă parte, ca să poată nun- 
taşii să se învirtească în horă, şi un iepuraş bătrin, 
dînd ochii cu mine, m-a luat de mină bucuros de 
întîlnire, că mă rog dumneavoastră, era chiar din- 
tr-un sat cu mine, m-a dus la bucătăria împăratului, 
unde el cu fraţii lui, tot de pe la noi, m-au omenit 
şi m-au goştit, așa ca la o nuntă mare împărătească. 
Să fiu împărat, dacă voi minţi! pia 


MARIN GHEORGHE FPUDULU 


Păcală judecător 


APAI, MAI NEPOŢI şi nepoate, o să scof 
azi din traista de povești una mai bună ca toate. 
Că erau într-un sat doi fraţi. Erau ei mai mulţi 
doi fraţi în satul acela, dar cu ăștia doi s-a întimplat 
una, de li s-a dus vorba peste nouă mări și zece 
tări. O să v-o spun acuma vouă, iar voi s-o ascul= 
tati ca pe-o poveste nouă şi chiar ca pe o întimplara 
întîimplată — că de n-ar fi fost să fie, nu mi-o 
spunea nici tata-mare mie. Şi îi zic eu poveste, dar 
e adevăr adevărat că e cu Păcală împărat. Ei, nu 
era el Păcală nici acum chiar de tot împărat, daw 
boier era şi nu un boier oarecare, ci boier mare şi 
încă boier sadeă, nu unul din cei de ici di colea, 
precum preabine numaidecit veţi vedea. 

Povestea ăstor fraţi era aşa că unu din ei, Mitran, 
ăl mai în vîrstă, era un idean şi-un hrăpăreţ, 
şi-un bogat, de-i mersese numele și-n bilciuri. Pe 
cînd celălalt, Ion, ăl mai mic, era un om de omenie, 
de ți se lipea cu vorba de suflet. Iar la ei acasă 
H 

se petreceau toate după inima și sufletul fiecă- 
ruia. 

La cel bogat, zi şi noapte erau numai ţipete şi hăr- 
mălaie și blesteme. Și nici somn n-avea, căci stătea 
mereu cu frica în oase ca să nu-l prâde hoţii și se 
zvîrcolea toată noaptea în pat, cu gîndul cum ar 
face ca să mai apuce ceva de la cineva. În oborul 
fratelui sărac însă erau numai cîntece şi veselie. 
Cit nevastă-sa fierbea şi mesteca mămăliga la lu- 
mina opaiţului, Ion, înalt ca bradul și blajin ca un 
tată-mare, cînta din fluier, aşezat pe laviţă și copiii 
jucau. , 

Megieşii, oameni înstăriți, ascultau și priveau prin- 
tre gardul de nuiele sau printre copacii de pe şanţul 
gardului şi în loc să se desiete, rămiîneau cu mare 
rică pe suflet. 

Odată, unul, văzîndu-l pe Ion prin obor, se apropie 
de gardul dintre ei şi-l sfătui: 

— Măi omule, lasă veselia asta fără socoteală din 
bordeiul vostru. Du-te mai bine la frate-tău, să te 
ajute ca să-ţi faci şi tu un rost. El e cel mai bogat 
om din sat, iar voi cît o să vă ţineţi trudind pe la 
alţii, tu cu braţele, iar muierea ta cu acu? Şi-apăi 
aveți o grămadă de copii; copiii o să crească şi o 
să se căsătorească și ei. Unde o să încăpeți atiţia 
în bordeiul ăsta? 

— Ei, fir-ar să fie! prinse a se zbuciuma Ion cu 
gîndul la sfatul vecinului. Poet 
Şi într-o zi, trecînd pe lingă ograda lui frate-său 
și văzindu-l în pridvorul casei, căci avea casă înaltă, 
cu cerdac, îi dete bună ziua şi intră la el. 

— Ce e cu tine, mă Ioane? îl întrebă fratele bogă- 
tan, 

— Ia, ce să fie, măre nene, răspunse Ion. Eşti om 
cu stare, ajută-mă şi pe mine, că am copii mulţi 
Şia ii 

Mitran Bogătanu — că aşa era porecla lui frate- 
său — parcă atita aştepta. Intră numaidecit în casă, 
stătu acolo cît stătu și ieşi la Ion cu o pungă verde 
legată cu băieri roşii. 

— Tine galbenii ăștia, îi întinse el lui Ion punga, 
Să faci cu ea ce știi tu mai bine, ca să prinzi şi tu 
stare, că prea mă vorbeşte satu că nu te ajut. Dar 
să ştii: cînd s-o împlini anul, să-mi aduci capetele 
înapoi, neică ! Alta nu-ţi cer, dar să-mi întorci cît 
ţi-am dat. Auzi ? îl întrebă pe frate-său. 

— Aud ! răspunse Ion zăpăcit. Şi luă punga, o băgă 
în sîn între piele şi briu, căci chimir nu avea şi 
plecă. 

Acasă, Ion nu spuse nimic nevesti-si. Numai că, 
ziua aceea a stat toată vremea pe ginduri. De fluier 
parcă uitase. A doua zi, la fel. Şi-apoi la fel şi în 
zilele următoare. Copiii, o zi-două şi-au cîntat sin- 

guri din gură și au jucat fără fluier. Dar după aceea 
s-au liniștit şi ei. 

Seara, tăticul lor sta la locul lui pe laviţă, dar nu 
“mai cînta. Măi! se gindea el, dacă mi-ar fi dat 
punga, să n-o mai ceară, calea-valea. Mi-aş cumpăra 
oi... o sută de oi mi-aş cumpăra... cu stină cu tot 
şi cu măgar. Dar dacă dă ghelbeaza în ele, cum dă 
citeodată şi pier toate, cum au pierit la mulţi... 
Ori dacă hoțu de frate-meu pune slugile lui de mi 
le fură ? Cum mai dau eu înapoi galbenii hapsînului 
de Mitran ? Sau m-aș duce mai la vale, ca să ar 
țarină multă... țarină multă aș ara, că acum am cu 
ce să cumpăr boi, boi mari, în putere, aş cumpăra... 
şi aș însămînţa mult... Dar dacă bate piatra, cum a 
bătut măi hăl anţărţ şi nu scot nici sămînța ? Cum 
o scot eu la capăt cu un om al dracului ca frate-nieu 
Mitran ? Ba slugile Bogătanului şi snopii din clăi 
mi-i pot fura şi n-am ce să le fac... îi apără stă- 
pînu lor cu plocoane la căpitanul de judeţ... că are 
cu ce... 

— Ce ţ-i e, omule, de la o bucată de vreme? îl în- 
trebă într-o zi nevastă-sa, învirtind între tălpi cea- 
unul de mămăligă. | 
— Da’ să-i mănînce ciinii de galbeni! răspunse 
scîrbit Ion, scoțind punga din sîn. De cînd am 
punga asta cu galbeni, n-am tibnă în sufletul meu, 
bătu-l-ar muma cucului p-ăl de mi-a dat-o ! 

= Da! cin: ţi-a dat-o? 
„— Bogătanu ăla de frate-meu ! şi zice că la împli- 
nirea anului să-i dau înapoi. toţi galbenii, ţane la 
fanc, că altfel... Da’ dacă bag banii în ceva și pierd 
"capetele? Nu mă robește Mitran toată viața? Că 
"el e cunoscut cît ştie să tragă din om. 
Nevasta lui Ion puse ceaunul pe foc, luă punga dim 
mina lui omu-său, îi desfăcu băierile şi se uită în: 
ea cu un ochi, ca-n fundul unei prăpăstii. Apoi 
scuipă în ea şi i-o puse în brațe. 
— Du-te și dă-i punga înapoi |: zise ea. Nu: vezi că 
nu ne prieşte? Iaca mămăliga e gata, dar copiii 
unde ne mai sînt? Du-te! 
— Ba chiar plec! se hotărî Ion şi înghiţi repede: 
T citeva linguri de dragavei cu mămăligă multă, apoi; 
T plecă şi s-a dusla frate-său, ` 
m — Ia-ţi punga, nene! Nu mă leg. j 
T — Măi loane — îi zise Bogătanu uimit de lepă- 
darea asta a lui frate-său, sărăcanul. Atunci hai să 
| ne prindem tovarăşi la arătură. Tu tot n-ai plug, 
„că n-ai nici boi, Du-te cu slugile mele, cu plugul 
și cu patru boi şi ară-mi țarina, iar după ce vel 
isprăvi la mine, ţ-ăi ara și țarina ta. Bine ? 
A — Asta bun ! se învoi Ion. Şi chiar a doua zi a în- 
T ceput să are. Şi a arat zi de zi țarina lui frate-său, 
„pină cînd, într-o sîmbătă seara a isprăvit, tocmai cînd 


A bătea toaca la biserică în sat, ca să înştiințeze că 

a doua zi e sărbătoare. Şi a dus lui frate-său carul 
cu plugul şi cu boii. 

— Ai isprăvit, Ioane? 

— Isprăvit. 

— Ej, mîine te duci cu plugul și cu boii mei să ari 
și țarina ta. Da’ să iei numai doi boi, că ţie îţi 
ajung doi — zise Bogătanu. 

— Păi... miine, măre nene, e duminică, nu se lu- 
Crează. 

— Acum mai faci şi gorgoane! Poimiine am eu 
treabă cu toţi boii, i-a răspuns frate-său. Aşa că tu 
ari mîine, i-a poruncit Mitran. Şi Ion, ce să facă? 
s-a dus a doua zi la arat în țarina sa. 

Dar cum brăzda el ogorul, ajutat de fecioraşul său 
cel mai mărişor, numai că iese ca din pămînt un moş- 
neag. 

— Cum, omule ?! îl întrebă moşneagul, după ce îi 
dete noroc bun. Lucrezi duminica şi nu te temi?! 
— Doamne, moșşule! Nu ştii că sărmanu n-are 
soare, nici zile de sărbătoare ? Tocmai azi s-a în- 
durat frate-meu, Bogătanu, de mi-a dat şi mie boii, 
€a să ar, că eu n-am boi, 

— Aşa?! 

— Aşa cum vezi. 

— Atunci alege una din două: să crape boii, sau 
să crape Îrate-tău acolo unde o fi. Alege! 

— Mde! făcu omul, uitîndu-se cu bănuială mare la 
moșneag. Dacă moare frate-meu — gîndi el — îi 
rămîn copilaşii sărmani şi lelea Ioana vădană, și-i 
păcat şi de ei, şi de el... Dacă crapă boii, el să fie 
sănătos, că boi are destui şi o mai și face, că e om 
în putere. 

— Ei, cum alegi ? îl grăbi moșul. 

— De-ar fi ce spui, măre moşneag, mai bine să 
crape boii — răspunse Ion, crezînd în asta cam 
ca-ntr-o glumă. 

Dar n-a fost glumă. Boii au crăpat pe loc amindoi, 
acolo în brazdă şi moşul s-a făcut nevăzut. Ion s-a 
repezit la copil, ca să-l apere de frică şi au căzut 
amindoi la pămînt. Pe cîmp — zi nelucrătoare — nu 
era nimeni ! 

Cind și-a venit în fire, plugarul, ajutat din prea 
puţin de fecioraşul său, a pus plugul pe tirşă, s-a 
înhămat la tînjală şi cu osteneală mare a tîrît plu- 
gul în ograda lui frate-său. 

— Da’ unde-s boii, Ioane ? ! 

— Mă mai întrebi? După ce m-ai trimis la arat 
duminica, încă te mai faci? Au crăpat. 

— Cum aşa? Ai să-mi slugărești toată viaţa pînă 
mi-oi plăti preţul boilor. 

— Apăi mi-a dat mie în gînd că asta ţintești tu cu 
bunătatea ta. 

— Fac piră la judeţ şi-ţi putrezesc oasele în ocnă. 

”— Măi frate, judecă şi tu — vru să se dezvinovă- 
ţească fratele. 

— Ce să judec? O-să judece judeţul, Mergem la 
judecată, -măre Joane, că am de unde-să mă despăgu- 
ese. Îţi iau tarina. 

— De nu e alta, om merge şi la judecată — răspunse 
Ion, știind că cu Mitran n-are altă scăpare. 

A doua zi dimineața, Bogătanu trimise o “slugă Ja 
frate-său Ton: să vie afurisitul ăla, să-l duc cu 
căruţa, că altfel cine ştie cînd ajunge la judet, pe 
jos, şi se amină judecata. Și sluga veni cu vinovatul 
şi au pornit amîndoi în căruță. 

Drum lung şi greu, căci și plouase peste noapte, 
Dar Mitran a îndemnat ca să ajungă pină seara 
la curtea boierului satului Clăcaşii din Vale, ca să 
se odihnească peste noapte acolo, căci în tinerete 
fusese chiar isprăvnicel la moșia acelui boier (ile 
acolo prinsese chiag de avere şi nărav de hrăpă- 
reală), așa că îl socotea ca şi stăpîn. 

La acea curte, Mitran s-a culcat cu slugile boieru- 
lui, în odaia lor. Frate-său Ion a rămas să doarmă 
afară, și s-a culcat în căruţă. Dar peste noapte s-a 
pus ploaia şi rugîndu-se de bucătăreasă, i s-a dat 
voie să doarmă în bucătărie. Acolo, după mirosui 
atitor mîncăruri ce se preparaseră pentru casa boie- 
rului, pe Ion l-a apucat foamea. O scotocit pe in- 
“tuneric în traista sa, a scos din ea un codru de 

mămăligă şi câteva prune uscate. Și s-a tras lingă 
vatră, unde se mai zărea cite-o roşață de lumină 
de la tăciunii aproape stinși. A mîncat acolo şi a 
aruncat sîmburii în spuză. Dar pesemne că simburii 
au ars, că a început să se simtă miros. 

„Jupîneasa boierului, cocoana, a ieșit peste noapte 
în cerdac, să se răcorească. Dar acolo a simţit mi- 
rosul de la sîimburii -de prună. A bătut din palme 
şi a cerut să i se aducă numaidecit miîncarea de la 
„care vine mirosul. S-au sculat toți slujitorii și au 
mers la bucătăreasă. I-au spus porunca dumneati, 
„cocoanei, dar bucătăreasa altă mincare decit cea pe 
care o dusese seara la masa stăpinilor nu avea. 
Cocoana însă, nu şi nu, Că să-i dea mincarea aceca 
care miroase. Nici ea singură nu ştia ce mincare 
era aceea, căci aşa miros nu mai cunoscuse, dar să 
i-o dea pe aceea, că dacă n-o minca din ea, 
moare, 

Nu i-a putut aduce nimeni acea mincare, iar co- 
coana, de murit n-a murit, dar în zvîrcolirile poftei 
şi supărării, căci era învățată să i se dea numai- 
decit tot ce cerea, a lovit-o damblaua. 

Boierul s-a supărat rău de tot, iar cînd a auzit că 
mirosul cu pricina îl iscase omul care a dormit în 
bucătărie, a tăbărit cu pumnii pe el, apoi l-a dat 
slugilor să-l bată pină l-or ucide. Dar aducindu-și 
aminte că pe omul acela îl duce Mitran la judecă- 


73 


torie, s-a hotărît să-l ducă şi el, să fie osîndit în 
văzul tuturor şi trimis la ocnă, ca să fie de învăţare 
prostimii. 

A poruncit dar slugilor de au adus caleașca. Dom- 
nia lui s-a suit în caleașcă, slujitorul de casă pe 
scara din spate, iar pe „ucigaș“ l-au suit tot în că- 
ruţa lui frate-său. 

— Da’ să-l ţii din scurt, Mitrane, să nu fugă, tîlha- 
rul! porunci domnia sa, iar fratele a tras de sub 
Ion finul ce și-l pusese ca scaun și i-a poruncit 
să şadă jos pe fundul căruței, ca să nu poată sări 
din mers. Şi mergînd ei așa peste cimp, căci pe 
vremea aceea nu erau drumuri bătute decit cit ti- 
nea satul, au ajuns într-o poiană unde o căruţă că- 
zuse cu cai cu tot într-o groapă plină cu noroi și 
stăpînul căruței nu mai putea scoate de-acolo nici 
căruţa, nici caii, Caii căzuseră unul peste altul și 
zbătîndu-se cu ștreangurile la gît puteau să moară 
acolo înăbuşiţi. 

— Vai, păcatele mele ! se văicărea stăpinul cailor, 
care âvea beteșugul gingăvelii. Miluiţi-vă de mine, 
boieri ma-mari, și po-porinciţi slugilor să mă ajute 
ca să-mi scot măcar un cal! 

Ion, aci voia să se scoale, că nu-l răbda inima să 
nu sară în ajutorul cailor,.aci se așeza înapoi în 
căruță, de frica lui frate-său, 

— Ce caști gura ca prostu? se răsti Bogătanu la 
îrate-său. Sări și dă ajutor omului ! 

Jon sări din căruţă, iar la porunca boierului sări 
şi slujitorul lui. Şi se duseră amîndoi să ajute. 
Sluga boierului, om de casă, pirpiriu și leneș şi 
încălțat în iminei, stătea pe mal cu omul speriat 
de nenorocire şi îndemnau amindoi cu gura. Ion 
însă, desculţ, sări în noroi în groapă. Acolo deshămă 
rînd pe rînd caii şi se puse pe opinteli. Şi trage, 
și împinge, şi viră-te sub cal şi ridică, şi în cele 
din urmă ridică în sus cu spinarea întîi un cal, 
apoi pe celălalt — căci era un hâiduc de bărbat, 
înalt cît un stînjen brîncovenesc și lat în spate cit 
o ușă boierească. Pînă cînd scoase pe mal amindoi 
caii. Apoi puse hamurile căruţei cap la cap, la care 
se înhămă el, căci caii speriați nu mai voiau s-o ia 
din loc — şi scoase şi căruţa din groapă. Dar cînd 
se bucura că a isprăvit cu bine treaba, se pomeni 
cu o coadă de cal în mină, 

— Vai, pă-păcatele mele ! se văicărea acum şi mai 
rău omul cu caii. Mi-aţi vătăma-mat calul, boieri 
mari ! Eu îl ţin aici pe omul ăsta pînă mi-o plă-plăti 
calul. 

— Nu-l poci ţine! se răsti boierul. Că-l ducem noi 
la judeţ, pentru fapte mai rele. 

— Atunci îl tra-trag şi io la judecată! se hotări 
gîngavul. Să-şi ia do-dobitocu sluţit şi să-mi plă- 
tească în loc cal bun. Că i-am spus io să nu tragă 
tare. 

— Bine! încuviință boierul. Dar atunci haide, că 
ne grăbim. 

Si s-a luat şi ăst om cu căruţa lui după căruța Bogă- 
tanului. Aşa că Ion avea acum. trei pîrîşi -pe capul 
lui, cît o mai avea cap, căci se gîndea că pentru atitea 
belele, la judecată, nimic alta nu-i face decit că-i 
taie capul. 

Dar tot mergind ei aşa înşiraţi pe drum, i-a apucat 
vremea prânzului. Boierul a poruncit de a oprit ca- 
l«aşca. A oprit căruţa şi Bogătanu. S-a oprit şi că- 
ruta cu calul betejit. 

Sluţitorul boierului a seos traista de mincare ṣi a 
întins: boierului. său masa. Bogătanu şi omul cu 
calul fără coadă au scos: şi ei 'trăiştile de sub nu- 
tref și au început a minea, fiecare: în căruța lui. 

Lui Ion Sărmanul, după ce o bucată: de vreme i-a 
lăsat gura apă, apoi i-a venit o amărăciune din sto= 
mac şi ca să nu scuipe chiar lîngă frate-său, care. 
minca, s-a dat jos din căruţă. Dar era aşa de necăjit, 
că îi venea să-şi înfigă ghearele în git şi să se 
stişie singur acolo în drum. Cind, aruncîndu-şi ochii 
într-o parte, văzu o rîpă. „Am să-mi” dáu drumu 
în ripa aceea; că tot de o moarte am să mort, se 
gîndi el şi se repezi înfuriat într-acolo; lar ajun- 
gind la marginea dimbului, se aruncă în pră- 
pastie. 

Numai că prăpastia aceea nu era chiar prăpastie, 
cum crezuse el, ci era o adincătură pe sub mal. 
Aşa că, aruncat, scurt a ajuns jos și numaidecit 
auzi sub el un țipăt. Căzuse pe o babă, care culegea 
acolo ciuperci. 

— Vai, măiculița mea care m-ai făcut! ţipă baba. 
Vai, vai, vai ! mi-a rupt oasele ucigașul | Vai, păca- 
tele mele. cele grele! 

Ton, speriat, s-a agăţat de rădăcini de copaci și a 
ieşit sus pe mal. Dar baba, după el. A ieșit și ea, 
iar cînd a văzut pe boier, s-a dus la el șonticăind, 
ţinîndu-se cu mîinile de coaste şi de şale. 

— Să-mi plătiţi sănătatea, că m-a ucis sluga voastră. 
Eram bătrînă, dar eram zdravănă, iar acum m-a 
calicit. Cum o să mă mai hrănesc eu ? 


j— Să-ţi plătească sănătatea vinovatul, îi răspunse 


boierul, că nu e în simbria nimănui. Noi îl ducem 
la judecată, că mie mi-a îmbolnăvit nevasta. 


“Baba făcu ochi mari către criminal. Cel cu coada 


calului holbă prostit ochii la Ion. 

— Îl trag şi eu la judecată pe ucigaș ! se hotărî baba 
şi vru să se urce în caleaşcă. Dar boierul o înlătură 
cu mîna. 

Baba vru să se urce pe scara din spate, lingă 
slujitorul boierului, dar şi slujitorul o îndepărtă, 
ocărînd-o. 

— Ce, numai în caleașcă boierească te-ai călătorit ? 
Suie-te într-o căruţă ! zbieră la ea sluga boierului. 
— lângă ucigaș? se sperie baba și în cele din 
urmă s-a urcat şi ea în căruţa din urmă, cea cu 
calul ciont. 
Acum Ion avea patru piritori pe capul lui. 
Şi merseră ei așa, pînă ajunseră în oraş, unde traseră 
la casa judecătorului. 
Dar acolo, un slujitor, un „poslujnic* tînăr le spuse 
că judecătorul a isprăvit ce avea de judecat în ziua 
aceea și a plecat la moșie cu jupîneasa lui, cu 
cocoana. 
Cind a auzit boierul că judecătorul nu este acasă, a 
început să ţipe şi să facă scandal în curte, căci se ` 
socotea boier mare. Auzind gălăgia, din odăile sluji- 
torilor mai ieși un slujitor, mai bătrin. Boierul în- 
cepu să strige şi la acel slujitor arătînd către Ion i 
— Mi-a-mbolnăvit jupîneasa cu simburi. 
Slujitorul făcu ochi mari către boier. 
— Mi-a ucis boii cu sfinta duminică ! sări cu gura 
și Bogătanu, 
Slujitorii judecătoriei zgiiră ochii unul către altul. 
Sînt săriţi din minţi ! înțeleseră ei. 

— Pe mine m-a ucis tţilharul, că a sărit de pe 
munte ! se văicări și baba. 

— Mie mi-a ru-rupt coada ! strigă cel cu coada 
calului ruptă, nemaiputind isprăvi plîngerea, de ne- 


— Toți sînt... ! își făcură semn slujitorii și se dădură 
mai deoparte. 

— Să-mi vie numaidecit judecătorul ! ţipă boierul. 
Eu sînt boier Slugeru ot Clăcaşii din Vale şi am de 
făcut drum lung înapoi. Nu pot aștepta. Îmi scapă 
din mînă ucigașul. 

Slujitorii îşi aruncară ochii către ucigaș. Era Ion, 
cel din satul de sub munte. Îl cunoșteau bine, că 
venea din cînd în cind la tirg, de ajutor cărăuşilor. 
Şi cînd venea, tot tirgul era numai joc şi cîntec, că 
„zicea“ din fluier de jucau pînă şi popii. Acum, Ion 
cel vesel și fălos sta gheboșat, de parcă aştepta să-i 
dea stăpînirea cu o ghioagă în cap, să-l răpună. 

— Tu nu spui nimic, măre Ioane ? întrebă bătrinul 
pe vinovat. 

— Ce să spun eu, tată bătrîne ? răspunse Ion descu- 
rajat. De-acum asta îmi e triştea. Mă poci pune -eu 
cu boierii şi cu bogătanii ? I-am ucis pe toţi şi 
pace. 

Bătrînul se uită la rînd la fiecare piritor, care, de 
înfuriaţi ce erau, făceau fel de fel de strimbături, 
încît unchiașul se convinse că erau toţi scăpaţi din 
grosul celor smintiţi la cap. 

„Pe ăștia numai Păcală i-ar judeca cum li se cade&, 
se gîndi el. Şi venindu-i în minte una, făcu cu 
ochiul celuilalt poslujnic și se îndreptă cu vorba 
către boier i = 

— Mărite boier ! vorbi el acum cu glas supus. La 
moşie e dus numai boierul cel mic, dar boierul cel 
nare, Căpitanu de judeţ, e în casa Măriei sale, 

— Aşșa-a ? Să vie dar boier căpitanu ! 

— Dacă domnia ta pohteşte a ţinea judecată cu 
însuşi dumnealui boier Paharnicu, așteptați să-l 
chem, 

— Păi, aşteptăm ! răspunse boierul piritor, care au 
zind că judecătorul e în grad de boierie mai mare 
decit el, îşi muie glasul. 

— Îl chem numaidecit, fără numa’ să-l adăstaţ în 
odaia de adăstare, spuse bătrinul slujitor şi deschi- 
zind o ușă îi făcu boierului plecăciunile cuvenite, ca 
să intre. 

Boierul intră în odaia de așteptare și se așeză, vezi 
bine, la locul boierilor, pe laviţă. Iar bătrinul făcu 
semn poslujnicului cel tînăr să vină după el şi 
dispărură, > 

După o bucată de vreme, în care slujitorul boierulut 
Slugeru își tot serveşte stăpiînul cu ciubuc, iar 
Ion Sărmanu aștepta amărit într-un colţ, ieși din 
odaia de judecată un dorobanţ cu o puşcă lungă — @ 
„Șușanat — pe umăr și încălţat în opinci maronii. 
(Era poslujnicul cel tînăr care, după înţălegerea cu 
bătrinul, făcea acum pe aprodul judecătoriei.) 

—— Să intre la boierul Paharnie întîi pîrișul cel din- 
tii păgubit ! strigă dorobanţul-aprod către cei din 
odaia de aşteptare. Și intră Mitran Bogătanu. 
Aci, în odaia de judecată era aşezat pe „divan“, adică 
pe un pat, un boier cu o căciulă înaltă şi umflată 
la fund cît banița — un „işlic* — şi cu mustaţa şi 
timplele încărunţite. Şedea la măsuţa de la divan, 
cu picioarele cruciş sub fund, boiereşte, Era dumnea- 
lui judecătorul. 
— Sărut cinstita mină dreaptă a domniei tale, boier 
judecător ! salută mieros intrînd Bogătanu. 
—— Sărut-o şi spune ce pîră ai! îi întinse mîna jude- 
cătorul. Tar Mitran îi sărută mîna de două, ori şi se 
plinse cum i-a făcut bine unuia, Ion Sărmanu, iar 
nemernicul acela i-a ucis boii. 
— Şi vrei să-ţi dea alţi boi în loc? desluși judecă- 
torul. i 

— De und! să-m dea alții, că e calic. Să fie osîndit 
a mă sluji pînă o plăti cit făceau boii, alta nimic. 
Sau să-mi dea țarina lui ca despăgubire. 
— Să-mi aduceţi aici pe Ion vinovatul ! strigă jude- 
cătorul către dorobanț,. 
Şi dorobanțul aduse în odaia de judecată pe Ion, 
care întră smerit, adus de şale, cît era de lung, şi 
călcînd în vîrful tălpilor lui mari, ca să nu supere 
pe boieri, 
— Cum de ai ucis boii omului ăsta mare, vlejgane ? 
întrebă judecătorul pe Ion.. 

— Mărite boier-judeţ, nu i-am ucis eu; ei au 
crăpat — răspunde Ion şi povesti judecătorului po- 
vestea cum s-a întîmplat. Aşa că nu am nici o 
vină eu, ci el e vinovat, că mi i-a dat să-i înjug în 
ziua de sărbătoare. lar dacă moşșul acela mi-a zis 
să aleg una din două: ori să crape frate-meu, ori 
să crape boii, mi-a fost milă de frate-meu și de 
copilaşii lui, care ar rămîne sărmani și i-am spus 
moşului că mai bine să crape boii, crezînd că asta 
poate o fi şi glumă. Şi au crăpat boii. Asta e! 

— Dar cine e îrate-tău ? întrebă judecătorul. 

— Păi... el... nenea... dumnealui SOSEAU, — Tăs- 
punse Ion arătind pe piîritor. 

— Aşa-aaa! se miră judeţul, înțelegînd pînă la 
fund cum stau lucrurile. Bine ! zise dînsul întunecat. 
Apoi porunci Bogătanului ; 

— Să dai lui Ion un plug, un car şi doi boi, dar boi 
mari, că el te-a apărat în faţa moșului, ca să nu 
mori, iar tu l-ai adus aici ca să-l ucidem. 

— Păi... de ce să-i dau ? că... mi-e frate. 

— Așa-aa !!? De luat puteai să-i iei şi țarina, dar 
de dat nu, că ţi-e frate. Iacă nu-ți mai e frate, este 
pîrît, iar tu ești piriș. Să-i dai ce am poruncit, că aşa 
e pravila cea dreaptă, hotărî judecătorul bătind po- 
runcitor cu palma o carte pe care o pusese pe mă- 
suța lui slujitorul cel bătrin. Auzi ? 

— Aud, Măria ta! se înfricoșă Bogătanu. Am să-i 
dau precum ați poruncit, 

Slujitorul cel bătrîn, care toată vremea stătuse în 
picioare lingă divan, şopti ceva judecătorului. 

— Cu condei știi a te lega ? întrebă judecătorul, pe- 
semne după învățătura poslujnicului. 

—Știu, Măria ta, căci am fost pircălabul satului 
"pentru strînsul birelor, răspunse Bogătanu, ca să se 
şi laude. 

— Aha-a ! pircălab ai fost domnia ta ? zise judecă- 
torul înțelegînd acum de ce e aşa de bogat şi de 
rău. 

Moș poslujnicul se plecă iarăşi către judecător, îi 
mai şopti ceva, îi arătă cu degetul pe scoarța dinlăun- 
tru a cărţii de pe masă, luă apoi pana de giscă din 
ulcicuţa cu „negreală“ și i-o întinse Bogătanului. 
Acesta trase cartea -sub 'ochi şi însemnă cu pana 
numele lui. 
Judecătorul îi luă cartea înapoi, se uită mult, cu ochi 
mari la ce însemnase acolo Bogătanu şi în cele din 
urmă i-o arătă şi poslujnicului. Acesta făcu şi el 
ochi mari, privi şi el lung-lung semnele făcute pe 
carte, încît, boierul judecător, ca să isprăvească 
treaba asta cum trebuie, găsi că e mai bine să facă 
cum știe el. 

— Moaie deștiu ăl mare aici în negreală şi apasă cu 
el aici ! porunci iar judecătorul, iar Mitran făcu ce-i 
spuse autoritatea. Așa! aprobă mulțumit județul. 
Acum, că te-ai legat de două ori, dacă nu dai lui 
frate-tău plug cu car şi cu boi, cum am poruncit, 

trimitem dorobanţii de te leagă burduf şi te băgăm 
în Ocna Veche de unde nu mai ieși cîtu-i vacu. Auz’ ? 
— Aud, Măria ta! 

— Dacă ai auzit, așa să faci! 

Bogătanul făcu închinăciune mâre către cinstitul 
boier şi păşi spre uşa de intrare de-a-ndaăratelea, ca 
să nu necinstească fața boierului cu fundul său mare. 
Jar cînd se întoarse, ca să deschidă uşa, dorobanțul 
îi trase una peste fund cu latul șuşanelei, 

— I-am pus pecetea ! lămuri el judecata, apoi îi des- 
chise uşa cealaltă dinspre curte ca să iasă pe acolo, 
spre a nu împărți cu cei din sala de adăstare ce 
căpătase aci. 

Rămași între ei, judecătorul își mai îndesă işiicul 
pe cap, ca să nu-i cadă de sub el pletele, pe care. le 
ridicase în sus, ca să pară ras în cap ca boierii. 
Fiindcă, dumnealui boierul judecător, fiind însuși 
Păcală, nu era ras în cap: Nemerindu-se să fie în 
acea vreme argat în curtea popii de peste drum de 
judecătorie, a fost poitit de slujitorii judecătoriei să 
vină numaidecit, ca să împartă el dreptatea în acea 
zi, că sînt pricini taman pe măsura lui. Ca să se 
încărunţească şi să-şi mai ascundă asemănarea, se 
frecase cu săpun pe mustață şi pe timple, cît se mai 
vedea păr sub :işlic. 

— Să intre împricinatul următor! porunci Păcală 
dindu-și capul pe spate, autoritar, 

ÎN otanta strigă și apoi băgă în odaia judecății pe ` 
dumnealui boierul Sluger ot Clăcaşii din Vale; 
Acesta făcu închinăciunea de cuviinţă, ca un boier 
mai mie către unul mai mare, stringîndu-şi antereul 
în jurul trupului şi ducind mîna la piept, la gură şi 
Ja frunte, Apoi arătă că se plinge împotriva lui Ion 
cel de faţă, care, cu simburii. lui i-a ucis jupineasa, 
care nu mai poate merge decit purtată în braţe de 
cineva. Iar pentru această faptă criminală, acest 
Jon să fie osîndit la ocnă. 
— Domnia ta spui adică, precum că acest om ţi-a 
Tăcut această nenorocire pentru că n-a dat cocoanei 
domniei tale să mănince simburii de prună arşi. 
Aşa e? : 
Boierul stătu pe ginduri încurcat și, în cele din 
urmă, zăpăcit, adeveri ; 
— Dară, boier județ, taman aşa. 
| — lară pentru asta, domnia ta l-ai certat atunci pe 
loc, cu biciul, după obiceiul boieresc, împlini vorba 
judecătorul, 
— L-am certat după dritu nostru boieresc, răspunse 
boierul pîritor, iar acum te pohtesc plecat pe domnia 
ta a-l mustra şi domnia ta după pravila criminali- 
cească, ri 
— Şi ce crez domnia ta că i să cade după pravila 
“criminaliceasă pentru aşa răutate ? 

— Apăi, precum eu sînt boier, iar el, precum se 
vede, e un trenţos, cată a i se face mustrare cu 
ştreangu, ca unui ucigaș ce se află. 

— Sînt desluşit ! îl linişti Păcală, înțelegînd că are 
de-a face cu un om al dracului. Drept vorbeşti 
— se făcu el a-l părtini — și cred că taman așa scrie 
şi-n pravilă. la să vedem în pravilă. 

Dar boierul nu se lăsă pe ce va zice pravila. Voia să 
se asigure bine de judecător, ca între boieri, și 
urmă : 

— Evghenestate Arhontas judeţi! Aici nu e vorba 
de oareșcare ponoşenie 2. Tilharul mi-a ucis jupîneasa 
cu ischiuzarlicuri 3 şi dacă domnia ta volnicește... 

— Oriste ! îi tăie vorba judecătorul, care nu înţele- 
sese nimic din vorbăria asta boierească, și după şti- 
ințele lui credea că „oriste“ înseamnă „destul“. 

Dar boierul, care știa că asta înseamnă „poftim“, 
crezu că-l poftește să pledeze înainte şi urmă cu 
acuzarea : y 
— Iară domnia ta, ca evghenit prahticos+ știi ce 
ai de făcut cu un trenţos : ștreangu sau Ocna Veche. 


Asta e! 

1 Evgensestate Arhontas judeţ — nobile domn judecător. 
2 Ponoşenie — mustrare. 

3 Ischiuzarlie — șmecherie. 

+ Bvghenit prahticos — nobil cu experienţă, 

— Apăi numaidecit ! îl aprobă prefăcut dumnealui 
judeţul. Dar după obicei, noi, giudecătorii, sintem 
ţinuţi a ceti şi în pravilă. 

Și Păcală se făcu a căuta prin cartea de pe masă, 
pe care, de altfel nu ştia să citească nici boierul 
sluger, iar dacă ar fi ştiut-o ceti ar fi văzut că era 
cartea cu povestea lui Alexandru Machedon, care 
s-a bătut cu Scaraoțchi în iad. O adusese moş 
poslujnicul din chilia judecătoriei. 

— Iacătă ce scrie în pravilă, boier domnia ta ! ridică 
județul ochii de pe carte. Stă scris că, dacă ţi-a 
prăpădit jupineasa, așa precum domnia ta spui, cu 
simburi arşi în spuză, giudecata trebuie să-l ducă 
pe criminal de grumaji în casa domniei tale, ca să 
poarte el în braţe pe bolnavă, pînă cînd dumneaei 
s-o înzdrăveni cum a fost. 

Boierul îşi ascuţi mintea ca să înțeleagă osînda, iar 
cînd o înţelese, holbă ochii la vlăjeanul de Ion. 
— Îl duci domnia ta cu caleașca, sau să ţi-l aducă 
acasă dorobanţii noștri ? întrebă judeţul, închizînd 
un ochi către moş poslujnicul. 

— Mă împotrivese ! sări de pe laviţă boierul piritor. 
Asta e mai abitir decît ca judecata lui Păcală, zise 
el răutăcios, ţinind să măscărească pe judecător și 
ieși din odaia de judecată izbindu-se cu nasul de 
ușă, căci tocmai atunci dorobanţul, vrind să vadă cît 
îi e de lungă șuşanaua, o-ntinsese între picioarele 
boier slugerului, 

Moș poslujnicul, boier Păcală și dorobanțul-aprod, 
adică întreg completul de judecată, 'riseră de data 
asta în toată legea, sub privirile amărite ale lui 
Jon vinovatul. 

— Să intre următoru ! porunci apoi grav dumnea- 
lui judele Păcală, deprins acum bine cu procedura. 
Dorobanţul băgă în. odaia de judecată pe cel cu 
calul ciont. 

— Tu cu ce ţii de ăst criminal ? întrebă judecătorul. 
— Să-mi plătească calu, asta e! răspunse acesta 
și povesti ce şi cum s-a întimplat cu coada calului. 
Că omul piîriţ, în loc să umble cu băgare de seamă 
cu caii, cind îi scotea din groapă, a tras de un cal așa 
de tare, încît i-a rupt coada şi a rămas bietul do- 
bitoc slutit. 

— Aşa!? se miră judecătorul. Şi cât ARS calul 
täu? 

— Măcar... 50 de taleri fă-făcea, Măria ta, mări 
prețul păgubaşul, văzînd bunătatea judecătorului, 
—— Da’ coada, ce zici, face 5 taleri ? 

— Aşa, precum zice pravila, Măria ta! răspunse 
pirîşul, nepricepînd unde vrea să ducă întrebarea 
asta. 

— Bun ! se învoi judecătorul şi se făcu iarăşi a căuta 
în cartea de pe masă. Apoi înălță capul și porunci : 
fiindcă omul ăsta ţi-a scăpat calul de la pierire, să-i 
dai jumătate din preţ, adică 25 de taleri. Da’ să-i 
dai acum pe loc, că așa zice pravila, porunci aspru 


pa 

judecătorul, care mirosise că și gîngul ăsta era chia- 
bur. 

Omul cu calul se gîndi că dacă ar spune că nu are. 
bani, poate cade rău. Iar el avea bani chiar la el, 
căci vinduse la tirg o căruţă cu brînză. 

— Ei, ce faci ? se răsti judecătorul la pirîtor. Plăteşti 
talerii au... 

— Plă-plătesc, Măria ta, se învoi piritorul și scoase 
din ehimir 25 de taleri, pe care îi dădu lui Ion. 
-~ Acum tu, Ion Sărmanu, recunoști că eşti vinovat 
că ai rupt coada calului ? 
—— Recunosc, Măria ta, dar... 

— Dar, ne-dar, pravila te osîndește a-l aspri, 
— Cum să-l des... 

— Plătește pirişului 5 taleri, 

| Jon scoase repede din sîn 5 taleri şi-i dădu omului 
"cu calul. Apoi judecătorul își mai îndesă pe cap 
" ișlicul şi porunci dorobanțului : 

— Să intre altul ! 

= Dorobanţul băgă acum în odaia de judecată pe babă. 
| — Sărut mîinile Măriii tale, boier judeţule, maică ! 
se ploconi baba cum ştia ea mai bine, ca să ciștige 
de partea ei judecata. 

— "Tu ce vrei de la omu ăsta, mătușă ? 

— Să mă ia în casa lui. Asta e! Şi să mă hrănească 
"cîte zile oi mai avea de la Cel-de-sus. 

| — Aşa-a-a ! ! Da’ de ce să te hrănească el ? 

— Pentru că s-a slobozit de pe un munte, drept în 
spinarea mea, care culegeam ciuperci într-o rîpă şi 
m-a betejit de şale — se văicări baba. Vai, vai, vai, 
cum o să mă mai hrănesc eu acum beteagă ? 

— Bre-bre-bre ! se făcu a se mira judecătorul, rizînd 
către dorobanț. Bagsamă a fost mare de tot rîpa 
aceea, o căină el. 

w— Mare de tot, maică, boierule, domnia ta ! 

— Aşa-a-a! Da’ dacă a fost așa de mare, cum ai 
putut ieși din ea betejită şi să te ţii scai de ucigaș 
pînă la caleașca boierului ? 

— 21 

Aici baba se încurcă şi dorobanţul care ridea cu 
toţi dinţii se pregătea să-i aplice şi ei o pecete la 
fund. Dar judecătorul îl opri. 

— Eu zic, mătuşă, că ar fi mai bine să te despăgu- 
bească piritul cu un taler şi să-l ieri, că n-a fost 
cu voia lui și e şi el om sărman. 

— Dg’ ce să fac eu numa’ cu un taler? se supără 
baba. O să trăiesc cu el două săptămîni, da după 
aceea, ce mă fac eu? 

— Drept cuvînt, mătușă ; atunci trebuie să judecăm 
după pravilă, răspunse Păcală și iarăşi începu a răs- 
foi cartea cu împăratul Machedon. 

— Păi numa aşa! Să fie osîndit după pravilă, în- 
cuviință mătuşa, apoi strigă către vinovat ca să-l 
înfricoşeze : să mă iei în casa ta şi să mă hrăneșşti 
că te bagă boieru agiucător la gros, ucigaşule ! 

| Apa ii bi e 


Sărmanu ucigaș, văzînd cît de bun e judecătorul cu 
baba, se gîndea că a scăpat el de ceilalți, dar cu asta 
i s-a înfundat. 

— lacă ce zice pravila, mătușă ! se pronunță jude- 
cătorul. Zice că piîritul să se ducă în ripa aceea, 
unde culegeai tu ciuperci, și tu să te urci pe munte și 
să te arunci de-acolo în jos peste criminal, ca să-i 
rupi şi lui şalele. E bine? 

— Vai, păcatele mele, cum să fie bine? începu să 
se văicărească şi mai rău baba. Vai, păcatele mele! 
se văicărea ea lăsîndu-se șchioapă pe un picior, ca 
să vadă judecata cît de rău a ucis-o criminalul. Şi 
mergind de-a-ndăratelea, uitindu-se să nu vină Ion 
după ea, cînd ajunse la ușă, o zbughi afară. Ă 
Abia acum se îndreptă şi Ion de şale, răsuflînd 
ușurat. Şi învîrtindu-şi în mîini căciula jupuită, cu” 
ochii către judecător, ca-n chip de „să rămineţi 
sănătoşi“ vru să plece. 

— Stăi, nu pleca ! îi porunci de data asta moş pos- 
lujnicul. Tu măre, Ioane, nu ştii că după pravilă 
şi obicei împricinaţii trebuie să dea judecătorilor 
havaet, adică plată pentru osteneala lor ? 

— Ştiu! răspunse Ion și băgă repede mîna în sîn 
după legăturica în care legase talerii primiţi de la 
omul cu caii. 

— Ei, atunci drept plată să zici din fluier, ca hăl 
anţărţ în mustăria din tirg, de a giucat şi popa Tă- 
năsache. 

-— Numa Că... n-am fluier, că mi l-a spart pe drum 
frate-meu, cînd am vrut să zic din el. 

Judecătorul băgă mîna în sîn, scoase un fluier şi i-l 
întinse împricinatului. Ion îl luă și numaidecit suflă 
în el de cîteva ori, ca să-l cunoască, apoi găsindu-l 
bun Îl admiră și pe dinafară. 

— Să ne zici întîi jalea ciobanului cînd a pierdut 
oile, porunci Păcală, amintindu-și că a păţit-o și 
el odată. 

Și Ion Sărmanu prinse a jălui din fluier... lung-lung.., 
de parcă răsunau dumbrăvile. 

Poslujnicul cel virstnic, în vremea cît a ţinut jude- 
carea pricinelor, ieșise din odaie de cîteva ori şi o- 
dată cu straiele lui Păcală adusese şi o ploscă cu 
rachiu. Aşteptă. acum pînă se ostoiră de amărăciune 
Ton şi judecătorul lui, apoi ridică plosca, ură noroc 
şi sănătate, bău din ea, ca să-i ia credinţa și o dădu 
lui Păcală. Acesta o cinsti cu măsură și o trecu 
dorobanţului-aprod. Aprodul, după ce se îndestulă, 
o dădu împricinatului Ion, pentru cinstire. Iar după 
această bine îndeplinită procedură, cerură cu toţii 
pîritului să zică „bătuta“ popii Tănăsache. Ion, su- 
flă în fluier întîi cîteva ghersuri alungite în sus, 
apoi o-ntinse pe bătută. Şi dă-i bătaie! Dă-i bătaie, 
nene ! Încît, moş poslujnicul şi poslujnicul dorobanţi 
începură a juca vrăjmaș, taman ca popa Tănăsache. 
„Bine ar merge treaba cu Păcală judecător“, se 
gîndeau ei, Şi cum nici judeţul cel mare şi nici cel 

mie nu erau acasă, fiind plecaţi amindoi la moşiile 
lor cu jupinese cu tot, zaiafetul putea ţine pină a 
doua zi, căci şi rachiu se găsea destul În zămnicele 
| boierilor. Dar cîntecul Popii Tănăsache parcă a fost 
| wrăjit, căci ușa se deschise din senin şi intră înlă- 
antru chiar un popă ! 

— Domnu! zise sfinţia sa, închipuind cu mîna o 
cruce în vînt către cei din odaie, după obicei, ca 
binecuviîntare. Era un om cu antereu, dolofan, negri- 
cios, cu buzele groase şi o barbă rară. Popă. 

Judeţul făcu cu ochiul bătrînului poslujnic, îşi con- 
„rolă pletele, ca să stea liniștite sub ișlic și își apără 
è wviîrfurile mustăților, ca să stea în sus, boiereşte, nu 
“ca ale lui Păcală. E 

= — Cu ce treabă în odaia noastră de judecată, pă- 
| Tinte popo? îl luă repede Păcală. 

| — Apăi am şi eu o piră mare, taică boiearule. 

T — Eşti chemat la judecată cu „hirtie de zi ? 

| — Ba, fără, numa” că pîra mea e de tot grabnică. Și 
am două pire, amindouă grabnice. 

T — Să aştepţi puţintel aici, sfinţia ta, că iacă omul 
T ăsta avu o pîră pe care am judecat-o şi acuma plă- 
4 teşte ce ni se cuvine. Zi, sărmane ! îi porunci lui 
"Ion să fluiere înainte. i 
Ton începu acum una de brîu. Pe Păcală îl furnicau 
T picioarele a joacă, dar nu uită că are de judecat pe 
„popă. Dădu însă poruncă celorlalți să dea ei urmare. 

Se luară toţi de brîu și începură alunelul, moşul con- 
ducînd jocul cu plosca în sus. Iar cînd ajunseră în 
dreptul popii, care privea aiurit, bătrinul se opri şi 
îi dete şi sfinţii sale plosca. Stăpînul lui Păcală, nu- 
mai de dat îi cădea greu, dar de luat bătea doi. 
Așa că bău ca de la altul. încît, cînd o lăsă de la 
gură, înţelese numaidecit cum merg acum judecăţile 
și vru să apuce pe doroboanţ de briu. Dar, pesemne 
că Păcală voia să înceapă mai degrabă judecata popii, 
că strigă la cîntăreţ : 

— Ei, Ioane, tu dă-mi acum fluierul meu şi eşti slo- 
bod de la judecată. Şi să-ţi iei boii cu carul şi cu 
plugul de la tîlharul de frate-tău. 

lon se repezi la judecător să-i sărute mîna, dar 
Păcală nu-l lăsă şi-i porunci : 

— Du-te în tîrg, de-ţi cumpără opinci şi căciulă bună 
şi cele de lipsă pentru ai tăi de acasă şi să te întorci 
aici, că mai am treabă cu tine. Apoi dumnealui boier 
judecătorul se îndreptă către împricinat 3 

— Cum e numele sfinţiei tale ? 

— Păi eu sint părintele popa Ispas de la biserica 
de peste drum, precum prea bine mă cunoaște sluji- 
torul domniei tale — arătă popa pe poslujnicul cel 
virstnic. Şi dumnealui boierul cel tînăr m-ar cu- 
noaşte, de ar fi aici. | 
Dorobanţul-aprod, ostenit de joe şi de rachiu, ştiind 
că el este tînăr aci, sări să ajute pe sfinţia sa la 
identificare : 


La 

— E părintele popă Zăr-Acrit. 

— Apăi că taman şi de asta ţin a mă jălui eu Măriei 
tale, că mi-a scos procletul cela și porecla asta, 
— Da’ cin’ ţi-a scos porecla asta ? 

— Ia cine ? Sluga mea, tricletu t de Păcală, bătu-l-ar 
toţi sfinţii de slugă blestemată, că mi-a mincat 
sufletul și m-a calicit. 

— Dacă e așa de blestemat, de ce nu-l dai afară 
din simbrie ? 

— Cum să-l dau afară ? ! Îl ţin să-mi slujească pînă 
mi-oi scoate paguba cu oile de care ştie tot ţinutul, 
că m-a făcut şi de risul lumii. 

— O fi aia că a venit acasă cu oile în trei picioare ?. 
întrebă, judele. 

— Aia, blestematul, 

— Apăi, de, părinte Zăr... 

— Ispas, îl ajută popa ca să nu-i greşească numele. 
— Părinte, popo, Zăr-Ispas, se îndreptă judecătorul, 
lumea știe că-i opreai mereu simbria, că ziceai că 
nu aduce acasă oile sătule, că nu merg sărind în 
sus, vesele. 

— Așa e! interveni poslujnicul cel bătrin, ca să 
lumineze judecata. Păcală, om mintos, le-a tăiat cîte 
un picior, ca să sară în sus, pe placul sfinției tale. 
*— Ba de soi rău ce e le-a tăiat picioarele, că Zăr- 
Acrit de ce m-a poreclit ? 


4 Triclet — de trei ori blestemat. 

-— Pesemne că nu-l hrăneai decit cu zăr stricat, răs- 
punse judecătorul. CI 

— Auz’ scornitură ! Da’ nu-și făcea singur zamă 
de lobodă acolo la stînă? Că slavă domnului, e 
valea plină de lobodă, și sare avea destule droburi 
pentru oi. ş 

— Bu-un, sfinţia ta ! Asta, una, Altă piîră ? 

— A doua, iacătă, asta e pira mea cea mai de seamă, 
Nemernicul de Păcală a plecat az-dimineaţă şi n-a 
mai venit. 

— Poate că vine. 

— Nu mai vine, că și-a furat şi țoalele și mi-a bătut 
și țîrcovnicul. 

— Adu-l aici să-l judecăm. 

— Să fie cătat cu potera căpităniei isprăvnicatului 
și să fie adus de grumaji, după pravilă, că mai are 
a-mi sluji măcar încă vreo zece ani, ca să-mi întoarcă 
toate pagubele. 

— Zău, bre! Așa de mult te-a păgubit? se miră 
de-a binelea Păcală. 

Da Așa, ba încă mai mult, se-ndemnă popa a 
încărca la socoteală pe slugă, văzînd că judele e om 
de treabă. 

— Juri, părinte popo, pentru așa mare pagubă? 
Că lumea zice că n-a scurtat picioarele la toate oile, 
ci numai la cele mai arătoase, ca să fie de învăţare 
pentru sfinția ta. =- 

— Să se facă aşa care minte ? întrebă judele ridi- 
cînd o mînă în sus, cu degetul cocirjit, 

— Eu jur! răspunse popa, dar nu ridică degetul. 
— Juri, juri, că după biblii eşti învățat a jura, 
strimb da” să să facă așa care minte ? repetă judele 
formula lui de jurămiînt cu degetul cocîrjit, 


— Jur după biblii că a plecat tilharul cu opincile 


noi-nouţe, pe care i le dădusem acum tri ani şi cu 
un cojoc de cinci ani cu petece noi-nouţe care mai 
putea ţine măcar zece ani buni. Şi a plecat şi cu 
ciomagul ăl mare, cu moacă. 

— Bre-bre-bre ! Mare pagubă ! îl căină judele, apoi 
îi şopti ceva bătrinului, iar bătrînul întrebă pe popă : 
— Sfinția ta știi că piritorii trebuie să plătească 
boierilor judecători havaet, adică taxă de judecată ? 
— Ştiu şi plătesc, treaba să se facă. Iaca, pentru po- 
teră dau doi taleri, să fie adus Păcală de grumaji și 
osindit a mă sluji măcar zece ani pentru pagubele 
cășunate. lar pentru poreclă mai dau încă... două-. 
zeci de parale, să fie băgat în butuc și bătut cu o 


sută de nuiele, ca să ştie a să cuminţi, 


La auzul acestor sume de nimic şi pretenţii, doro- 
banţul rise chiuind chiar în nasul siinţiei sale. 
— De te rizi, dorobanţule ? Ce, crezi că sfinţia sa 


“popa Zăr... Ispas nu dă atilia taleri? zise judele cu 


înteles. i 


?7, 


7 — Povești nemuritoare. vol, 9 * A # 


— Da’ de ce să dai sfinţia ta taleri ? intră în vorbă 
moș poslujnicul, după înțelegerea cu judele. Mai bine 
să ne dai, adică să dai dumnealui boierului un bur- 
duf de rachiu şi unul de vin. 

— Şi o halcă de slănină, și una de pastramă de 
capră, să aducă pentru obezi, adăugă judele, iar moș 
poslujnicul îi întinse plosca. 

Popa Zăr-Acrit apucă plosca judecătoriei și o gilgii 
şi de data asta cum se cuvine, dar la tocmeală nu 
se învoi. 

— Nu mă leg! răspunse el înapoind plosca. Deși 
ameţit îl ţinea treaz zgircenia. E „peste asupra“, lă- 
muri el. Da’ iacă dau o troacă de rachiu şi una de 
vin şi aduc și... ca de-un lat de mînă pastramă. 

— Părinte Zăr... Ispas, aici nu e toecmeală ca cu 
simbria lui Păcală, răspunse judecătorul. Aici, ce 
zice. pravila aia facem, alta ba. lar voi, porunci el 
ajutoarelor sale, să-mi aduceţi numaidecit aici 
obezile de osîndă. 

— Cit timp a trecut pînă cînd cei doi să aducă obe- 
zile în odaia de judecată, judecătorul întorcea foaie 
după foaie, în cartea Împăratului Machedon, mormă- 
ind a cetire, cu glas din care se putea înțelege că 
n-o să cam fie cum vrea popa. 

— Și mai dau şi o juma’ de caș de urdă dulce, 
numa’ treaba să se facă, își'mai dezlegă popa băie- 
rile inimii, nerăbdător să se răzbune pe Păcală. 

Între timp, cei doi poslujnici aduseră falanga — cum 

ziceau boierii butucilor de ispășire — şi o aşezară 
la picioarele popii. Iar lingă ea așezară un stoc de 
nuiele. ye 

— Asta e falanga, tată popo ! i-o arătă judele, iar 
poslujnicul cel vîrstnic îi explică : 
— Pe osîndit îl descăltăäm de opinci, dacă are, îl 
băgăm cu amîndouă picioarele aici (arătă bătrînul 
golurile obezilor), apoi stringem aici de nu mai 
poate să-şi mişte picioarele şi dorobanțul îi trage 
la tălpi atitea nuiele cîte poruncește judele, după 
fapta fişticăruia. 
— Şi nu scapă din obezi? vru să fie asigurat popa, 
că dacă dă așa havaet măcar să.meargă la sigur. 
— Nu scapă că... aşază-te sfinţia ta puţin în ele, îl 
îndemnă Păcală mieros, făcînd cu ochiul poslujnicilor. 
Dorobanţul îl trase pe popa de mină, ca să-l aşeze, 
dar popa se înţepeni pe răşchitoarele sfinţiei sale 
din răsputeri şi nu se așeză. Încercarea avu totuși 
darul să deschidă bine ochii sfinţiei sale de străj- 
nicia acestei scule și, aiurit și de rachiu, parcă îl şi 
vedea pe Păcală cum este băgat cu sila în butuci și 
cum dorobanţul îi țrage la tălpi o sută de nuiele. Şi 
mare aht îi veni să vadă cum îl bate pe nemernic 
dorobanţul și cum el ţipă şi se roagă de sfinţia sa 
să-l ierte, iar sfinţia sa nu-l iartă, că prea i-a făcut 


-mult venin la burtă. 

— Dacă dau cît... e havaetu, la cîte nuiele o să-l 
ăla... o să-l osîndiţi ? întrebă popa, bilbiindu-se de 
plăcere. 

— La cite vrea sfinţia ta, răspunse Păcală, văzind că 
măcar tîrgul ăsta merge. 

— O sută de nuiele. 

— O sută, şi dacă vrea sfinţia ta, poți a-l bătea chiar 
sfinția ta. 

— Se poate? 

— Se poate. 

Popa își aduse aminte că a vrut să-l bată o dată ps 
Păcală, dar nemernicul s-a scuturat de el ca de o 
gînganie, și zimbind la falangă, se hotărî ; 
— Atunci să meargă cu mine domnia lui, arătă 
popa pe dorobanţ, iar dorobanţul, care atit aștepta, 
plecă numaidecit cu sfinţia sa. 

Păcală, rămînînd în odaia de judecată numai cu 
bătrînul, riseră din toţi rărunchii, de cele ce îi mai 
așteaptă. i 

După o bucată de vreme, ușa odăii se deschise și 
intră pe ea întîi dorobanţul, ducînd în braţe un bur- 
duf şi o halcă de slănină, iar, băgat pe mînă, adusese 
un colac mare cît tăstul. Apoi intră şi sfinţia sa, 
popa Ispas, cu alt burduf şi cu o halcă de pastramă 
(fără cașul de urdă, pe care-l oprise în schimbul 
colacului). 

— Aici, aici! porunci moș poslujnicul și „taxele“ 
tură puse lîngă ușa de ieșire în curte. 

Era aim 


— Să le iau credinţa ? întrebă popa, gindindu-se că 
bind din burduf mai micşorează taxele procesului. 
— Păi neapărat ! hotări poslujnicul şi popa bău de 


data asta cu pauze, înlăuntrul cărora se șterse de 


citeva ori de lacrimi, cu poalele antereului. d 
— A-șa, tată popo ! Şi acum şezi sfinţia ta pe lavita 
boierească, îl răsfăță judele, văzînd că i s-au muiat 
picioarele, ca să vedem ce zice pravila, ri 
Păcală începu a întoarce foi din cartea de pe masă, 
făcindu-se a căuta ce scrie acolo despre Zăr-Acrit 
și repetind : 
— Zăr-Acrit,., Zăr-Acrit,.. Zăr-Acrit... se făcea a ceti 
Păcală. Şi de cite ori repeta porecla, popa se strin- 
gea în el ca pișcat, spre marea desfătare a doroban- 
tului, 
În cele din urmă se pronunţă: 
— Pentru aşa poreclă, pravila îl fereşte pe făptaș de 
orice osindă. Iacătă ce serie în pravilă, se făcu, a ceti 
judele : frunză vearde lobodă... gura lumii-i slobodă. 
Între timp, moş poslujnicul. cercetase legătura cu 
pastramă, își scoase din briu cuțitul și tăiase pas- 
trama îelii-felii. Tăiase şi citeva felii din colac. Şi 
cum tocmai isprăvise rachiul din ploscă, umpluse 
plosca din burdutul cu vin. Şi le-a dus lui Păcală 
la divan, la acel ceas fiind pe deplin convins că mai 
mare boier ca Păcală nici nu poate fi. Şi aşa şi era. 
Căci după ce boier-judeţul ospătă bine dregindu-se 
şi cu plosca se îndreptă cu vorba către împricinat : 

— Acuma, tată popo Ispas, apropie-te de mine şi 
mulţămeşte-mi pentru judecată, ca să știu că ești 
„cu dreptu“, zise Păcală, întinzîndu-i pulpana an- 
tereului. 

Popa, crezînd acum că asta face parte din procedura 
de judecată, se apropie de divan pe două cărări, 
şi-i sărută poalele antereului. 

— Pupă-i şi mîna, tată popo, că un boier paharnic 
este mai ca un popă! îl sfătui bătrinul şi Păcală îi 
întinse şi mîna, iar sfinția sa, mindru de aşa soco- 
tință, sărută şi cinstita mînă dreaptă a tricletului, 
— Da... cea de a doua... pricină ? întrebă împricina- 
tul pe Măria sa județul, aducindu-și aminte că venise 
pentru două pricini. i 
Păcală, desfătat: de desfășurarea procesului, uitase 
că mai are ceva de judecat, 

— Care a doua pricină?! 

— Ceea... de trebuie adus cu potera.. și osîndit,.. ea 
să-mi slujească, 

— Aha! Drept cuvint! Stăi să vedem și pravila. 
Drept cuvînt! repetă Păcală, ca să-și îmblinzeas:ă 
împricinatul şi începu să răstoiască din nou cartea 
Împăratului Machedon. Păcală... Păcală... Păcală... se 
făcea a ceti el acolo. Păcală... Păcală... Tricletul de 
Păcală... (În vremea asta popa se însenina de bucurie 
că a găsit scris în cartea criminalicească pe sluga lui 
nemernică.) Aha! Am găsit. Iaca ce zice pravila: 
„Păcală se osindește a fi slugă silnică la sfinţia sa 

popa Ispas douăzeci de ani (popa înălţă capul trium- 
fător, dar judele urmă :) dacă sfinţia sa îl aduce pe 
vinovat la judecată.“ 
— Cum să-l aduc eu? zise popa, mai aducîndu-și 
aminte de învoială. Să-l aducă potera, de grumaji ! 
Moș poslujnicul îi puse iar plosca în braţe şi sfinția 
sa, care acum cunoştea bine procedura de judecată, 
o luă ca pe ceva care i se cuvine. Iar cînd se hotărî 
s-o lase, nu ştia dacă s-o dea bătrinului sau boieru- 
lui-județ, 
— Păi de unde să-l ia potera? se răsti Păcală la 
popa. Doar sfinţia ta ai învăţat multă psaltţichie, pe 
biblii mari, îl lăudă judele, iar ca să-i arate că-i dă 
toată socotința, îl luă cu vorbe boiereşti; musaca, 
tacîm, caldarim, mindir, ceac-pac. 
Popa se frecă cu dosul pălmii peste ochi şi peste 
frunte, ascuţindu-şi mintea, ca să priceapă ceva. 
Dar pînă să-și lege gîndurile, îi veni în jutor moş 
poslujnicul : 
— Să zică părintele popă Ispas: bou breaz biîrlo- 
breaz din vacile birlobrezenilor, dacă a-nvăţat psal- 
_tichie. 
Popa încruntă sprincenele, ca pentru a cugeta pro- 
fund, apoi, probabil crezînd că la acel ceas și asta 
îl va ajuta la ceva, încercă: 
— Bou baz... bilo... baz... din cireada brizo... leanilor. 
— Ei vezi că nu poci ? Cum vii atunci aici să pierzi 
vremea boierilor ? îl certă credinciosul poslujnic pe 

împricinat, iar dorobanţul îl şi luă de mină, şi-l 
împinse către ieşire. 

Popa, ajuns la ușă işi ştiind că la plecare trebuie 
să-şi ia rămas bun, se întoarse către divan şi îngînă : 
— Bo... baz... biru... baz... şi ieşi ajutat din spate de 
uşa dorobanţului. 


Cînd Ion Sărmanu s-a-ntors din tirg, încălțat în 
opinci cu boturile întoarse obraznic în sus, cu o 
căciulă albă mare dată pe ceată şi pe braţul stîng cu 
o desagă, a găsit la ușa judecătoriei, aşezat pe o 
buturugă, un om, nici înalt, nici scund, cu ochii mari 
şi limpezi, cu faţa senină ca o icoană şi cu pletele 
şi mustața ca toţi rumânii. 

— Nu eşti tu Ion Sărmanu ? îl întrebă omul, 

— Eu sînt! îi răspunse Ion. Mi-a poruncit boieru- 
judecător să vin că măi are cu mine... 

— Dumnealui boier Paharnicu-judecător plecă la 
moşie şi am poruncă de la domnia lui să-ţ dau astea, 
îi spuse omul. lacă burdufu ăsta e plin cu rachiu, 
iar în basmaua asta e slănină şi pastramă și colac. 
Mi-a spus că serie la pravilă că rachiul e laptele dia- 
volului, iar tu să-l dai în tirg şi să iei în loc cele de 
lipsă muierii -și copiilor tăi, 

Ton Sărmanu se uită la rumân. Era îmbrăcat într-un 
cojoc vechi cu petece noi şi încălțat cu nişte opinci 
triste. Iar în mină avea un ciomag zdravăn, CI 
moacă. Părea cînd județul, cînd Păcală. 

— Unde e dumnealui boierul judeţ ? întrebă el. 
Vreau să-i sărut mîna pentru bunătate. 

— Lasă-l nu mai pupa mina boierului, că-şi ia po- 
mana înapoi, zise omul şi plecă, 

— Stăi, măi creştine, măcar să ospătăm împreună. 
— N-am vreme. Mă duc să-mi caut stăpin bun în 
lumea albă, că am învăţat să mănînc fără să dau 
din barbă. Drum bun! 

Cit de buimac a rămas Ion Sărmanu şi după această 
din urmă ciudăţenie, asta e altă poveste, pe care eu 
nu v-o pot spune, că văd că-n traista mea nu este. 
Pe asta am găsit-o şi iaca v-am spus-o toată, măi 
nepoți şi nepoate. Iar de n-o fi cum m-am lăudat 
mai bună decit toate şi n-o avea căutare, e de vină 
tata-mare, că el a încălecat pe-o şa și mi-a spus 
povestea așa. lar mie mi-a spus să nu care cumva 
să-ncalec pe mătrăgună, c-o să credeţi că iar, v-am 
„spus o minciună. 

(Dar eu tac chitic din gură, că ştiu bine că şi asta e 
scornitură. Şi rîd de el, de nu mai pot, da-n faţă nu 
i-o spun, că și eu îi sînt lui nepot.) 

Dar mă-ntorc şi zic şi eu ca el, că dacă n-ar fi de- 
fel, dar defel, defel n-ar fi, nu s-ar povesti, 

BASM POPULAR SĂSESC 


Feciorul cel viteaz și lebăda 


SE POVESTEȘTE CĂ o femeie sărmană 
avea un singur fecior, dar acesta era foarte îndrăzneţ 
şi puternic. | 
Într-o bună zi, flăcăul se hotări să plece în lume și 
să-şi caute norocul, să i-l aducă și măicuţei sale. 
După ce făcu pregătirile trebuitoare, porni la drum. 
Merse ce merse, pînă ce poposi pe moșia unui mare 
boier. Acolo se tocmi pe vreme de un an. 

Odată, cam prin vremea strinsului bucatelor de pe 
cimp, tocmai cînd anul de slujbă se împlinise, băiatul 
zări o pasăre mare, albă și de o frumuseţe neîn- 
chipuită, coborîndu-se într-un lan de grîu. 

Uimit de frumuseţea şi albeața ei, flăcăul o luă la 
fugă spre locul unde se coborise pasărea, cu gîndul 
s-o prindă. Dar pasărea se ridică, uşor, în văzduh, 
şi se îndreț.ă, în zbor, către o pădure învecinată. 
Flăcăul îşi continuă goana către pădure, căutind-o 
prin toate părţile ; însă, oricît se osteni, de urmeie 
păsării nu mai izbuti să dea, 

De altminteri, începuse să se şi însereze. Se rătăcise 
și nu mai ştia încotro s-o apuce, cînd văzu, în de- 
părtare, o luminiţă. Porni, grăbit, într-acolo și, nu 
în multă vreme, ajunse în faţa unui castel. 

Castelanul era un bătrin singuratic, care tocmai își 
pregătea cina. Băiatul i se înfăţişă, îi povesti cine 
era şi ce căuta, şi, fiind nespus de ostenit, se rugă 
de castelan să-l adăpostească pentru o noapte. 
Bătrînul primi să-i dea flăcăului adăpost şi apoi î 
grăi :: 


Dacă te-ai învoi să mă slujeşti, un an întreg, cu 
credinţă, eu te-aş putea ajuta, în schimb, să afli pasă- 
rea pe care ţi-o dorești şi despre care ți-aş putea 
spune, încă de pe acuma, că este o lebădă. 

Flăcăului atîta îi trebui. 

— Primesc să-ți fiu slujitor, îi răspunse el. numai 
să pot dobindi lebăda cea atit de albă şi minunată ! 
În dimineața următoare, bătrinul îl chemă pe ia i 
Şi-i spuse : 

— Eu trebuie să plec. Am o mulţime de treburi şi 
nu mă voi mai putea înapoia acasă decit deseară, 
foarte tirziu. În lipsa mea, să ai grijă de casă. Îţi în- 
credinţez cheile tuturor încăperilor. Poţi să deschizi 
oricare dintre uşi. Numai în încăperea din fund să 
te fereşti să intri... 

Flăcăul luă cheile şi, dînd ascultare poruncilor bă- 
trinului, după plecarea acestuia, îndeplini toate 

muncile pe care le avea de făcut. Descuie, în acest 
scop, fiecare cameră, la rind ; dar se feri, ca de foc, 
să pătrundă în încăperea din fundul castelului, după 
cum îi atrăsese atenţia, la plecare, bătrinul, în mod 
deosebit. 

Castelanul, într-adevăr, nu se întoarse decit foarte 
tirziu, în toiul nopţii, Îşi cercetă castelul în amănun- 
{time şi îl lăudă pe băiat, pentru că îi dăduse, în 
totul, ascultare. 

La fel se petrecură lucrurile și în ziua cealaltă, ca și 
în toate zilele care urmară, 

Bătrînul pleca în zori şi, înainte de plecare, îi da, 
mereu, aceleaşi porunci, 

Multă vreme, flăcăul nici nu se e iară la încăperea 
în care-i era oprit să între, 

Trecuse aproape şi anul acesta de slujbă. Nu mai 
avea de stat decit o săptămină, cînd începu să-l 
macine curiozitatea. i 

„Ai stat atitea luni în slujba bătrinului castelan, îşi 
spunea el, Curind vei pleca. Şi n-ai avut şi tu parte 
să-ți arunci măcar o privire asupra comorilor, care, 
desigur, se găsesc ascunse acolo, în încăpere...“ 
Gândurile acestea, odată iscate, nu-i mai dădură pace, 
trământindu-l necontenit. 

În sfîrşit, sosi și ultima zi dinainte de plecare. Bă- 
iatul nu se mai putea stăpîni. Se duse pînă lingă 
ușa pe care n-avea voie s-o deschidă, Pe de o parte 
ar fi vrut să intre, pe de alta, nu. si 

Se zbuciumă îndelung, pină ce simţi că nu se mai 

poate stăpini. Se hotărî să intre fie ce-o fi. Viri 

cheia în broască şi deschise. 

În faţa ochilor săi uluiţi se ivi o sală largă, în mij- 

locul căreia se afla un lac cu o limpezime de cristal. 

Deasupra lacului, se vedea cerul albastru şi senin. 

lar în: apă se scăldau trei fete, una mai frumoasă 

decit cealaltă. h 

Cum. îl zăriră pe flăcău, fetele se prefácură în trei 

lebede albe ca neaua, şi, bătînd din aripi, se ridicară 

în văzduh, pierind, curînd, în depărtări. 

Abia de astă dată flăcăul îşi dete seama că a făptuit 

o mare greşeală şi, cuprins de nelinişte, ieşi din În- 

căpere, încuind-o la loc... 

Seara, de cum se înapoie bătrinul, flăcăul îi căzu la 

picioare şi-i mărturisi :. 

— Stăpine, ţi-am călcat porunca. Ai tot dreptul să 

mă pedepseşti. 

Bătrinul însă, mulțumit că băiatul îi destăinuise cu 

atita sinceritate greșeala săvirşită, în loc să se su- 

pere, îi glăsui prietenos : | 

— Pentru că te căiești, am să te iert. Nu-ti voi mai 

da pedeapsa pe care-o meriţi. Dar, dacă totuşi îţi 

mai dorești lebăda minunată, va trebui să mai îmi 

slujești încă un an întreg, cu eredinţă. 

_Ascultindu-i cuvintele, băiatul simţi că i se ia o 

piatră de pe inimă. Ştia că era vinovat. Așteptase o 
` 

pedeapsă grea. Şi-n loc de asta, bătrinul îi da şi mai 
departe prilejul să-şi dobîndească pasărea minunată, 
pe care şi noaptea şi-o visa. 

Primi, deci, să rămînă în slujbă încă un an. Și de 
atunci înainte, ispita de a deschide ușa nu mai avu 
nici o putere asupra lui. 

Anul trecu destul de greu; cu toate astea trecu, şi, 
într-o dimineaţă, bătrînul castelan îl chemă. Luă 
cheile cu sine şi îl pofti pe băiat să-l urmeze pină-n 
încăperea, în care, pînă atunci, îi fusese oprit să 
pătrundă. 

Acolo sclipea lacul. Cerul se vedea la fel de senin. 
Şi, în apa cu limpezime de cristal, se scăldau cele 
trei fete, una mai frumoasă decît cealaltă. 
Fetele, de cum deschise bătrînul așa, se prefăcură 
în lebede şi zburară. Bătrînul însă zimbi și-l întrebă 
pe flăcău : 

— Care dintre cele trei fete, prefăcute în lebede, 

ţi-a plăcut cel mai mult ? 

— Mai mult şi mai mult, răspunse sfios băiatul, mi-a 
plăcut cea mai mică dintre ele. Am şi recunoscut-o. 

Ea a fost lebăda care s-a coborit, cu doi ani în 
urmă, în lanul de grîu. 

— Dacă ea ţi-a plăcut, grăi bătrînul, și pentru că ai 
recunoscut-o, ascultă-mă bine și fă întocmai ce 
te-nvăţ. 

— Voi face întocmai ce mă-nveţi, îi răspunse bä- 
iatul. 

— La coborirea serii, întoarce-te în sala aceasta, a 
cărei uşă voi lăsa-o deschisă. Caută sub patul de 
colo. Vei găsi trei cutiuțe. Tu s-o iei pe cea care se 
află-n colț şi să mi-o aduci mie. 
Nici nu se poate povesti cu cîtă nerăbdare aşteptă 
băiatul să vină seara. Şi, de cum începu să se înăl- 
băstrească văzduhul, se repezi, înapoi, în sala cea 
largă, căută sub pat, găsi eutiuţele, o luă pe cea din 
colţ şi i-o duse bătrinului. 
— Acum, rosti castelanul, ia cutiuţa cu tine și por- 
neşte spre casă. Fecioara pe care ai îndrăgit-o va 
veni după tine. Numai un lucru să bagi bine de 
seamă. În tot timpul cît vei călători și pînă vei ajunge 
acasă, să nu-ntorci capul, orice-ar fi să se-ntimple. 
Pe urmă, după ce vei ajunge acasă, o vei putea ruga 
pe mama ta să-ţi pregătească nunta, cu fata pe care 
o iubeşti. Dar îţi atrag luarea-aminte... păzeşte cutiuța 
ca pe ochii din cap. Nu te-nvoi, pentru nimic în 
lume, s-o-ncredințezi miresei tale, chiar dacă ea te-ar 
ruga-n genunchi şi cu lacrimi în ochi, altminteri o 
vei pierde şi pentru totdeauna ! 
Plutind în al nouălea cer, flăcăul îi făgădui caste- 
lanului că nu-i va ieşi din cuvînt. Își luă înapoi 
cutiuţa și plecă la drum. 

Cea dintîi poruncă o împlini cu destulă ușurință. 
Deși îl chinuia curiozitatea, nu se întoarse, nici măcar 
o singură dată, s-o privească pe fată. Ştia doar 

foarte bine ce păţise pentru neascultarea lui şi se 
învățase minte. 

Abia cînd călcă pragul casei. părintești, îşi întoarse, 
repede, capul şi o văzu pe fata cea frumoasă venind 
spre el. 

Ea îi căzu la piept şi el o îmbrăţișă. 

Fecioara purta un veșmint alb şi era mai framoasă 
decît o zi senină. Iar băiatul nu se mai sătura s-o 
privească. 

Se făcu apoi logodna. Băiatul era cum nu se poate 
mai fericit; dar tata, curind după logodnă, începu 
să se întristeze. Umbla mereu abătută. Mihnirea ei 
întuneca flăcăului toată bucuria. 

Atunci, el începu să se frăminte, gîndindu-se în ee 
chip ar putea s-o înveselească pe iubita sa din nou. 
Născoci, în scopul acesta, felurite jocuri, Se strădui 
s-o facă să ridă. Însă totul fu în zadar. Nici un zîm- 
bet nu mai înflorea pe buzele ei. 

— "O! Aş da orice pe lume, numai să te văd iarăşi 
zimbind, îi spuse el într-o zi. 

— Dacă-i adevărat că eşti gata să-mi dăruieşti orice 
pe lume, glăsui fata, iată, îţi cer un singur lucru, 
care-i chiar în stăpînirea ta şi deti îți este foarte. 
uşor să mi-l dai. 

— Bostește numai un cuvînt, ce anume-ţi doreşti, 
și dacă este-n stăpînirea mea, sînt gata să ţi-l dau 
numaidecit, se pripi el. 

— Ti bine, rosti fata. În cutiula pe care ţi-a dat-o 
bătrînul castelan se găsesc nişte rochii de-o rară 
Trumuseţe, Te rog să mi-o dăruieşti, 

Plăcăul, auzind rugămintea logodnicii sale, se făcu 
alb la faţă, de mîhnire. În sinea lui se întreba : cum 
de fusese atît de prost, încît să-i facă bătrinului o 
asemenea 'nechibzuită lăgăduială ? 

Cuvintul pe care şi-l dăduse îl lega de miini şi de 
picioare, alunga de pe chipul dragei sale simpen 
şi avea să-i aducă numai nenorocire - 
Multă vreme şovăi flăcăul, jahoni între a-i PAD 
plini sau a nu-i împlini iubitei sale rugămintea, 
Foarte multă vreme... X 
Pină la urmă birui dragostea cea mare pe care i-o 
purta fetei, Deşi avea amare mustrări de cuget, sa 
hotări să deschidă cutiuța, o CC WERS U A 
Încercînd să se încredinţeze că nu se va petrece, 
după aceea, nimica rău, îşi spuse : „Ce se poate-n- 
timpla ? Să mor ? Să piară cutiuţa din mîinile mele ? 
Nu cred că poate fi cu putinţă nici una, nici cealaltă. 
Deci, s-o deschid.“ 

Cu toate astea, prevăzător, înainte de a lua în miini 
cutiuta, închise, cu grijă, toate uşile și ferestrele. 
Pe urmă, luă cutiuța și, eu inima bătindu-i, o des- 
chise. Înăuntru se găseau o mulţime de rochii fru- 
moase, foarte mici, care, însă, dacă erau luate ia 
miini, căpătau mărimea obişnuită a unui trup de fată. 

Logodnica lui alese cea mai frumoasă dintre rochii. 
Cîntînd, cu glasul ei dulce, fata îmbrăcă rochia. 

Cînd, iată, într-o clipă, ea se preschimbă în lebădă, 
se zbătu -puţin, speriată, prin încăpere, şi, zărind 
căminul, se avîntă în el, se înălță prin horn, se ri- 
dică în văzduh şi se depărtă spre zări. 

Băiatul, cuprins de o disperare fără margini, se repezi 
la fereastră. Dar pasărea nu se mai vedea decitţ,„ca 
un mic punct negru, gata şi el să piară, în cerul 
fără nori. 

Cu inima oprită, de spaimă și durere, alergă, într-un 
suflet, pînă în pădurea unde se găsea castelul. 

Bătu la porţi, intră şi se prăbuși la picioarele bătri- 
nului, povestindu-i cîte se petrecuseră. 

Bătrînul îl ascultă, în tăcere, cu trăsăturile feții as- 
prite, dar, pînă la urmă, grăi : 

— Logodnica ta nu este aici ! 

— Dar unde e? Dacă știi, spune-mi, rogu-te, unde 
e? Mă voi duce s-o găsesc, chiar dacă-ar fi nevoie 
să merg pînă la capătul lumii. Fără ea nu mai pot 
trăi. Îmi este mai dragă decit lumina ochilor. 
Înduioșat, bătrinul îi răspunse : 

— Fata pe care-o iubeşti atît de mult se găsește, 
într-adevăr, foarte, foarte departe, peste riuri și 
munţi, într-o insulă întinsă, plină de lumină şi co- 
mori, din mijlocul unei mări, în paza unui balaur 
cu şapte capete. Pînă la insulă, nici nu este, în chip 

firesc, cu putinţă, să ajungi. Și chiar dacă, printr-o 
minune, ai reuşi s-ajungi la insulă, pe fată nu vei 
izbuti s-o salvezi, pentru că balaurul este înfioră- 
tor de puternic, şi el te va ucide ! 

Toate aceste pericole și greutăţi de care-i vorbea bă- 
trînul nu izbutiră să-l descurajeze pe băiat. El îi 
mulțumi bătrînului pentru lămuriri. Se înapoie acasă. 
Își luă, într-un sac, toate veșmintele și încălţările 
pe care le avea. Şi plecă în căutarea copilei 
iubite, 

Drumul prin lume, peste rîuri şi peste munţi, dură 
şapte ani. ° 

Toate hainele şi încălțările i se rupseră, în cursul 
acestei nespus de grele călătorii. Învinse sute și mii 
de piedici. Şi, istovit peste măsură, abia mai putea 
să se tîrască pe cale. Iar drumul se arăta încă lung, 
şi marea cea largă încă nu se vedea în zare. 

Continuă, cu toate astea, să meargă pînă ce-şi slei 
şi ultimul strop de putere. Şi, numai cînd simţi că 
picioarele nu-l mai ajutau să facă nici un pas, se 
opri la poalele unei coline, gîndindu-se că va în- 
chide ochii acolo. i 

Ştia că va muri, cînd, pe neașteptate, auzi o mare 
gălăgie. Glasurile, care făceau gălăgia aceea îngro- 
zitoare, se apropiau de locul unde sta el trîntit într-o 
rînă, gata să-și dea sufletul. Băiatul se încordă, 
deschise ochii şi văzu, înaintea lui, trei uriaşi care 

trăgeau de un cufăr, smucindu-l de la unul la celă- 
lalt. Plăcăul se încordă și mai mult şi izbuti să-i În- 
trebe pe cei trei uriași care era pricina vrajbei din- 
tre ei, 

— Eh! strigară uriașii. Ne certăm pe trei lucruri, 
aflate aici în cufăr, Sînt lucrurile cele mai de pret 
de pe lume. O mantie, cu ajutorul căreia, îmbră+ 
. cînd-o, te poţi face nevăzut; o pălărie, care, pusă 
pe: cap, este-n stare să te poarte, în cîteva clipe, 
unde-ţi pofteşte inima ; şi-o spadă. Cu spada poţi în- 
vinge, dacă, bineînţeles, o mînuiești cu curaj, orice 
dihanie sau monstru de pe fața pămîntului. Şi cine 
va stăpîni aceste trei lucruri fermecate, va putea 
s-o scape pe fata cea frumoasă, ținută-n robie de un 
balaur înfricoşător, pe o insulă, din mijlocul unei 
mări întinse. Și, o dată cu ea, va dobindi cea mai 
bogată dintre împărăţii. 

Cind auzi băiatul cuvintele uriașilor, uită de orice 
oboseală, se învioră şi își recăpătă nădejdea că va 
izbuti s-o scape pe draga lui. 

— Dacă vă-nvoiţi, le spuse uriașşilor, vă pot eu îm- 
păca. Aduceţi cutărul lingă mine. Începeţi tustrei 
lupta şi eu am să hotărăsc cine dintre voi este cel 
mai puternic şi curajos, sau, într-un cuvint, cine 
merită să capete lucrurile din cufăr. 

Uriaşii, puternici, dar destul de mărginiţi la minte, 
începură să sară în sus de bucurie. Fiecare dintre 

ei se socotea cel mai puternic şi mai curajos. Îi adu- 
seră băiatului cutărul, și, cu o şi mai mare îndie- 
jire, reincepură păruiala dintre ei. 

În timp ce uriaşii se băteau, nemaivăzind nimic în 
jur, flăcăul nostru deschise cufărul, își îmbrăcă pe 
el mantia, luă în mină spada, își puse pe cap pălă- 
ria şi porunci : 

— Să ajung numaidecit pe insulă !... 

Se auzi un vijiit, şi, cu iuțeala gindului, porni în 
zbor, prin văzduh. 

Uriaşii, auzind vijiitul. îşi opriră lupta, dar nemai- 
fiind nici un mijloc să-l poată opri, nu le rămase 
altceva decit să privească, lung, cu gurile căscate, în 
urma flăcăului ; şi, pe urmă, să înceapă să-l blesteme. 
Numai că blestemele nu au nici o putere împotriva 
celor viteji şi îndrăgostiţi. 

Plăcăul şi ajunsese pe insulă.. 

Acolo îşi scoase mantia şi pălăria, bini doar, în 
miini, spada. Așa, înarmat, porni, cu îndrăzneală, 
către palatul ce se vedea, pe o colină, de pe coastă, 
în locul cel mai îmbietor al insulei, 

Balaurul stătea lungit la soare, în faţa palatului. 
“Poate dormea ; dar nările lui simhin; de-ndată, mi- 
rosul cărnii de om. 

Se ridică, aidoma flăcărilor dintr-un vulcan, cloco- 
tind de mînie, îşi răsuci trupul, de citeva ori, bătind 
cumplit cu coada, făcînd să se clatine şi marea şi 

pămîntul, şi zvicni spre băiat, gata să-l înghită. 
Numai că nici flăcăul nu-l aștepta nepăsător. Minu- 
îndu-și, cu măiestrie, spada, rotind-o fulgerător prin 
aer, îi reteză balaurului toate cele şapte capete. 

Își puse apoi mantia, pătrunse în palat, luă cutiuța 
în care se găseau rochiile cele frumoase — cutiuţă 
pe care lebăda o luase cu ea, cînd zburase — şi o 
aruncă pe fereastră, în valurile mării. 

După ce săvirși şi lucrul acesta, își scoase mantia 
şi o căută pe mireasa lui. O regăsi şi ea, recunos- 
cîndu-l de îndată, i se anină de git, plingind de 
fericire, 

Cu ajutorul pălăriei, feciorul se înapoie acasă. O luă 
şi pe măicuţa sa, aducînd-o, din căsuţa ei veche şi 
dărăpănată, în palatul balaurului, din insula fer- 
mecată. 
Se făcu o nuntă mare. Băiatul se încoronă drept îm- 
părat al insulei și fata împărătiţă. 

Au avut mulţi copii şi unii povestesc că ar mai trăi 
şi astăzi, la fel de îndrăgostiţi unul de celălalt, ca-n 
prima zi, şi fericiţi, nespus de fericiti. 


În româneşte de 
ALEXANDRU MITRU 


BASM POPULAR SĂSESC 


Calul năzdrăvan 


A FOST ODATĂ un flăcău care era orfan 
de mamă şi de tată. De pe urma tătine-său nu-i rămă- 
sese altă moştenire în afară de o spadă voini- 
cească, 

Neavînd altceva mai bun de făcut, flăcăul şi-a în- 
chingat, la şold, spada şi a plecat să cerceteze lumea, 
s-o vadă, s-o cunoască, ș 

Mergînd aşa, a întîlnit un moșneag căruia îi lipsea 
un ochi — dar nici măcar cu ochiul pe care-l avea 
nu vedea deloc bine. 

Moșneagul l-a întrebat : 

— Unde te duci, măi flăcău ? 

— Ia, să-mi caut şi eu vreo slujbă! a răspuns bă- 
iatul. 

— Eu aș avea nevoie de-un slujitor, a grăit moş- 
neagul. Am o turmă de oi și, pentru că nu văd, nu 
are cine să mi le pască. N-ai vrea să te tocmeşti, 
la mine, păstor ? 

Băiatului îi plăcea munca, așa că s-a învoit ; iar mog- 
neagul l-a luat cu el acasă. 

După ce i-a încredințat turma, moșneagul i-a 
spus : 
— Du-te pe unde vrei cu turma, numai de pădurea 
aceea care se vede-n zare să nu te-apropii... De-a- 
colo, cîţi au intrat, nici unul nu s-a mai întors! 
Începînd din dimineaţa următoare, flăcăul începu să 
ducă turma la păscut și multă vreme nici nu se 
apropie de pădure ; dar mai apoi, într-o bună zi, își 
spuse în sine : 

„Trebuie să-ţi iei curajul şi să pătrunzi în pădure T 
Să vezi ce se ascunde acolo... Ce ţi se poate intim- 
pla ?... Ai doar o spadă destul de bună la şold!“ 
Aşa-și zise şi-aşa făcu. Îşi luă cu el turma și pă- 
trunse în pădure. 

De cum intră în pădure, rămase uimit de măreţia 
ei; dar dintr-o dată se ivi, în fața lui, un balaur eu 
trei capete și acesta-i strigă : 

— Hei, pui de om! Cum de-ai cutezat să pătruuzi 
în pădurea mea ?... Nici o păsărică nu are voie s-o 
atingă, și tu giîndeşti că mi-o vei putea murdări cu 
oile tale ?... Pentru această mare vină, va trebui să 
lupti cu mine !... Spune-mi cum vrei !... Cu pumnii 
să ne lovim sau în luptă dreaptă să ne trintim ?... 
— În luptă dreaptă să ne trîntim ! răspunse flă- 
căul, 
Și unde mi-l apucă balaurul pe flăcău şi, izbindu-, 
îl viri pînă la genunchi în pămînt, 

Flăcăul prinse atunci, în mină, spada lui voinicească 
şi, dintr-o singură lovitură, îi tăie balaurului cele 
trei capete. Luă capetele cu sine, le aduse acasă și 
le înfipse pe toate în parii de la gard. 

— Ce-ai adus acolo ? îl întrebă moşneagul, fiindcă 
nu putea să desluşească deloc ce înfipsese băiatul 
în pari. 

— Trei capete ale unui țap fermecat, pe care l-am 
vinat în pădure !... 

— Ei flăcăule, flăcăule, mormăi moşneagul, treaba 
asta poate să-ţi aducă multe necazuri... Nu te mai 
duce-n pădure, ascultă-mă pe mine ! 

Flăcăul ascultă ce spunea moşneagul, dar în ziua 
următoare nu se putu stăpini şi pătrunse şi mai 
adînc în pădure. Pe sub bolțile verzi era liniște 
adincă şi pădurea avea o frumuseţe fără seamăn. 

Pe negîndite, îi ieși înainte un alt balaur, însă acesta 
cu șase capete. Balaurul îi strigă : 

— Hei, pui de om !... Nici o păsărică nu zboară 
printre ramurile copacilor mei şi tu cutezi să-mi. 
tulburi liniştea și să-l răpui pe fratele meu ? Această 
vină vei ispăşi-o luptind cu mine. Spune-mi doar 
cum vrei !... Cu pumnii să ne lovim sau în luptă 
- dreaptă să ne trîntim ?... 

— În luptă dreaptă să ne trintim ! 

Și unde mi-l apucă balaurul pe îlăcău şi-l trinti, 
de-l viri pină la brîu în pămînt... 

Flăcăul prinse, în clipita aceea, repede, în mină, 
spada lui voinicească şi dintr-o singură lovitură, îi 
tăie balaurului cele şase capete. Luă capetele cu sine 
acasă şi le înfipse pe toate în parii de la gard. 

— Ce-ai mai adus tu acolo? îl întrebă moş- 
neagul. 

— Şase capete ale unui fap fermecat, pe care l-am 
vînat în pădure !... 

— Treaba asta teamă mi-e că-ţi va aduce multe ne- 
cazuri... glăsui moșneagul. Nu te mai duce-n pădure, 
ascultă-mă pe mine ! 

În ziua următoare, flăcăului îi veni însă cheful să 
intre și mai adînc în pădure. 

Era o linişte și mai adîncă decît rîndul trecut şi pă- 
durea era uimitor de frumoasă prin locurile ace- 
lea. 

Pe neașteptate, îi sări în cale un alt balaur, de astă 
dată cu nouă capete, care-i strigă : 

„— Hei, pui de om !... Nici o păsărică nu ajunge 
pină-n pădurea aceasta şi tu ai cutezat s-o calci și 
pe fraţii mei să-i răpui ? De aceea trebuie să lupți 
cu mine. Spune-mi cum vrei !... Cu pumnii să ne 
lovim sau în luptă dreaptă să ne trîntim ?... 

— În luptă dreaptă să ne trintim ! 

Şi unde mi-l apucă balaurul pe flăcău, şi-l trinti, 
de-l vîri în pămînt, pînă la subsioară. 

Aşa cum se găsea, flăcăul tot mai putea să-și 
rotească spada voinicească, așa că, izbind curajos cu 

ea, dintr-o singură lovitură îi tăie balaurului cele 
nouă capete. Luă capetele cu sine, le aduse şi le în- 
fipse în parii de la gard, alături de celelalte. 

— Ce-ai adus iarăşi acolo? îl întrebă moșneagul. 
— Nouă capete ale unui țap fermecat, pe care l-am 
vînat în pădure !... răspunse el rizînd. 

— Treaba asta poate să-ți aducă foarte multe neca- 
zuri... Nu te mai duce-n pădure, ascultă-mă pe 
mine ! glăsui, mîhnit, moşneagul. 

Flăcăul îl ascultă, dar în ziua următoare intră şi 
mai adine în pădure. Şi era înlăuntrul pădurii o li- 
nişte atît de deplină, încît nici nu mai socoteai că 
te găseşti pe pămînt, iar bolțile ci erau de-o măre- 
ție neînchipuită. 

Pe cînd flăcăul se minuna de frumusețea pădurii, 
înainte îi sări un balaur-cum încă nu mai văzuse, 
căci balaurul acesta avea douăsprezece capete ; şi 
balaurul îi strigă : i 
— Hei, pui de om !... Nici o păsărică nu tulbură 
văzduhul pădurii mele şi tu ai îndrăznit să înain- 
tezi pînă aici şi pe frații mei să-i răpui ? Vina ţi-o 
vei ispăși luptindu-te cu mine. Cum vrei ?... Cu 
pumnii să ne lovim sau în luptă dreaptă să ne 
trintim ?... 

— Cu pumnii să ne lovim ! răspunse flăcăul, și asta, 
deoarece se temea că balaurul îl va viri pînă la 
frunte, în pămint, şi nu va mai putea să-și rotească 
“spada sa voinicească. 

Atunci, unde mi-l lovi balaurul, pe băiat, cu coada, 
atit de tare, de-l azvirli la doisprezece stînjeni de- 

părtare de-acolo. 
Flăcăul nu se lăsă; veni înapoi în fugă și, învîr- 
tindu-şi, curajos, spada, îi tăie balaurului, dintr-o 
dată, unsprezece capete. Numai că pină să-i taie şi 
pe cel de-al doisprezecelea, îi crescură balaurului la 
loc cele unsprezece dinainte. Şi după ce le tăie iară 
pe cele unsprezece, îi crescu la loc cel de-al doispre- 
zecelea. Şi tot aşa se petrecu, într-o luptă neînce- 
tată, pină spre seară, 

Cind soarele apuse şi răcoarea începu să-nvăluie 
pădurea, balaurul își pierdu puterile. În schimb, bă- 
iatului începură să-i crească, 
Plăcăul se porni să-şi rotească sabia cu tot mai mutt 
curaj şi, curind, izbuti să-i taie balaurului toate cele 
douăsprezece capete, dintr-o singură lovitură. Cind 
se-ntoarse acasă, băiatul le înfipse şi pe aceste 
douăsprezece capete, în parii gardului, alături de 
celelalte. 

Moşneagul întrebă : 

— Iar ai adus ceva acolo ? 

— Sint douăsprezece capete ale unui tap fermecat, 
pe care l-am vînat în pădure ! glumi el. 

— Treaba asta poate să-ţi aducă multe necazuri t... 
Nu te mai duce-n pădure, ascultă-mă pe minet.. 
se amări şi mai rău moşneagul. -7 

Numai că băiatului abia i se deschisese pofta de 
luptă şi era mort de curiozitate să vadă ce soi de 
balauri va mai afla în calea lui, prin pădure. 

„Ce mi se mai poate întîmpla ? se gindea el. Mai 
rău decît a fost ultima oară nu poate să fie !“ 

Și, în ziua următoare, pătrunse și mai adînc în 
pădure. 

Aci era, cum nu fusese încă niciodată, o linişte și 
o măreție fără pereche în lume, 
Deodată. zări, în depărtare, o căsuță, în faţa căreia 
se afla o femeie bătrină. Aceasta nu era alta decit 
Muma-Pădurii. Flăcăul se îndreptă către ea şi-i dete 
cuviincios ziua bună. 

— Vino-năuntru, îlăcăule ! îl îmbie bătrîna. 

Băiatul o ascultă şi baba îl duse într-o încăpere, în 
care zăcea un mort, 

— Jacătă-l pe fiul meu cel mai mic, pe care l-ai 
răpus tu, întiia oară cînd ai intrat în pădure! îi 
spuse ea, privindu-l cu ură. 

Pe urmă intrară în altă încăpere. 

— Aici zace fratele său mai mare, pe care l-ai ră- 
pus tu a doua oară, cînd ai intrat în pădure ! 

Merseră mai departe, în altă încăpere. 

— Uite-l pe fratele şi mai mare al celorlalţi, pe care 
tu l-ai răpus a treia oară cînd ai intrat în pădure! 
Sosiră şi-n altă încăpere; 

— Vezi-l şi pe fiul meu cel mai mare, pe care tu 
l-ai răpus ultima oară cînd ai intrat în pădure! 
Bătrîna deschise apoi o ultimă ușă și ţipă : 

— Iar aici ai să zaci tu |... 

Şi vru să-l înhaţe. 

Flăcăul însă ridică spada sa voinicească şi, cind izbi, 
Muma-Pădurii căzu la pămînt. 

Dar oricît o lovise de tare, văzu că, deşi căzuse la 
pămînt — nici măcar nu era rănită, necum răpusă, 
Ba încă băbătia mai și ridea şi îşi bătea joc de el. 
Cînd vru flăcăul să mai ridice încă o dată mîna 
dreaptă, văzu că i-a înțepenit. Baborniţa i-o înţe- 
penise prin vrajă. Nu-şi pierdu totuși firea și îşi luă 
spada în mîna stingă, pe care Muma-Pădurii uitase 
să i-o înțepenească. 

— Vai de mine şi de mine! ţipă babornița. Nu mai 
da cu spada, şi-ţi voi destăinui ceva care-ţi va fi de 
folos ! 

— Spune iute, dacă mai ai ceva de spus! rosti bă- 
iatul, ţinîndu-și spada ridicată deasupra capului ba- 
borniţei. 

Vrăjitoarea glăsui tremurind : 

— În dosul casei se află un copac. La rădăcina co- 
pacului se găsește o piatră mare. Deasupra ei ai să 
găsești o broască riioasă. Ia broasca şi atinge cu ea, 
de trei ori, ochii moșneagului. Apoi izbeşte-l cu 
broasca-n frunte, aşa de tare, ca ea să crape, și moş- 
neagul va vedea cu amindoi ochii. 

— Asta-i tot ? întrebă flăcăul. 

— Tot! răspunse vrăjitoarea. 

Cum rosti cuvîntul acesta, flăcăul lăsă să-i cadă 

spada şi tăişul ei reteză, pe dată, capul baborniţei. 

După aceea se duse în dosul casei. Săpă la rădăcina 

copacului, pînă cînd află broasca riioasă, ce se gă- 

sea, într-adevăr, pe un pietroi mare. 

Luă broasca. Fugi cu ea acasă. Îl atinse, de trei ori, 

pe moșuleţ cu ea, la ochi. Şi, pe urmă, il izbi, în 

frunte, atît de tare, că broasca se sfărimă în sute de 

bucăţi. 

Îndată ochii moșneagului se făcură luminoși. Și el 

începu să privească în jur, la fel de limpede ca soa- 

rele cînd se iveşte deasupra pămîntului. 

Din sfărimăturile broaştei, se ivi, tot în clipa aceea, 

o arătare mică, care-ncepu să sară, în jurul băiatu- 

lui, și să strige : 

— Hi multumesc, flăcăule, că m-ai scăpat... Bătrina 
“vrăjitoare nu ţi-a spus totul. Eu m-am prefăcut, sub 

blestemul ei, într-o broască uricioasă. Muma-Pădurii 

m-a osîndit să rămîn, pe veci, pe pietroiul acela 

mare, ca să păzesc comorile balaurilor ! 

Apoi arătarea, care era un spiriduş, se viri, iute, 

într-o crăpătură a pămîntului, şi dispăru. 

Băiatul nu-și pierdu vremea. Se înapoie în pădure 

şi, căutînd bine, găsi, sub piatra cea mare, o comoară 

uriașă, 

"— Lasă comoara unde se află ! îl învăţă moşñeapul. 
Orişicîind vei pofti ai să poţi s-o iei de-acolo. 
Şi-acuma vreau să te răsplătesc și eu, pentru că tu 
mi-ai redat lumina ochilor, răpită mie de vrăji- 
toarea cea bătrină. Ia calul pe care-l am în grajd 
şi porneşte cu el prin lume, Tu ești tinăr şi vei 
putea să săvirşeşti, ajutat de el, o seamă întreagă 
de isprăvi. 

Calul moşneagului nu era însă ca oricare altul, ci 
era un cal năzdrăvan. Avea opt picioare şi era minu- 
nat de frumos. Mai mult încă, știa să vorbească și 
era dăruit cu o mare înțelepciune. 

vlăcăul mulţumi, pentru darul primit; se urcă în- 
dată pe cal şi porni prin lume. Călători mult, trăi 
fel de fel de întimplări, dar într-o zi se hotări să 
se întoarcă acasă. În aceeaşi zi, pe cînd gonea călare, 
văzu lucind, pe o latură a drumului, o pană de 
aramă. 

— Ridică, de jos, pana aceea de aramă ! îl sfătui 
calul. 

Băiatul îl ascultă. 

Mai încolo zări o pană de argint; apoi, puțin mai 
"departe, o pană de aur. 

Ylăcăul. ridică, la îndemnul calului, toate cele trei 
pene, deşi nu ştia încă la ce i-ar putea folosi, Lie 
puse la briu, și-şi continuară drumul, pînă ce ajun- 
seră în cetatea cea mare, unde locuia regele, | 


128. 


Aici se opriră și, aşa cum îl învăţă calul, flăcăul se 
duse de-a dreptul la palat, înfăţişîndu-se regelui şi 
întrebindu-l dacă nu are nevoie cumva de un sluji- 
tor fără simbrie. Singura lui rugăminte era să-l lase 
ca să slujească împreună cu calul. Și regele 
şe-nvoi, 

După un timp, regele făcu o mare vinătoare. Flă- 
căul nostru vînă, cu prilejul acesta, o mulţime de 
sălbăticiuni. Dar izbînda lui se datora, în mare mä- 
sură, calului, care-l ajuta să ajungă din urmă şi să 
doboare orice-animal din pădure, chiar dacă acesta 
era o fiară cit de primejdioasă. 

Regelui îi plăcu priceperea flăcăului la vînat, și în- 
cepu să-l ţină mereu în preajma lui. 

Lucrul acesta făcu să se nască printre ceilalţi slu- 
jitori o invidie neagră. Ba, mai mult, slujitorii pu- 
seră la cale, din invidie, să-l piardă pe flăcău. Mai 
ales că el dăruise regelui și cele trei pene găsite pe 
drumul către cetate ! 

Într-o seară, slujitorii cei pizmăreţi se înfățişară 
stăpînului lor şi-i șoptiră : 

— Măria ta, slujitorul cel priceput la vînat s-a lău- 
dat că pentru el ar fi o nimica toată să prindă păsă- 
rile care şi-au pierdut cele trei pene, de aramă, de 
argint şi de aur ! 

Regelui atita-i trebui, Trimise să-l cheme pe flăcău 
și-i spuse : 

; ete ace, A 


A — Povesti nemuritoare, vol. 9 


— Dacă-n timp de trei zile nu-mi vei aduce păsă- 
rile de aramă, argint și aur, s-a sfirşit cu viaţa ta! 
Cînd îl văzu calul venind în grajd, copleşit de tris- 
tețe, îl întrebă : 

— De ce ești atît de amărit, stăpîne ? 

Flăcăul îi povesti ce se petrecuse şi calul îl sfătui: 
— Du-te înapoi la rege și cere-i să-ți dea trei coli- 
vii: una de aramă, una de argint și una de aur! 
După ce băiatul primi coliviile, calul îi spuse + 

— Acum urcă-te pe spinarea mea şi să pornim afară 
din cetate. > 

Ajungînd la marginea cetăţii, calul îi învăță : 

— Strigă în toate patru zările : „Păsări, păsărele, 
veniţi degrabă la mine !“ 

Abia isprăvi de strigat, că, în jurul lor, se adunată,- 
ciripind, o mulţime de păsărele. Însuşi regele păsă- 
relelor veni pe umărul băiatului, întrebiîndu-l ce 
poruncă doreşte să-i dea. 

— Ai putea tu să-mi spui, îl întrebă băiatul pe re- 
gele păsărelelor, unde anume se găsesc cele trei 
păsări, care şi-au pierdut aceste pene: de aramă, 
de argint şi de aur ? 

— Păsările care și-au pierdut aceste pene nu se 
găsesc sub stăpînirea mea ! îi răspunse regele păsă- 
relelor. Voi întreba însă, de îndată, pe păsărelele 
mele, dacă nu au auzit, totuşi, vreuna din ele ceva 
despre ceea ce vrei să afli tu ! 

Dar nici o pasăre nu putu să-i dea lămuriri regelui 
în această privinţă. 

— Lipsește vreuna din păsărelele noastre ? întrebă, 
regele. 

Şi, cînd se numărară, văzură că dintre ele lipseau, 
într-adevăr, trei păsărele. Acestea tocmai veneau, în 
zbor, de departe, şi erau foarte obosite. 

— Noi am auzit cînd ne-ai chemat, ciripiră cele trei 
păsărele întirziate ; dar n-am putut veni aşa de- uşor, . 
fiindcă ne găseam tocmai la capătul lumii ! 

Apoi ele povestiră ce lucruri minunate văzuseră în 
timpul zborului : una întijnise un balaur de aramă 
și o pasăre de aramă ; a doua un balaur de argint şi 
o pasăre de argint ; şi cea de-a treia un balaur de 
aur şi o pasăre de aur. Mai istorisiră cum balaurii 
stăteau lungiţi la soare, iar păsărelele le cîntau. 
Plăcăul își arătă dorinţa de a vedea și el balaurii şi 
păsărelele de aramă, argint și aur. Și regele porunci 
celor trei păsărele să-l însoțească și să-i arate dru- 
mul pînă la capătul lumii. ai: 

Călare pe bidiviul său năzdrăvan şi călăuzit de cele 
trei păsărele, ajunse curînd pînă la capătul lumii. 
Începu lupta cu balaurii. Le reteză, cu spada, cape- 
tele. Și, după victorie, păsărelele de aramă, de argint 
şi de aur se lăsară ușor prinse. 

Cînd flăcăul aduse la palat cele trei păsărele de 
aramă, de argint şi de aur, regele se bucură nespus ; 

și din acea zi îl {inu pe băiat în și mai multă cinste 
decît înainte. 

Ceilalţi slujitori, de ciudă, deveniră însă şi mai 
pizmăreţi, şi mai pretăcuţi. Şi se înţeleseră între el 
să caute şi să afle cel mai potrivit mijloc prin care 
să-l piardă pe nevinovatul băiat, 

— Slujitorul cel nou, îi spuseră, într-o zi, ei regelui, 
s-a lăudat că pentru el ar fi o nimica toată să-i 
aducă stăpinului său pe sirena mărilor. 

Regele, auzind aceste cuvinte, simţi, numaidecit, o 
dorință arzătoare s-o vadă. pe sirena cea frumoasă. 
Porunci să vină băiatul şi-i spuse : 

— Dacă-n trei zile nu-mi aduci aici pe preatru- 
moasa sirenă, s-a sfîrşit cu viața ta ! Dacă însă mi-o 
vei aduce, îți voi dărui jumătate din regatul meu şi 
pe sora mea de soţie ! 

“Plăcăul se bucură în ceea ce privea făgăduielile ; 
dar cînd se gîndi mai apoi la sarcina grea, care-i er 
incredinţată, se mîhni foarte mult. 

Calul său îl întrebă iarăși de ce este atit de trist şi 
auzind despre ce este vorba, îl învăţă : 

— Du-te la rege şi cere-i să-ţi dea o pîine albă și 
o sticlă cu vin din cel mai bun. 

După ce flăcăul aduse pîinea și vinul, calul îl 
sfătui : j 
— Urcă-te acuma pe spinarea mea şi eu voi alerga, 
într-o întinsoare, pînă la mare ! 

Sosiră la mare și calul îl învăță mai departe : 

— Pune piinea și vinul pe țărm. Şi, îndată ce marea 
va-ncepe să crească, se va ivi sirena mărilor. Va 
mînca pîinea şi va bea vinul. Cînd vei vedea că se 
va petrece lucrul acesta, tu să strigi, îndată, din 
ascunzătoarea ta : „Te-am zărit ! Te-am prins !4. Dar 
să nu strigi înainte ca ea să fi mîncat toată pîinea 
şi să fi băut tot vinul, căci altfel osteneala ne va fi 
fost zadarnică. Sirena ar dispare, cît ai clipi, în 
valuri ! Dar nici să nu întirzii, pînă ce ea îşi va 
_ muia, din nou, picioarele-n valuri. Dacă vei împlini 
întocmai cite te-nvăţ, sirena va fi vrăjită de noi şi 
va trebui să ne urmeze la palat. 

Aşa făcu băiatul, cum îl învățase calul său năz- 
drăvan, 

Sirena ieşi, din apă, încet; privi mai întţii, prevăză- 
toare, de jur împrejur ; trase cu urechea la fiece 
zgomot ; și, după ce se încredință că nu era nici o 
primejdie pe aproape, înaintă spre mal. Mincă pii- 
nea, bău vinul, şi era gata să se-ntoarcă. În clipa 
aceea, răsună strigătul : 

— Te-am zărit ! Te-am prins ! 

Sirena se făcu palidă și se simţi cu totul supusă 
vrăjii urzite de calul năzdrăvan... Flăcăul, călare pe 
cal, se ivi în faţa ei, o salută prietenos și o rugă să-l 
însoţească, deoarece urma să devină soţia regelui 
său, 


Sirena îl însoţi, pentru că nu avea alta ce face; dar 
în sine era destul de supărată că-și părăsea marea 
în care se născuse. 

Cind regele o văzu sosind, împreună cu băiatul, pe 
şaua lui, nu mai ştiu ce să facă de bucurie. O primi 
cu un alai bogat ; puse la cale cîntări şi jocuri, şi ar 
fi fost dornic să facă numaidecit nunta ; dar sirena 
mărilor avea ochii-ntunecaţi şi-i ceru regelui : 

— Ca să primesc a fi mireasa ta, trebuie să-mi 
aduci, mai întîi, armăsarul, și herghelia mea de iepe, 
Regele, grăbit să facă nunta, îl chemă iară pe băiat 
și-i porunci : 

— Tu mi-ai adus sirena mărilor, tot tu trebuie să-mi 
aduci și armăsarul şi herghelia ei de iepe ; altmin- 
teri viaţa ta s-a sfîrşit ! Dacă însă îmi îndeplinești, 
cu bine, porunca, nu-ți voi mai cere nimic, și vei 
primi răsplata pe care ţi-am făgăduit-o ! 

Băiatul se-ntristă din nou ; plecă spre grajd şi calul, 
văzindu-l atît de supărat, îl întrebă ce s-a mai 
petrecut. El îi povesti despre ultima poruncă dată 
de rege, şi calul îl sfătui + i 
„— Du-te la rege și cere-i să-ți dea douăsprezece piei 
de bivol şi douăsprezece măsuri de rășină. Înve- 
lește răşina cu pieile și pune-mi-le pe toate, ca o 
saltea, pe spinare. 

După ce flăcăul făcu tot ceea ce-l învățase calul 
năzdrăvan, acesta urmă : ` 

— Acum urcă-te pe mine şi să pornim împreună 

spre mare ! 

Cînd sosiră pe țărmul mării, îl învăţă iarăși calul 

pe băiat: i 

— la-mi, de pe cap, căpăstrul şi ascunde-te cu el, 

undeva. Eu voi ademeni încoace armăsarul mărilor 

şi mă voi lupta cu el. Cînd vei vedea că a căzut la 
_pămiînt, vino şi prinde-i căpăstrul de grumaz. 

Abia se ascunsese flăcăul, şi calul năzdrăvan începu 

să bată cu copitele în pămînt şi să necheze. Deodată 

se auzi venind, în galop, armăsarul mărilor, care sfo- 

răia şi sufla foc pe nări. 

Lupta începu. 

Armăsarul, încercînd să-l muşte pe calul năzdrăvan, 

nu făcea alta decit să-i sfişie pieile de bivol, puse pe 

spinare, una după alta. Iar cînd ajunse să străbată 

cu colții şi cea de-a douăsprezecea piele, căzu jos, 

sfîrşit de oboseală. 

Băiatul alergă atunci într-acolo şi puse căpăstrul 

calului său pe grumazul armăsarului mărilor. 

— E foarte bine! Ridică-te, încalecă-mă şi să por- 

nim ! îi șopti calul năzdrăvan. 

Fără să mai aștepte să fie îmbiat a doua oară, îlă- 

căul încălecă şi trase de căpăstru. Armăsarul tre- 

bui să-l urmeze. . 

Îl urmă ; dar începu să bată din picioare atît de nă- 

praznic şi să necheze cu atîta furie, încit pe flăcău 

îl străbătu un fior de teamă pînă în oase. 

După o vreme calul năzdrăvan îl întrebă pe băiat : 
'— Nu se vede nimic ? Priveşte-napoi |... 

— Zărese nişte nori, care cresc mereu ! îi răspunse 
băiatul, după ce privi înapoi. 

— Norii de care vorbeşti nu sînt altceva decît her- 
ghelia de iepe a mărilor şi dacă ne ajunge din urmă 
sîntem pierduţi. Ne vor zdrobi sub copitele lor !... 
Parcă pentru a le îndemna pe iepe să gonească mai 
tare, armăsarul bătu încă o dată din picioare şi ne- 
cheză, mai straşnic şi mai cu furie decit întiia 
oară, 

— Priveşte-napoi ! șopti dit. 

— Se văd înapoia noastră o mulţime de capete de 
cai ! îi răspunse, tot în şoaptă, băiatul. 

Porniră atunci la goană cu și mai multă iuţeală, cu 
toate puterile pe care le avea calul năzdrăvan, Cînd 
'sosiră la porţile palatului, armăsarul mai bătu pentru 
a treia oară din picioare şi necheză. În momentul 
acela îi ajunse din urmă și herghelia de iepe, şi aşa, 
cu toţii întrară în curtea palatului. 

Plăcăul îşi viri calul în grajd și se duse, degrabă, 
să-l vestească pe rege că i-a împlinit porunca. 

Regele se bucură ; dar sirena mărilor, nemulțumită 
că i se răpise libertatea, îi grăi ; 

— Dacă nu ai să mulgi toate iepele și nu ai să te 
scalzi în lapte clocotit, nu am să fiu nevasta ta ! a 
Regele, neținîndu-și cuvîntul dat, îl chemă pe băiat 
Și, cu glas aspru, îi porunci : 

-— Mulge de-ndată toate iepele acestea sălbatice în- 
tr-o căldare mare şi dacă nu izbuteşti s-a isprăvit 
cu viata ta ! 

— Bine, măria ta, îl întrebă flăcăul, așa-ţi tii făgă- ! 
duiala pe care mi-ai făcut-o ? 

Şi, întristat mai mult ca niciodată, băiatul se use n 
grajd, iar calul îl întrebă : 

— Ce s-a mai întimplat, de te văd atît de întristat, 
cum nu te-am văzut încă niciodată ? dări ȘI 
Băiatul îi povesti. Calul năzdrăvan îl ascultă în 
tăcere şi pe urmă îl învăţă : 

— Du-mă pe mine în ogradă şi apucă-te îndată de 
muls iepele mării, 

Cum ajunse în ogradă, calul năzdrăvan începu să 
sufle pe nara lui stingă. Din nară se stirni un vint 
rece ca gheața. Picioarele iepelor mării înghețară și 
rămaseră nemişcate, Băiatul se apropie de ele fără 
teamă şi le mulse cu ușurință, căci iepele stătură 
blinde ca mieluşeii, 

După ce umplu căldarea, aprinse focul. Puse călda- 
rea deasupra, pe pirostrii, și laptele începu să clo- 
'cotească. Regele, văzînd laptele cum clocoteşte, se 
înfricoșă, deoarece își da seama că, într-o asemenea 
baie, viața nu mai făcea nici un ban 

Sirena mărilor spuse : 

— Doresc ca slujitorul să se scalde cel dintii, pentru 
că el m-a adus aici, pe mine, armăsarul și herghelia 
mea de iepe ! 


197. 


: — Da! Foarte bine te-ai gîndit, glăsui regele. Și, 


“dacă lui nu i se-ntimplă nimic, nu mi se va-ntimpla 


nici mie. Hai, ticălosule, tu nu eşti decit un slujitor 
şi, dacă pieri, nu-i nici o pagubă. Sări înăuntru, ca 
să nu păţeşti și mai rău ! : 

Flăcăul se gîndi : 

„S-a isprăvit cu mine. Pînă aici mi-a fost!“ şi se 
amări atit de rău, cum nici nu se poate-nchipui. 

Şi, fiind atît de amărit, se rugă de rege : 

— Lasă-mă cel puţin, înăria ta, să mai îmi mingii, 
pentru ultima oară, calul ! 

Dorinţa îi fu-ngăduită. Băiatul se apropie de cal și 
acesta-l sfătui, în șoaptă : 

— Trage-mă de căpăstru pînă alăturea de căldare şi 
nu te mai teme de nimic ! 

Aşa făcu băiatul şi, cînd se viri în căldarea aceea 
mare, plină cu lapte, calul năzdrăvan suflă pe nara 
dreaptă, un vînticel, care răcori laptele și acesta se 
făcu numai bun pentru baie. 

Era chiar plăcut de tot acolo-n baie şi flăcăul 
strigă : 
— Phiii, da’ bine mai este, aici, în căldarea cu lapte ! 
Regele, văzînd că slujitorului său nu i se-ntimplase 
nimica rău, prinse curaj și porunci: ; 

— Acuma vreau să mă scald eu !.., 

Băiatul ieși afară şi regele sări el în căldare. 

La început, baia i se păru cum nu se poate mai 
bună ; dar calul începu să sufle, cu amîndouă nările, 

atita fierbinţeală, încît laptele dete, pe loc, din nou, 
în clocot şi regele cel rău și fără cuvint pieri 
opărit. 

Sirena mărilor începu să ridă. Mărturisi că i-ar fi 
plăcut să-l aibă pe flăcău de soţ; numai că el se 
îndrăgostise de sora regelui. Totuşi, înțelegînd-o cit 
suferise, fiindcă i se răpise libertatea, băiatul nu o 
pedepsi pe sirenă, ci o lăsă să se-ntoarcă în mă- 
rile ei. 

În sfirşit. băiatul ajunse rege și stăpîn peste locu- 
rile acelea ; iar calul îi spuse : 

“— Numai o-dată mai pot, stăpîne, să te slujesc l.: 
Încalecă pe mine, ia armăsarul și toate iepele cu tine, 
şi hai s-aducem aici comoara ! 
Flăcăul ascultă, plecară cu toţii şi aduseră pe spină- 
rile cailor, în saci mari, comoara aceea uriaşă, lăsată 
anume, după sfatul moșneagului, în pădurea balau- 
rilor, la rădăcina copacului. z 
După ce termină și lucrul acesta, calul năzdrăvan 
grăi pentru ultima oară : A 

— De acum înainte, stăpine, nu vei mai avea nevoie 

de mine ! şi pieri din ochii flăcăului. că 

Pesemne că s-a întors la moşneagul care-l stăpînise 

mai-nainte. Îl căută băiatul, îl căută şi pe moşneag, 

dar nu-i mai găsi. Numai armăsarul sirenei mărilor 
şi herghelia ei de iepe îi rămaseră pentru tot- 

deauna, < ý 

Şi bogat, puternic şi drept, noul rege trăi mulii, 
foarte mulţi ani, puriîndu-se bine cu supușii, atit de 
bine cum nu s-a mai purtat nici un alt rege, nici 
înainte de el, nici în timpul său şi nici după moar- 
tea lui. 


fn românește de ALEXANORU MITRU 


BASM POPULAR SĂSESC 


Regele penelor 


SE SPUNE CĂ TRĂIAU, odată, într-o ţară al cărei 
nume s-a uitat, doi oameni sărmani — un bărbat și 
o femeie — care munceau întreaga zi la cîmp, luîn- 
du-și cu ei şi copilul, pentru că acasă nu aveau cu 
cine-l lăsa. Copilul, un băieţel, îl culcau într-un 
leagăn, sprijinit pe patru ţărușşi, A 
Dar, într-o seară, se ivi, din pădure, o pisică sălba- 
tică. Pisică se furişă pînă la leagănul copilului, îl 
înhăţă şi-l duse în scorbura unde sălășluia, 

În scorbură, pisica nu-i făcu vreun rău, ba, dimpo- 
trivă, îl îngriji şi-l hrăni, adunîndu-i mure, fragi și 
alte poame de pădure, aşa ca băieţelul să nu ducă 
nici o lipsă. 

După ce crescu mare, pisica îi spuse : 

— A venit vremea să te-nsori cu fata regelui ! 
— Dar eu sînt gol puşcă ! îi răspunse băiatul. Cum 
să mă-ntăţişez astfel la palat ? i 
— Nu-ţi face griji în privinţa asta ! Îl linişti pisica, 
Am să-ţi fac, îndată, rost de veşminte. 

Şi pisica fugi în pădure. Ea avea un fluieraş de ar- 
gint. Începu să sufle în el, scoţind felurite sunete. 
îndată se adunară o mulţime de păsări şi animale 
sălbatice. 

Pisica luă de la fiecare pasăre cîte-o pană şi făcu 
din penele acelea un veșmiînt deosebit de frumos, 
pe care-l dărui băiatului. 

Băiatul îl îmbrăcă şi, oglindindu-se în apa unui lac, 
văzu că-i stătea-foarte bine. Apoi pisica adună ani- 
malele în faţa lui și, arătîndu-i-le, grăi : 

— Acum, du-te la rege și animalele acestea îmblîn- 
zite de mine te vor urma. Cînd vei intra în palat, 
să rosteşti : „Domnule rege, stăpinul meu, regele pe- 
„nelor, îți trimite darul acesta !* 

Băiatul plecă spre palat, se înfăţișă regelui și-i 
spuse ceea ce-l învățase pisica. 

Regele, văzînd atitea animale sălbatice îmblinzite, 
se bucură și, mulțumindu-i băiatului pentru dar, 
glăsui : 

— Bogat rege trebuie să fie stăpînul tău ! 

În ziua următoare pisica trimise iarăşi pe flăcău 
la palat, cu o mulţime de animale sălbatice îmblin- 
zite. 

Înainte de plecare, îl învăţă : 

— Vezi, dacă regele, primind acest nou dar, îți va 
spune : „Mi-ar place ca un rege atît de bogat cum e 
stăpînul tău să ia pe fiica mea de nevastă !“ tu să-i 

răspunzi numaidecit : „Regele penelor va fi bucuros 
să-ţi devină ginere şi, peste. trei zile, va veni la 
palat, să facă nunta !“ 
Aşa se şi întîmplă. 
Regele se înveseli primind Ag dar şi mărturisi că 
s-ar bucura dacă un rege atît de bogat, ca stăpînul 
băiatului, ar dori-o pe copila lui de nevastă. 
Băiatul îi răspunse, aşa precum îl învățase pisica : 
— Regele penelor se va bucura să-ţi devină ginere 
„ peste trei zile, va veni la palat, să facă nunta. 
Cind se împlini sorocul, pisica fugi iarăşi în pădure. 
Suflă în fluieraş, de trei ori, apoi scoase și alte 
felurite sunete, cum numai ea știa cu meșteșugul 
său pisicesc, 
Pe dată, începură să se adune puzderie de păsări 
şi animale sălbatice, 
Pisica alese penele cele mai frumos colorate ale 
păsărilor şi făcu din ele o mantie, care scînteia şi 
strălucea, ca stelele de pe cer. Şi mantia o dădu 
băiatului, 
De data aceasta, pisica îl însoţi și ea pe băiat. 
Ajungind aproape de palat, ea-i spuse : 
— Rămii puţin locului şi așteaptă-mă liniștit! Îţi 
voi aduce, îndată, niște straie frumoase ; pentru că 
mantia de pene, pe care ţi-am făcut-o, va trebui 
s-o porți, peste ele, numai ca podoabă. Ea îţi va 
da o altă înfăţişare și regele nu te va mai recu- 
noaşte... 

"O'luă apoi la goană strigînd : 

— Repede !... Daţi-mi cele mai frumoase haine re- 
geşti |... Soseşte bogatul rege al penelor; însă, pe 
drum, a căzut într-o mlaștină, s-a murdărit și are 
nevoie de haine noi |... 

În graba mare, regele îi dădu pisicii straiele lui 
cele mai bune. Pisica o luă înapoi la fugă, duse hai- 
nele băiatului şi el le îmbrăcă. 

Astfel, cum nu se poate mai frumos gătit, urmat de 
pisică și de toate celelalte animale, băiatul ajunse 
la palat. 

Înainte de a intra, îşi puse, peste hainele regeşti, 
mantia de pene, care scînteia şi strălucea ca stelele 
de pe cer, dindu-i o cu totul altă înfățișare decit 
avusese înainte. 

Regele şi fata lui făcuseră toate pregătirile şi nunta 
începu. Nunta dură trei zile. 

În sfîrşit, regele grăi : 

— Doresc acum, dragă ginere, să-li văd ţara şi pala- 
tul. De aceea vă voi însoţi şi eu pe drumul către 
<asă. 

Se urcară, cu toţii, într-o caleașcă. Dar regele pene- 
lor, în loc să se uite numai la mireasă, își tot pri- 
vea mantia, a cărei strălucire îi lua oricui ochii. 
Pisica, văzind lucrul acesta, îi sări pe ceafă, şi 
hat !... îl zgîrie. 
— Uită-te la nevasta ta! îi şopti. Şi dacă, totuşi, 
te vor întreba de ce-ţi priveşti atita mantia, tu să 

le răspunzi că ai acasă mantii și veșminte mult maj 
frumoase. 

După ce rosti cuvintele acestea, pisica sări din ca- 
leaşcă și o luă la goană, întrecîndu-i, cu mult, pe 
cai, în iuțeală. 

Nu după mult timp, băiatul, uitind, pentru o clipă, 
ce-l sfătuise pisica, îşi aruncă iar ochii la mantie. 
Și tînăra soţie îl întrebă : 
"— De ce tot te uiţi la mantia şi ja hainele tale? 
Şi el îi răspunse : 

— Mă gîndesc că aveam acasă mantii şi haine mult 
mai frumoase şi aş fi putut să mă-mbrac cu ele, 
În vremea asta, pisica ajunsese în dreptul unei pa- 
jişti pe care păștea o turmă de oi; Ea se repezi la 
cioban, pe/ ceată, şi hat !... îl zgirie de-i dete sîngele, 
după care-i grăi : 

— Dacă te-ntreabă cineva a cui e turma, să răs- 
punzi : „A regelui penelor |“ — altminteri mă-ntore 
şi te voi zgiria şi mai rău. 

Cînd regele și tinăra pereche ajunseră, cu caleaşea, 
în dreptul turmei, regele porunci să fie opriți caii 
şi-l întrebă pe cioban : 

— A cui este turma, păstorule ? 

Ciobanul,  temindu-se de zgirieturile pisicii, răs- 
punse : 

— Este a regelui penelor ! 

— Da. Este, într-adevăr, turma mea ! adăugă băia- 
tul, dîndu-și seama că pisica pusese lucrul acesta 
la cale. 

Curînd ajunseră într-un alt loc, unde păştea o ci- 
readă de bivoli. Pisica trecuse mai înainte pe-acolo 
şi, zgîriindu-l pe păzitorul cirezii, îi poruncise să 
spună că şi bivolii erau ai regelui penelor. ; 

Aşa că atunci cînd regele, poruncind să fie oprită 
caleașca, îl întrebă pe păzitor : 

— A cui e cireada aceasta ? 
Păzitorul răspunse : 

— Este a regelui penelor ! 
— Da. Și cireada este a mea! întări flăcăul, din ca- 
leaşcă. 

Regale se minună : 

— N-aş fi crezut niciodată că. eşti chiar atit de 
bogat ! 

Într-acestea ajunseră la marginea unei păduri, unde 
păştea o herghelie de cai. Pisica trecuse, mai îna- 
inte, şi "pe-aici și, zgiriindu-l pe păzitor, îl învățase 
ce trebuia să răspundă regelui, dacă l-ar fi în- 
trebat. 

Şi, cînd regele, oprind caleaşca, îl întrebă : 

— A cui este herghelia asta mare de cai ? 

Păzitorul răspunse : 

— A regelui penelor ! 

m Da. Este a mea, rosti şi tînărul din caleașcă. 

— Dragă ginere, se minună și mai mult regele, după 

cîte am văzut și am auzit astăzi, m-am încredinţat 

că tu eşti cu mult mai bogat decît mi-am putut în- 

chipui. 

În cele din urmă, ajunseră la palatul unui vrăjitor, 

renumit pentru răutatea lui. Aci toate lucrurile erau 

făcute numai din aur, argint, cristal şi pietre preţi- 

oase. Masa era pusă şi aștepta-doar oaspeți. 

Regele, prinţesa și băiatul se aşezară la masă şi înce- 

pură să mănince. 

Numai pisica rămase afară, la ușă, de strajă. 

Peste cîtva timp, iacătă sosi şi vrăjitorul cel rău. 

El simţi că-n palat erau oameni străini și se porni 

să strige : 

— Tilharii !... Au intrat tilharii-n palatul meu şi 

s-au așezat la masa mea!... Aha !... Dar va fi vai 

de eit... 

Pisica însă stătea la intrare şi nu-i da voie să treacă. 
Ea-l întrebă : `` | 

— Spune-mi, mai întii ! Tu ești cu adevărat cel mal 

mare vrăjitor din lume, așa cum am auzit ?... Oa- : 
menii povestesc despre tine că ai putea să te pre- 
faci, oricînd, în tot felul de animale, mari sau mici... 
— Este adevărat. Sînt cel mai mare vrăjitor, zise el, 
şi, pentru mine, e o nimica toată să mă preschimb 
în orice fel de animal. 

Și se prefăcu, pe dată, într-un leu. 

Pisica se sperie şi sări, agălindu-se de grinda tava- 
nului, dar de acolo, de sus, îl îndemnă : 

— Asta am văzut-o !,.. Acum aș vrea să mă-nere- 
dintez că ai putea să te prefaci şi într-un animal 
mic, într-un şoricel bunăoară !... Treaba asta trebuie 
să fie, cu siguranţă, mult mai grea. Și eu cred că 
ție-ţi va fi, de fapt, cu neputinţă să te preschimbi 
într-un şoricel. 

Îndată vrăjitorul, ambițios, se prefăcu într-un ṣo- 
ricel. Pisica sări de pe grindă, cît ai clipi, şi siişie 
șoricelul, 
Îl chemă apoi pe flăcău să vină puţin afară, şi-i 
spuse : ră 

— De astăzi înainte nu mai ai nevoie de ajutorul 
meu! Palatul şi cu tot ce se află înlăuntru sint 
ale tale, L-am răpus pe vrăjitorul care le stăpînea. 
Şi-acum îţi cer, în schimb, să-mi faci o slujbă: ia 
spada-n mină şi taie-mi capul ! 

Flăcăul nu vroia să facă lucrul acesta, zicînd : 

— Cum aș putea, oare, să-ţi arăt atita nerecunoş- 
— Dacă n-ai să faci lucrul acesta imediat, îl ame- 
ninţă pisica, sar la tine şi-ţi scot ochii! Ai să ră- 
mii orb şi mireasa te va părăsi... 

Atunci băiatul, silit, dar cu durere în suflet, ridică 
spada şi-i täie capul pisicii. 

Insă ce să vezi? În fala lui se ivi o femeie nespus 
de frumoasă. Flăcăul o luă de braţ şi o aduse la 
masă, înfăţişind-o regelui și miresei sale, și glăsui : 
— Iat-o pe aceea care m-a crescut şi căruia-i dato- 
vez totul ! 

Numai că lemeia-i plăcu mult regelui, căruia-i mu- 
rise de mult soţia. El îi luă mîna și-o întrebă: 
— N-ai vrea să fii regina mea ? : ; 

Femeia primi şi, în felul acesta, petrecerea mai dăi- 
nui încă nouă zile. 

Pe urmă regele cel bătrin şi noua lui soție se-n- 
toarseră la palatul lor. 

Iar flăcăul rămase cu fata regelui, în palatul vrăji- 
torului, Aici îi aduseră şi pe părinţii lui buni, de 
care, băiatul trăise despărţit, din fragedă pruncie, 
Ej se bucurară, văzindu-l atit de bogat, fiindcă avu- 
ţia vrăjitorului făcea cît bogăţiile a şapte regi luaţi 
laolaltă. Această mulţumire a lor răscumpără toată 
mihnirea, pe care o avuseseră crezind că şi-au pier- 
dut, pe totdeauna, copilul. Şi trăiră mulţi, foarte 
mulți ani, fiecare zi fiind plină de alte şi alte bucurii, 


În româneşte de ALEXANDRU MITRU 


BASM POPULAR SĂSESC 


Copacul fermecat 


INTRO- ZI, pe cînd își păştea oile, un cio- 

bănaş zări, în pădure, un copac, ce era atît de mare 
şi frumos, încît el rămase multă vreme locului, pri- 
vindu-l uluit. 
Deodată îi veni poftă să se caţere pe copacul acela. 
Gindul îi venise, mai ales, fiindcă văzuse că ramu- 
rile crescuseră pe copac în aşa fel, încît păreau trep- 
tele unei scări. Ciobănaşul își scoase din picioare în- 
călțările pe care le purta. Le viîri în traistă. Îşi puse 
traista pe umăr şi începu să se urce, 
Se urcă, se urcă, fără oprire, vreme de nouă zile. 
Şi ce să vezi l.. Ajunse pe o cîmpie întinsă, unde se 
vedeau mai multe palate clădite numai din aramă, 
În spatele acelor palate se găsea o pădure mare cu 
copacii de aramă. Şi, în virful celui mai înalt copac, 
stătea un cocoş de aramă. La poalele copacilor, -era 
un izvor din aramă topită, care bolborosea într-una. 
Și acesta era singurul zgomot; încolo totul părea 
mort. Nimeni nu se vedea şi nimic nu se mişca de 
la locul său, 

Cînd văzu băiatul una ca asta, rupse dintr-un copac 
o tămurică şi pentru că picioarele sale erau foarte 
obosite, după un urcuş atît de lung, vru să şi le 
împrospăteze la izvor. 

Își muie deci picioarele în apa de aramă a izvorului 
și, cînd le scoase iarăși afară, ele erau acoperite cu 
un strat curat de aramă strălucitoare. 

Se întoarse repede la copacul cel mare ; dar acesta 
se înălțase, pînă sus, în nori, şi capătul nici nui 
se mai vedea. 

„Acolo sus trebuie să fie mult mai frumos!“ sa 
gîndi el. 

Şi începu să se caţere din nou. Se urcă iarăşi, timp 
de nouă zile, fără să simtă nici o oboseală, pînă ce 
ajunse la o altă cîmpie întinsă. 

Aci erau, de asemenea, o mulţime de palate, dar toate 
erau făcute numai din argint. În spatele lor se găsea 
o pădure mare cu copacii din argint. Şi, în cel mai 
înalt copac, era un cocoş de argint. 

La poalele copacilor era un izvor din argint topit, 
care bolborosea într-una. Şi acesta era singurul zgo- 
mot ; încolo totul părea mort. Nimeni nu se vedea 
și nimic nu se mișca de la locul său. 

Cînd văzu băiatul una ca asta, rupse dintr-un copac 
o rămurică și vru să-și spele miinile în izvor. Dar 
cînd îşi scoase mîinile afară, văzu că ele erau aco- 
perite numai cu argint sclipitor, 

Se întoarse la copacul cel mare; însă acesta se 
înălțase și mai sus, între nori, şi nici vorbă să i 
se vadă capătul. 

„Acolo sus trebuie să fie și mai frumos !* se gîndi 
băiatul. 

Şi începu din nou să urce, Se urcă timp de nout 
zile. Si, iacătă, ajunse în creștetul copacului, Aci 
se deschidea o altă cîmpie întinsă, pe care se înălțau 
numai palate de aur. în spatele palatelor era o pădure 
mare cu copacii de aur. Și, în cel mai înalt copac, 
stătea un cocoş de aur, 

La poalele copacilor era un izvor de aur topit, care 
bolborosea necontenit, Acesta era singurul zgomot ; 
încolo totul părea mort, Nimeni nu se vedea şi ni- 
mic nu se mişca de la locul său, 

Cind văzu băiatul una ca asta, își rupse o rămuriţă 
dintr-un copac, își dete jos pălăria de pe cap, se 
aplecă deasupra izvorului şi îşi lăsă părul să i se 
moaie în undele de aur. lar cind şi-l scoase afară 
din apă, părul era aurit, 

Își puse la loc pălăria pe cap, și, după ce privi bine 
toate cite se aflau acolo, se întoarse iarăși la copacul 
“cel mare, Începu. să se coboare, fără să se simtă 
cîtuşi de puţin obosit. 

După ce ajunse jos, își scoase încăltările din traistă, 
Se încălță și vru să-și găsească oile, pe care le lă- 
sase pe cimp, Dar de urma lor nu mai izbuti să 
dea. 

În zare se vedea un oraş mare. Şi abia acum băgă 
el de seamă că se coborise în altă țară. 

Ce era de făcut ? 

Se hotărî să meargă înainte, sperînd că va reuși 
să-și afle vreun rost şi în ţara aceea. 

Păstorul purta o mantie lungă, care-l apăra, pe cimp, 
cînd îşi păzea oile, de vint și de ploaie. Din poalele 
mantiei îşi croise niște mănuși cu care să-și acopere 
mîinile, ce-i erau acum de argint. Viri cele trei 
crenguţe, de aramă, de argint şi de aur, în sînul 
cămășii, sub mantie, şi porni la drum. 

Tocmai la vremea aceea, cînd el intra în oraş, căuta 
și bucătarul regelui un ajutor la bucătărie, şi nu 
putea găsi. Tot căutînd aşa, ajunsese la marginea ora- 
şului. Îl văzu pe păstor şi-l întrebă, aşa cum îi 
întrebase şi pe alţii, dacă nu i-ar place să aibă o 
slujbă bine plătită. 

Băiatul primi să fie ajutor de bucătar, dar numai 
dacă i se va îngădui să nu-și scoată niciodată în- 
călțările din picioare, pălăria de pe cap, mantia dn 
spinare şi mănuşile din mîini. 

Zicea că el are niște urme de răni şi se rușinează 
să i se vadă, 

Bucătarului nu prea-i venea bine la socoteală lucrul 
acesta ; dar trebui să se învoiască, deoarece nu izbu- 
tise să găsească pe nimeni altul, care să-i fle de aju- 
tor la bucătărie, 

În sinea lui se gîndea : > 

„Am să-l folosesc pe băiatul acesta ciudat numai în 
bucătărie, unde nimeni n-o să-l mai vadă! N-o să 
se ştie, şi totul o să fie bine !“ 

Într-adevăr, lucrurile merseră aşa, o bucată de 
vreme, fără nici o supărare. Flăcăul era foarte har- 
nic, îşi îndeplinea cum nu se poate mai conştiincios 
toate treburile la care era pus. Încît bucătarului, 
cu timpul, începu să-i fie drag băiatul. 

Dar, într-o zi se întîmplă ca, în-orașul acela, să se 
adune o mulţime de nobili, baroni şi cavaleri, din 
suita regelui, care voiau să se uree pe un munte 
de sticlă, ce se găsea nu prea departe de-acolo. 
Pînă atunci, pe munte, nu reuşise să se urce decit 
preafrumoasa fiică a regelui. Ea rămăsese pe munte, 
într-o căsuță de cleştar. Şi cine ar fi urcat pînă la 
ea avea dreptul s-o ceară de soție. 

Ce-i drept, mai încercaseră şi înainte unii cavaleri 
să se caţere pe muntele de sticlă. Dar toţi aluneca- 
şeră şi căzuseră, unii dintre ei frîngîndu-şi gitul. 
Ajutorul de bucătar, aflînd despre această încercare, 
îl rugă pe mai marele său să-i îngăduie ca să vadă 
şi el, de departe, cum se vor desfășura lucrurile. 
Bucătarul îl lăsă să se ducă să vadă ce se petrecea 
pe muntele de sticlă, tocmai pentru că fusese. tot 
timpul atit. de harnic şi săritor ; dar, la plecare, îl 
-sfătui ; 

— Trebuie să te fereşti, să nu te vadă cineva! Re- 
gele s-ar supăra foarte rău, aflind că te-ai dus 
tu, un simplu ajutor de bucătar, ca să-i priveşti pe 
cavaleri. 
Băiatul îl făgădui că nu se va lăsa văzut şi porni, 
în grabă, spre muntele de sticlă. 
La poalele muntelui se şi adunaseră baronii şi cava- 
lerii, bine pregătiţi, cu cizme de fier şi, în curind, 
începură să se urce, unul după celălalt. 
Atita că nici unul dintre cei care încercară să se 
urce nu izbuti să ajungă nici măcar la mijlocul 
muntelui. Se prăbușiră unul după celălalt ; ba, unii 
dintre ei rămaseră morți pe loc. 
Băiatului îi trecu prin gînd ; 
„Ce-ar fi să-ncerei şi tu ?“ 
Deodată îşi dădu jos pălăria și mantia, își scoase 
T mănuşile şi încălțările; luă, în mînă, crenguța de 
aramă ; şi, înainte ca vreunul dintre cei de față să 
bage ceva de seamă, trecu prin mulțime şi ajunse 
la poalele muntelui de sticlă. 
Conţii și cavalerii se dădură înapoi. Priveau şi se 


Ei 

minunâu. Flăcăul începu să urce pe munte, fără 
> teamă. Sticla se muia, sub paşii săi, parcă era de 
ceară, și el nu mai putea să alunece. 
Cînd ajunse sus, întinse prințesei, smerit, rămurica 
de aramă ; și se întoarse cu grabă, călcind apăsat şi 
sigur de el, pînă jos. , 

Şi, înainte ca oarecine din cei de fală să înţeleagă 
ce s-a petrecut, pieri printre oameni. 

Se grăbi pînă în locul unde-și lăsase lucrurile, se 
imbrăcă, se încălţă, își puse pe cap pălăria, în miîini 
mănuşile, şi se duse repede la bucătărie. 

Curind după aceea veni şi bucătarul. Acesta-i po- 
vesti ajutorului său un lucru de care se mira foarte 
mult. Și anume că un tinerel frumos, cu picioare de 
aramă, mâini de argint şi păr de aur, se urcase pe 
muntele de sticlă şi-i dăruise prinţesei o rămurică 
de aramă, după care se reîntorsese și pierise-n mul- 
time. 

Apoi il întrebă pe ajutorul său dacă nu l-a văzut 
şi el pe tinerelul cu pricina și dacă n-a fost de 
fată cînd s-au petrecut aceste întimplări, de care 
vuia tot oraşul, 

Flăcăul îi răspunse : 

— Am fost de faţă, dar n-am putut să văd nitne, 
pentru că tinerelul cu pricina sînt chiar eu !... 
Bucătarul rise cu poftă de cuvintele ajutorului său 
și-i grăi, în glumă : 

— Dacă tu eşti tînărul acela, atunci și eu voi ajunge 
un domn mare ! 

În ziua următoare se adunară de două ori mai mul 
conți şi cavaleri, decit în prima zi. Şi toți vroiau s 
încerce să se suie pe muntele de sticlă. 

Băiatul îl rugă, încă o dată, pe bucătar, să-i îngă- 


duie să privească şi el din depărtare la cîte urmau 


să se petreacă, 

Bucătarul nu se îndură să-l oprească ; dar îl sfătui : 
— Trebuie să te ferești, ca de foc, să nu te vadă 
careva ! Regele s-ar mînia rău... 

Băiatul îi făgădui și porni spre locul unde stătuse 
ascuns și cu o zi în urmă, 

Cavalerii începură să urce. În zadar... Alunecară unul 
după altul şi mulţi dintre ei rămaseră morţi pe loc. 
Băiatul nu șovăi multă vreme și încercă, pentru a 
doua oară, să se urce pe munte, 

Îşi scoase mantia din spinare, pălăria de pe cap, în- 
călțările din picioare și mănuşile din mîini. Luă 
crenguța de argint în mină şi porni, sigur de el şi 
liniştit, în sus, pe munte. 

Sticla se muia sub paşii lui, parcă era de ceară, şi, 
unde călca el, rămîneau urme. Curind ajunse sus, 
întinse prinţesei, smerit, crenguţa de argint. Şi ea 
i-ar fi prins cu dragă inimă mina, dacă băiatul i-ar 
îi dat-o; dar el se întoarse, cît ai clipi, înapoi, şi 
pieri în mulţime. 

Își” puse mantia, pălăria, încălțările și mănuşile şi 
plecă, iute, către bucătăria unde slujea. 

La cîteva minute, după el, veni și bucătarul, care 
povesti cum tinerelul acela frumos, cu picioare de 
aramă, miini de argint- şi părul de aur, se urcase 

iarăşi pe munte, întinzîndu-i prinţesei o rămurică de 
argint. lar după ce săvirşise lucrul acesta, se coborise 
şi pierise în mulţime. Şi bucătarul îl întrebă pe aju- 
torul său dacă n-a văzut şi el toate acestea. 

Flăcăul îi răspunse : 

— Nu puteam să le văd, deşi am fost de față, fiindcă 
tînărul care s-a urcat pe munte sînt chiar eu. 
Bucătarul rise din toată inima, şi rosti în glumă ! 
+ Ei, dacă tu ai fost tînărul acela, cu siguranţă că 
voi ajunge şi eu un domn mare ! 

În cea de a treia zi, baronii şi cavalerii vrură să-și 
mai încerce pentru ultima dată puterile şi se adu- 
nară în faţa muntelui de sticlă. 

Flăcăul îl rugă, din nou, pe bucătar, să-i îngăduie 
ca să privească şi el totul din depărtare. 

Bucătarul nu se îndură să-l oprească, dar îl învăţă : 
— Trebuie șă te fereşti, mai bine decit oricînd, să 
nu te vadă careva ! Pentru că tare s-ar mai mînia 
regele |... 

Băiatul îi făgădui şi se duse repede în locul unde 
stătuse ascuns și în cele două zile dinainte. 

Baronii și cavalerii încercară cu deznădejde să. se 
urce pe munte. Dar, în zadar. Se prăbușşiră unul 
după altul şi mulţi rămaseră morţi pe loc. 

Flăcăul se gîndi : 

„llai să mai Încerc şi eu încă o dată !“ 

azvirli straiele de pe el, luă crenguța de aur şi 
porni în grabă, prin mulțime, către muntele de sticlă, 
înainte de a se băga de seamă dincotro venea. 

Toti se dădură înapoi dinaintea lui și el păși, sigur 
"şi apăsat, în sus, pe munte. Sticla se muia parcă era 
- de ceară şi paşii săi lăsau urme. 

Cînd ajunse sus, îi dărui fetei de rege rămurica de 
“aur, întinzindu-i mîna dreaptă. Ea-i prinse, bucu- 
“roasă, mîna și ar fi fost fericită să poată cobori 
k muntele împreună cu flăcăul. Dar el își trase înapoi 
mina şi cobori singur; apoi pieri, repede, în mul- 


time.: 
$ Îşi puse hainele pe el şi se grăbi spre bucătărie, 
Reîntoreîndu-se acasă, bucătarul povesti cum tine- 
relul acela frumos, cu picioare de aramă, miîini de 
argint şi păr de aur, urcase muntele de sticlă pentru 
a treia oară, îi dăruise fetii de rege o rămurică de 
aur, îi întinsese şi mîna, dar apoi se coborise singur 
şi pierise în mulţime. 

| Îl întrebă dacă nu a văzut şi el lucrul acesta, 

Băiatul îi răspunse cinstit : 

— Cum puteam să le văd, cînd tînărul care s-a urcat 
pe munte am fost chiar eu ? 

Bucătarul rise din nou, auzind cuvintele băiatului, 
"cuvinte ce i se păreau doar nişte glume pline de 
haz şi glăsui : 

— Ei, dacă tu ai fost tînărul acela, fără-ndoială că 
~ şieu voi ajunge curînd un domn mare ! 

Regele şi fiica sa erau însă foarte mihniţi, pentru 
că tinerelul cel frumos nu voia să se arate și să le 
spună cine era în realitate. 

Şi-atunci, regele, sfătuit de curteni, dădu următoarea 
poruncă : toţi băieţii din ţară, cu capul gol, desculți 
şi fără mănuși, vor trebui să treacă prin faţa lui şi 
a copilei sale. Aceștia se înfățișară și trecură prin 
faţa lui şi a copilei sale ; dar cel pe care-l căutau 
nu fu văzut printre ei. 

Regele dădu din nou sfoară-n ţară să se cerceteze 
dacă nu se mai află cumva vreun băiat, care încă 
nu s-a înfățișat înaintea lui şi a copilei sale. 
Bucătarul, auzind porunca, se duse la rege şi-i des- 
tăinui : 

— Stăpiîne, eu am un ajutor de bucătar care mă ser- 
veşte cu cinste şi credinţă. Numai că el nu poate 
fi, cu nici un preț, acela pe care-l cauţi... Şi asta 
pentru că ajutorul meu are pe el nişte urme de răni 
şi s-a tocmit la bucătărie numai fiindcă i-am îngăduit 
să poarte întruna mantia, pălăria, încălțările şi mă- 
nuşile !... 

Regele vru să se încredinţeze ; iar fata regelui, bucu- 
rîndu-se în taina inimei sale, se gindea : 

„Nu poate să fie altul decit el !“ 

Bucătarul fu silit să rămînă în faţa regelui. Un 
slujitor se duse și-l chemă pe tînărul ajutor de la 
bucătărie. Acesta sosi, și regele-l întrebă : 

— Tu eşti acela care s-a urcat, de trei ori, pe mun- 
tele de sticlă ? 

— Eu sînt ! îi răspunse flăcăul. 

— Dezveleşte-ţi capul, mîinile şi picioarele ! îi po- 
runci regele. 

Îndată flăcăul azvirli cît colo pălăria, mantia, în- 
călțările şi mănuşile, şi rămase, în faţa tuturor, în 
deplina sa frumuseţe.-Întinse prințesei mîna şi sa 
i-o strînse, nespus de fericită, 

Se făcu nunta și, nu multă vreme rea aceea, re- 
gele încredinţă tara urmașului său. 

— Crezi acum că eu am urcat muntele de sticlă de 
trei ori ? îl întrebă noul rege pe bucătar. 

— Dacă n-aş crede asta, ce-aş mai putea să cred ? 
răspunse bucătarul şi se rugă pentru iertare. 

— Bine. Pentru că te-ai încredinţat de adevărul 
celor ce ti le-am spus, pe cînd eram ajutorul tău, 
am să te fac şi pe tine un domn mare, aşa după cum 
nădăjduiai. Te voi face dregător. Vei veghea asupra 
tuturor bucătarilor din țară. 

Bucătarul îi mulțumi cu lacrimi în ochi. 

Trecu însă un timp, și, într-o zi, regina îl rugă pe 
soțul ei să-i povestească felul cum își dobindise părul 
de aur, mîinile de argint şi picioarele de aramă, ca şi: 
cele trei crenguţe, de aramă, de argint şi de aur. 
— Îţi voi povesti totul, pe îndelete, draga mea soţie, 
spuse regele. Ba chiar am să te-duc să vezi şi tu 
acele minunăţii. 

„î — Poveşti nemuritoare, vol. 9 


Noul rege voia ca, împreună cu soţia lui, să se urce 
încă o dată în copacul fermecat şi să-i arate palatele 
ce se aflau acolo. 

Numai că atuncea cînd ajunseră în pădurea unde 
regele ştia că fusese copacul, acesta pierise cu totul 
și nici un om din întreaga ţară nu văzuse şi nici 
nu auzise să fi fost vreodată pe lume aşa ceva... 


In româneşte de ALEXANDRU MITRU 


POVESTE ALBANEZĂ 


Fiul nerecunoscător 


A FOST ȘI N-A FOST... A fost odată în- 
tr-un oraş un negustor preacinstit, care avea legături 
de afaceri cu mai mulţi prieteni din acel oraş, 
Temîndu-se ca nu cumva tovarășii săi să risipească 

„ banii pe care-i adusese în tovărăşie, el se despărți 
de ei și luă înțeleapta hotărire de a părăsi acel 
oraș, ducîndu-se să-și facă treburile într-altul. 

Își luase, cu el, soţia şi băiatul. 

In acel oraş, el deschise o prăvălie care, încetul 
cu-încetul, propăşi, dindu-i mijloace să trăiască cu 
“îmbelșugare. 

Trecură douăzeci de ani de cînd înjghebase treaba 
-aceasta şi veni vremea să se lase de negoţ, să se 
mai odihnească. 

lată însă că, dintr-o dată, nevasta lui muri. Trăiseră 
aproape treizeci de ani în bună înţelegere. Nici unul 
dintre ei nu dăduse celuilalt cel mai mic prilej de 
supărare. 

E uşor de înţeles cîtă durere a fost pentru negustorul 
nostru moartea femeii. Totuşi, văzînd că fiul său era, 

de asemenea, -toarte îndurerat, el încercă să-şi po- 
tolească durerea, ca să-și mîngiie băiatul, 

— Maică-ta nu mai e, îi spuse el. E o pierdere care 
nu mai poate fi înlocuită. Tot ce putem face este să 
“ne rugăm lui Dumnezeu pentru sufletul ei, întrucît 
lacrimile noastre nu i-ar putea da înapoi viaţa. Aici 
eu nu mai am pe nimeni, care să mă iubească în 
afară de tine, căci prietenii mei au rămas în oraşul 
unde am locuit la început. Dacă vrei să dai dovadă 
de înţelepeiune, să te porţi cum trebuie. 

Și într-adevăr, bătrinul porni să caute o mireasă 
pentru fiul său. 

În vecinătatea lor locuiau trei fraţi, dintre care cel 
mai mare avea o fată. Iuseseră bogaţi odinioară, 
acum însă crau scăpătaţi şi trăiau într-o stare ve- 
cină cu sărăcia, 

Bătrînul se gindise deseori la copila acelor vecini. 
Într-o zi se hotărî, îmbrăcă haine noi și se duse să 
ceară pe fată pentru băiatul său. 

Se gîndea că fiind săraci, ea trebuia să fie cinstită. 
Întiia întrebare a celor trei frați a fost aceasta: 
— Ce avere are băiatul tău ? 

-— Toată averea mea, răspunse bătrinul. Lucrurile 
din casă şi banii care s-ar putea ridica la o mie de 
lire. Eu le dau chiar de acum jumătate din avutul 
meu, iar restul, cealaltă jumătate, o să le rămînă 
tot lor, după moartea mea. 

Se învoiră şi făcură nunta, 

pla 


ȘI 


După cîtăva vreme, tinerii soţi aduseră pe lume un 
băiat, care se arăta foarte deştept și cu multe daruri 
sufleteşti. 

Dar viața bătrinului a fost nefericită, noră-sa nu-l 
iubea. La început s-a purtat destul de bine cu el, 
dar curînd pierdu orice măsură și începu să-l neso- 
cotească, să-i vorbească urît şi nu mai voia chiar 
să-i dea piine să mănînce. 

Întristat, şi-ascundea durerea şi nu îndrăznea să se 
plingă nimănui. 

Într-o zi, auzi pe noră-sa, care-i spunea bărbatu- 
lui ei : 

— Eu nu mai pot răbda să trăiesc sub același aco- 
periș cu omul ăsta. 

Și, într-o bună zi, feciorul bătrînului îl pofti să-şi 
caute altă locuinţă, spunindu-i că-l va ajuta să tră- 
iască. 


, Auzind aceste cuvinte, bietul om îngălbeni și începu 


să tremure din tot trupul. 

— Cum, fiule ? îi spuse'el. Tu vorbeşti aşa ? Tot ce 
ai de la cine ai primit ? Nu mă goni ! Dă-mi un adă- 
post aici, pînă cînd mi-o veni moartea. Gindește-te, 
dragul meu copil, cît am trudit eu, ca să te crese! 
Aceste cuvinte ale bătriînului au mers drept la inima 
băiatului, dar nora nu voia să-l mai vadă. 

=— Unde vrei să mă duc? mai zise bătrinul. Ce-aş 
putea aştepta eu de la străini, cînd însuși fiul meu 


mă goneşie ? 

Și vorbind aşa, lacrimile îi curgeau pe obraz. 

Totuşi el sfirși prin a-și lua toiagul și se ridică 
rugîndu-se lui Dumnezeu să-l ierte, pe fiul nere- 
cunoscător. 

Apoi îi spuse : 

— Uite, vine iarna şi n-am nimic să m-acopăr, 
Dă-mi, rogu-te, ceva vechituri, ceva haine pe care 
tu nu le mai porti. 

Nora, care auzise această cerere, îi răspunse cu dîr- 
zenie că ei n-aveau haine de prisos. 

Atunci bătrînul se rugă să-i dea cel puţin o pătură 
de cal. 

Fiul său făcu semn tînărului său copil, nepotul 
bătrînului, să-i aducă una. 

Băiatul, care auzise toate cuvintele schimbate pînă 
atunci, se duse spre grajd, luă pătura cea mai bună, 
o tăie în două bucăţi şi aduse una băirinului. 

— Toată lumea vrea să mor, strigă . desnădăjduit. 
bătrinul, dacă pînă şi copilul acesta mă urăște şi-mi 
dă numai o jumătate de pătură ! 

Fiul îşi certă băiatul că n-a împlinit întocmai porunca 
ce-i dăduse. 

— Am greşit, tăticule, zise copilul. Dar aveam alt- 
ceva În cap: cealaltă jumătate voiam s-o păstrez 
pentru tine, cînd vei fi şi tu bătrîn, la rîndul tău, 
Răspunsul acesta tulbură mult pe fiul nerecunoscă- 
tor. Înţelese toată greutatea păcatului său înspăi- 

mâîntător. Cuprins de remușcare, își certă nevasta 
şi căzind la picioarele moşneagului, îl rugă să ră- 
mînă cu el. : 
Bătriînul rămase acasă şi nora se pocăi. Ei fură fe- 
riciți cu toţii şi noi vom fi mai fericiţi decît ei vä- 
zînd că s-a făcut dreptate. 


Traducere de VICTOR EFTIMIU 


POVESTE ALBANEZĂ 


Cocoșul și găina 


A POST ŞI N-A FOST... A fost odată un 
moşneag, care avea un cocoș, şi o babă, care avea 
o găină ; găina aceasta oua în fiecare zi un ou. 
De asemenea, în fiecare zi, moşneagul venea la babă 
şi îi cerea un ou, dar ea nu voia să-i dea, pînă cînd 
bătrînul îi spuse : 

— Va veni vremea cind îmi vei cere şi tu mie ceva. 
Apoi, adresîndu-se cocoșului : 

— De ce nu Îaci ouă şi tu ? 

Cocoșul se duse în grădina unui împărat şi începu 
să strige : 

~— Cucuriguuuuu |... 

Auzir.du-l, împăratul porunci slugilor să pună mina 
pe cocoș şi să-l închidă în hasnaua cu galbeni. 
„Acolo, cocoșul se puse pe înghiţit banii de aur pînă 
se umflă. Apoi făcu pe mortul. Oamenii împăratu- 
lui, erezîndu-l într-adevăr mort, îl arumcară pe e 
moviliţă de gunoi din curte. 

Cocoşul, rămînînd singur, privi în jurul -său şi vă- 
zind că nu-l observă nimeni o luă la goană spre 
casa moșneagului, i 

Cînd ajunse în ograda acestuia îi spuse : 4 
— Cucuriguuu l... Spînzură-mă de labe cu capul în 
jos. Pe urmă, scutură-mă şi bate-mă cu bita! 
Bătrînul, la început nu înţelese de ce-i spusese Co- 
coşul aceste cuvinte. Totuși le făcu toate pe rind, 
întâi îl spinzură, apoi îl luă la bătaie. 

Dar ce să vezi ? Cocoșul vărsă prin ciocul lui o în- 
treagă moviliţă de ţechini de aur şi astfel stăpinul 
lui se îmbogăţi, , 

Cînd află baba că cocoşul oua bănuţi de aur, alergă 
la moșneag şi îi ceru să-i dea şi ei un techin. 

— Nu! îi răspunse moşul. Cind îți ceream un ou 
de la găina ta, adu-ţi aminte, mă trimiteai la plim- 
bare. Uite, te trimit şi eu acum la plimbare! : 
Baba, supărată, se întoarse posomorită la coliba ei. 
Vorbi găinei : 

— De ce nu-mi faci și tu ouă de aur ? 

Găina se duse la cocoș şi-l întrebă cum a făcut el 
de ouă galbeni. 

„— Dacă vrei să faci şi tu bani de aur, mănîncă cîțiva 
şerpi ! 
Găina alergă la vînătoare de şerpi și înghiţi cîțiva. 
Apoi se înapoie acasă și îi spuse bătrinei s-o ţină 
de labe și s-o bată cu băţul. 

“Bătrîna atita aşteptă. 

Făcu întocmai cum îi spusese găina, dar n-apucă 
bine 'să-i tragă citeva bețe, că șerpii înghitiţi de 
găină începură să iasă prin cioc şi, aruncindu-se cu 
toţii asupra babei, o mîncară, 


Fraducere de VICTOR EFTIMIU 


POVESTE ALBANEZĂ 


Mireasa soarelui 


ie 


A FOST ȘI N-A FOST. A fost odată o re- 
gină care n-avea odrasle şi se ruga toată ziua soa- 
relui să-i dea un copil, fie măcar o fată. i 
Cînd această copilă va împlini doisprezece ani, soa- 
rele n-avea decit să şi-o ia înapoi. 

Nu trecu mult şi. regina născu o fată, care, crescînd 
mare, începu să se ducă la şcoală în fiecare zi. 
Odată, pe cînd se ducea la şcoală, soarele îi spuse: 
— Adu aminte mamei tale să-mi dea ce mi-a făgă- 
duit! - 

Fetița se duse să-i povestească maică-si ce-i spusese 
soarele. 

— Răspunde-i că eşti încă prea tînără ! 

Și fetiţa repetă soarelui aceste cuvinte. 

În ziua cînd împlini doisprezece ani, pe cînd se du- 
cea ca de obicei la şcoală, soarele o răpi şi o duse 
la casa lui. 

Mama își aștepta fiica acasă, dar, văzînd că nu se 
mai înapoiază, înţelese că o răpise soarele, aşa după 
cum le fusese învoiala. 

Regina își zugrăvi toată locuinţa în negru, puse 
lacăt la poartă și nu o mai deschise niciodată, stir.d 
toată ziua să ofteze şi să se bocească. 

Soarele avea la el acasă, între alte jivine, o lamie 
(un fel de femeie-balaur). Această lamie, simțind în 
apropiere de ea copila, zise : 

— Îmi miroase a carne regească ! 

— E fata mea, îi răspunse soarele, aşa că să nu te 
atingi de ea. 

Într-o zi, el trimise fata în grădină să ia o varză 
şi, în vreme ce copila tăia varza, spunea : 

— Aşa cum trozneşte varza asta, inima mea se rupe 
la gîndul mamei ! 

Şi izbucni în plins. 

Văzînd-o înlăcrimată, soarele o întrebă : 

— De ce plingi ? 'Pînjești după maică-ta ? 

— Îmi vine să mor de dor, îi răspunse ea. 

— Dacă vrei să te duci la tine acasă, cheamă vreun 
dobitoc să te poarte pîn-acolo ! 

Fetiţa căută citeva dobitoăce s-o ducă-n spinare, în 
vreme ce soarele chemă lamia şi îi spuse : 

— Dacă tu porți pe fata asta spre casa ei și fiămîn- 
zeşti pe drum, ce ai să mănînci ? 
— O măninc pe ea. 

— Şi dacă ti-e sete, ce ai să bei ? 
— Am să beau sîngele ei. 
Văzind că nu-i de făcut nimic cu balaura, soarele {i 
spuse fetei să caute alt animal, 

Ea chemă pe cerb, Soarele îl întrebă : 

— Vrei să duci pe fata asta acasă la ea ? 

— Bucuros ! 

— Și dacă ţi-e foame, pe drum, ce ai să mănînci ? 
— larbă verde, 

— Şi dacă ţi-e sete, ce ai să bei ? 

— Apă proaspătă de la izvoare. Atita numai că 
atunci cînd voi ajunge acasă, maică-sa să-mi dea 
trei ocale de fin, S 

— Bine ! Așa să fie ! 

Cerbul luă copila şi o puse pe ramurile coarnelor lui. 
Pe drum îl apucă foamea și spuse fetei : 

— Urcă-te în copacul acesta. Dacă irece cineva ca- 
re-ţi spune să te cobori, tu să nu te dai jos pină 
cînd nu mă voi întoarce eu. 

Şi fetiţa se urcă în copac. 

Iată că o altă lamie, care se tot uita de jur impre- 
jur, zări copila şi o pofti să se dea jos, să mai stea 
de vorbă amîndeuă. 

— Nu mă dau jos, spuse fetiţa, că mi-e frică să nu 
mă mănînci. 

— N-am să te mănînc. 

— Atunci du-te la tine acasă şi treci mai tirziu. 
Lamia se depărtă. Cînd văzu pe cerb sosind, fata 
îi spuse : 

— Grăbeşie-te că vine o balaură să mă mănince! 

Fetiţa se urcă din nou între coarnele cerbului, care 
o luă la fugă. Ea spunea fiecărui om cu care se în- 
tilnea pe drum : 

— Dacă întilnești o femeie-balaur, să-i spui că cer- 
bul și cu fata au luat o altă cale. 

Ajungînd la palatul reginei, ei incepură să zgîlţiie 
poarta. Dar degeaba. Poarta tot închisă răminea. 
Atunci, bătînd cu pumnul în ușă, fata strigă : 

— Mamă, deschide ! Eu sînt, fata ta, şi m-am întors ! 
Mama îi deschise și, văzindu-și copila şi presimţind 
o nenorocire, nu prea se bucură. Fetele din palat, 
aflind că domniţa se reintorsese, se duseră la regină 
şi îi spuseră : 

— Las-o să vină cu noi, să ne plimbăm şi să ne ju- 
căm ! i 

Și regina își lăsă fata să se plimbe cu prietenele ei. 
Şi toate împreună se îndreptară spre o grădină, 
care avea o poartă mare, ce nu voia să se deschidă. 
Dar cînd o atinse fata reginei, poarta se deschise 
şi cum intră domnita se închise în urma ei. 
'Tovarășele de joacă rămaseră acolo să aştepte, dar 
văzind că domnița nu se întoarce, şi că poarta 
tot închisă rămîne, se duseră foarte întristate să 
povestească reginei ce se întîmplase. 

Și regina căzu iar în tristețea ei veche. Tot rătăcin 
prin grădină, copila văzu oameni şi dobitoace, care 
fuseseră schimbaţi în piatră. 

Printre aceste făpturi împietrite era şi un rege, care 
ținea în mînă o hîrtie pe care scria aceste cuvinte : 
„Femeia care va fi în stare să stea trei zile, trei 
nopţi şi trei săptămîni fără să doarmă, mă va face 
să înviez şi am s-o iau de nevastă.“ 

Prinţesa înțelese și stătu trează, petrecîndu-și vre- 
mea citind cărți. 

După ce trecură trei nopţi, trei zile și trei săptămîni, 
se abătu pe acolo un om, care vindea roabe. Dom- 


'niţa scoase capul pe fereastră şi întrebă pe 


drumeț : 

— Cât ceri pentru o slujnică ? 

— Cit vrei să-mi dai. 

Și aruncînd negustorului un pumn de gologani, ea 
lăsă în jos o funie de care se agăţă roaba. Fata re- 
ginei o trase pină la ea. 

— Trebuie să veghezi, îi spuse, două sau trei nopți, 
să pot dormi puţin, fiindcă n-am mai dormit de 
mult din pricina făgăduielii cuprinse în hîrtia pe 
care o ţine regele. Şi cînd regele va învia, îţi po- 
runcesc să mă trezeşti ! 

Şi după ce povesti ce scria în acea hirtie, se culcă 
şi adormi. 

Dar servitoarea se grăbi să-i scoată hainele și se 
îmbrăcă ea însăși cu ele, ca s-o ia de nevastă TERRA 
cînd s-o trezi. 

După trei săptămîni, Măria Sa învie și o întrebă 
pe sclavă ; 

— Cine eşti? 

— Sînt femeia care Coana, fără să doarmă, trei 
zile, trei nopţi, trei săptămîni. 

Şi regele o luă de nevastă. 

În același timp o întrebă cine era femeia care dor- 
mea. 

— O sclavă pe care am cumpărat-o, pentru că mi-era 
frică să stau singură, 

Cînd fata reginei se trezi, regele îi spuse soţiei 
sale : 

— Ce să facem cu sclava asta ? 

— Puneţi-mă să vă păzesc giștele, spuse prinţesa, 
care auzise. 

“Și îi făcură o colibă, ca să locuiască în ea. 

În colibă sărmana fată plingea toată ziua gîndindu-se 
la fiecare nenorocire prin care trecuse. 

Regele, auzind de două sau de trei ori cum se bo- 
cește, se apropie de ea şi o întrebă : ii, 

— De ce plîngi ? 

Şi Tata reginei îi povesti tot ce se întimplase. 

Atunci regele se căsători cu ea, iar pe roaba min- 
çinoasă a tăiat-o într-o mie de bucăţi. 


Traducere de VICTOR EFTIMIU 

POVESTE ALBANEZĂ 


Diavolii păcăliți = 


UN OM își trimisese băiatul la diavoli, ca 
să înveţe drăcovenii. 
După un an învățase atitea, încât îşi întrecuse dască- 
lii. Taică-su se duse să-l caute și să-l aducă acasă. 
Acolo, băiatul îi spuse : 
— Miine am să mă prefac în cal, dar într-un cal 
cum nu s-a pomenit mai frumos. Dumneata o să mă 


vinzi, după cît preţuiesc, dar să nu dai, o dată cu 


mine, cureaua care mă ţine legat de grajd ! 

A doua zi, într-adevăr, se prefăcu în cal, 

Tatăl său îl duse la tîrg și-l vindu pe nu ştiu cite 
mii de piaștri, avînd grijă să păstreze cureaua. Bă- 
iatul-cal fugi de la cumpărător și se întoarse 
acasă. 

A doua zi, altă schimbare, de rîndul acesta într-un 
catir şi tatăl se duse-n tirg să-l scoată la vinzare, 
Sosiră diavolii la care învățase îlăcăul și-l întrebară 
pe negustor cît cere pe catîr. Se înțeleseră de preţ 
și începură să-i numere banii. 
— Dar să știți că nu vă dau cureaua ! zise tatăl, 
după ce puse mîna pe bani. 

— Ba trebuie să ne-o dai! 

Şi se luară la ceartă : catirul o luă la fugă şi dracii 
se luară în goană după el. 

Văzind că nu poate scăpa, catirul se preschimbă 
în iepure, iar diavolii în cîini și se luară după el. 
Tepurele era cît p-aci să fie prins şi se prelăcu în 
măr, care căzu în șorțul unei regine. 

Cîinii luară chipul a doi dervisi! şi spuseră re- 
ginei: 

— În numele lui Alah, dă-ne mărul care ţi-a căzut 
în șorț, că umblăm după el de cîteva zile de ne-au 
trecut nădușelile. | 

— N-o să vă fac rușinea să vă trimit la plimbare 
pentru atîta lucru ! le răspunse regina. Pentru un 
biet măr vă căzniţi atita ? Poftim, luaţi-l şi lăsați- 
mă-n pace ! 

Şi le aruncă mărul, 

Mărul se prefăcu în bobi de mti, care se risipiră pe 
pămînt. Cît ai clipi din ochi, dervișii se preschim- 
bară în găini și începură să ciugulească meiul. Me- 
iul atunci se schimbă în vulpe, care miîncă găinile. 
Atit de bine învățase flăcăul notru diavoleasca me- 
serie, încît le veni de hac chiar celor care îl dăscă- 
liseră. 


Traducere de VICTOR EFTIMIU 


1 Dervişul este un fel de călugăr-cerşetor musulman, care se 
învîrteşte pe loc, pînă cînd cade amețit. (N.T.). 


POVESTE ALBANEZĂ 


Frumoasa pămîntului 


A FOST SI N-A FOST. A fost odată un 
rege care avea trei feciori. El mai avea, de ase- 
menea, o grădină în care se afla un măr cu roadele 


- de aur şi un puț. Şi-n acest puț locuia o lamie — o 


fermeie-balaur — care în fiecare zi ieșea de acolo și 
lua un măr de aur. 

Într-o zi, băiatul cel mare veni în fața tatălui său 
și-i spuse : 

—— Fată, însoară-mă ! 3 
— Cu dragă inimă, îi răspunse regele, dacă ești în 
stare să ucizi lamia, te însor ! 

Flăcăul se duse îndată să cumpere un arc, se puse la 
pindă şi-n clipa cînd balaura ieșea din puț, o să- 
getă cu arcul, dar fără s-o poată răpune. 

Al doilea băiat ceru tatălui său același lucru și pri- 
mind același răspuns încercă, dar fără să izbutească, 
să omoare lamia. 

La rîndul său, fiul cei mic se duse la taică-său, 
care îi răspunse ca ṣi celorlalți doi băieţi. Fiul cel 
mic cumpără un buzdugan, o măciucă numită de 

turci topuz, şi care avea virful mai gros, un fe! de 
bilă plină de cuie, se sculă de cu noapte şi se puse 
la pindă în grădină . Lamia, după cum îi era obiceiul, 
ieși din puț, ca să ia un măr. Cum o văzu, băiatul 
o lovi în cap cu buzduganul și-o ameţi, dar lighioana, 
tirindu-se cu greu ajunse la marginea puţului şi 
se culundă în el, 

Mare fu necazul flăcăului, care, după ce se gîndi ce 
să tacă, își chemă slujitorii şi le spuse : 

— Am să mă leg de tringhia asta și-am să cobor 
în fintină, iar voi, cînd voi trage de Irînghie, o să 
mă scoateţi afară. Şi, într-adevăr, după ce se legă 
și coborî în fundul puțului, dădu peste lamie și 
peste frumoasa pămîntului, pe care acel balaur o 

răpise și-o ținea acolo. 
El legă lamia, apoi pe frumoasa pămîntului ; apoi 
se lesă pe el însuși și scutură îrînghia. iar servitorii 
traseră de ea și după ce seoaseră lamia și pe fru- 
moasa pămîntului tăiară legătura și feciorul cel mic 
a! regelui căzu în fundul puţului. Acolo găsi o des- 
chizătură, sub pămînt, și põrni prin ea și tot um- 
blind, dădu peste un munte și se culcă la umbra 
unui copac. lată că pe cînd dormea, veni un şarpe, 
care se urcă în. copac, să măntuce niște pui de pasăre, 
care se aflau într-un cuib. 
Zgomotul făcut de șarpe trezi pe flăcău, care, văzînd 
tiritoarea, o ucise, 

“Și-atunci iată că veni vulturul, care locuia în acel 


cuib împreună cu micuţii lui și văzînd șarpele ucis, 
se întrebă : 

— Cine l-o îi omorît? Fără îndoială omul care 
doarme la poalele acestui copac ! 

Şi, întinzîndu-și aripile, îl adăposti la umbra lor, 
— Ce dulce somn am mai dormit! strigă tînărul, 
trezindu-se. 

— Tu ai omorît şarpele ? îl întrebă vulturul. 

— Eu, da! 

— Nici una ! Afară numai, de rugămintea să mă duci 
la mine-acasă ! i 

— Să mergem, răspunse vulturul. Dar cînd voi striga 
eu „ga !“ să-mi dai o bucată de carne ! 

Vulturul se lăsă încălecai de feciorul regelui și după 
ce zburară ei ce zburară, parărea strigă „ga!“ şi 
călăreţul îi dădu o bucată de carne şi, după o vreme, 
îi mai dădu una. Cind se apropiară mai strigă o 
dată „ga!“ şi cum flăcăul nu mai avea carne, îşi 
tăie o bucată din pulpă si-o viri în ciocul zburătoa= 
rei. Dar vulturul n-o înghiți, ci o păstră în cioc. 
Cind coborîră pe pămînt zburătoarea îl întrebă ; 

— Da! de ce şchiopătezi ? 

— Cind ai strigat a treia oară „gal“, eu nu mai 
aveam carne şi mi-am tăiăt o bucată din pulpă, ca 
să ţi-o dau ! 

Atunci vulturul îi dădu carnea omenească pe care 
o ţinea în cioc, şi-o lipi la loc în pulpă, apoi îi 
zise : 

— Ia aceste trei pene, una roșie, una albă, a treia 
neagră. Cînd vei trece pe buze pana roșie, ai să 
vezi ivindu-se un cal înaripat. Dacă vei trece pe 
cea albă, o să vezi ieșind din pămînt un palat de 
toată frumuseţea. Cînd vei trece pe buze pana cea 
neagră, o să te pomenești cu sclavi şi cu bani câţi 
or să-ţi fie voia ! 

În vremea aceasta, regele, care nu mai trăgea nă- 
odejde să-și vadă al treilea fecior, înecat în puțul 
lamiei, închise pe frumoasa pămîntului într-un 
turn, înconjurase acel turn cu un șanț de apă și 
trimisese crainicii să strige pe toate ulițele că cel 
dintii flăcău care va sări dintr-un singur salt şan- 
tul ce înconjura turnul va lua de soție pe frumoasa 
pămîntului. Mulţime de oameni veniseră să-și În- 
cerce norocul, dar nici unul nu ieși biruitor. Iată 
că sosi şi băiatul regelui. El își trecu pe gură pana 
roşie şi pana roșie se prefăcu într-un cal înaripat, 
Încălecîndu-l, flăcăul sări șanțul și mare fu bucuria 
stăpinitorului acelor ţinuturi cînd văzu că îndrăzne- 
tul era însuși copilul său. 

Îi dete de soţie pe frumoasa pămîntului. Tînărul 
soţ îşi trecu pe buze pana cea albă şi iată că un 
palat de-o nemaiasemuită frumuseţe, mai strălucitor 

decît însuşi palatul regelui, se ivi din pămînt. Iar 
cînd mirele-și mai trecu şi pana neagră peste gură, 
mulţime de slujitori și cufere pline de aur, pietre 
scumpe şi arginţi umplură odăile palatului, iar re- 
gele porunci mari petreceri și ospeţe pentru supușii 
săi, iar pe slujitorii necredincioși, care tăiaseră frîn- 
ghia, ca să-l înece-n puț pe-al treilea şi cel mai 
= vrednic băiat al său, puse să-i taie gizii în bucăţi 
şi-n bucăţi îi tăiară. ` 


Traducere de VICTOR EFTIMIU 


POVESTE ALBANEZĂ 


Leul dăruitor de aur 


A FOST SI N-A FOST, a fost odată un 
muncitor care avea o nevastă și un băiat. Bi tră- 
iau într-o sărăcie cumplită, trăiau din ce cistiga 
bărbatul, cărînd pietre cu cîţiva măgari pe care îi 
avea. Se ducea să cauie acele pietre la ún ceas de- 
părtare de oraş şi nu se ducea niciodată mai departe. 
Într-o zi. văzu în cale un leu, care se încălzea la 
soare, întins pe o lespede. Văzind că acel leu se 
ridică, omul se înspăimîntă foarte, rămase îngheţat 
de frică. Dar leul, dîndu-și seama că acel muncitor 
nu-i voia răul, ba, dimpotrivă, îi era frică, se culcă 
din nou pe lespedea caldă. 

La rîndul său, muncitorul văzînd că leul se culcase 
iar, se apropie de el şi leul iar se ridică şi iar se 
“culcă. Iar omul își zice: „la să m-apropii de el, să 
vedem ce-o să-mi facă. Dacă era vorba să mă mă- 
nînce, mă minca de la început, Dar îmi trece prin 
cap că ar putea să-mi facă vreun bine,“ 

Într-adevăr, văzînd că acel om are gînduri paşnice 
cu el, leul se ridică și căscă o gură mare, lăsînd 

să cadă din_ea un ban de aur, care făcea o mie de 
piaştri. Pe urmă se culcă iar. Omul. beat de bucurie, 
luă galbenul, își încărcă măgarii cu pietre şi se în- 
toarse 'acasă vesel, strălucind de fericire. Își descărcă 
pietrele şi povesti nevesle-si de ce era atît de bucu- 
ros, 

— la te uită ce mi-a dat un leu, pe care l-am în- 
tîlnit în cale! Dacă mi-ar da cîte unul în fiecare 
zi, am ajunge bogaţi, nevastă ! 

A doua zi, se duse iar, împreună cu măgarii, la lo- 
cul unde se odihnea leul şi iar se alese cu un ban 
de aur. Citeva zile ţinu povestea asta, pină cînd 
femeia spuse cărăuşului : 

— Ştii ce-ar trebui să faci? Să închizi cu nişte 
gratii de fier locul de odihnă a! leului, ca să nu poată 
nimeni să pătrundă pînă la el, să-l lase lumea-n 
pace. Şi fiindcă ne face-n fiecare zi darul ăsta de 
preţ, se cuvine să-l răsplătim și noi, ducîndu-i patru 
ocale de carne și trei ocale de lapte. 

Omul îndeplini tot ce-l sfătuise soția. 

În fiecare zi ducea de mâncare leului, de la care 
“primea, tot în fiecare zi, același dar. În doi-trei 
ani își ridică o casă mare. Avea o mulțime de slu- 
jitori. | 

Oamenii care vedeau pe acest biet muncitor ajuns 
atit de avut, nu mai știau ce să.spună de uimire. 
— Oricîţi bani ar fi cîștigat el, cu zece sau chiar 
douăzeci de măgari, nu se poate să fi strîns atita 

avuţie, să-și fi ridicat o asemenea casă. Trebuie să 
fi găsit vreo comoară ! i 

Pină la urmă, aflară povestea cu leul. 

Într-o bună zi, băiatul muncitorului psi pete, jucîn- 
du-se cu tovarășii lui, acestia îi spuseră 

-— Nătărăule, fricosule, să nu mai vii în mijlocul 
nostru ! Taică-tău a găsit undeva un leu, care-i dă 
aur în fiecare zi, dar ţie părinţii nu ti-au spus ni- 
mic, fiindcă stiu că ești un dobitoc. 

Înfuriat pe tovarășii lui de joacă și sea bila pe pă- 
rinţii săi, care nu-i spuseseră nimic de comoara lor, 
neluîndu-l în seamă, ca pe un prost, se duse la 
maică-sa şi-i spuse : 

— Mamă, prietenii mei mi-au spus că noi eram să- 
raci înainte, că iata era un biet truditor, care trăia 
de pe urma cîtorva măgari, cu “ajutorul cărora căra 
pietre. Astăzi văd că e bogat, are o casă mare cît 
un palat și eu însumi sînt slujit de mai mulţi ser- 
vitori. De unde are âvuţia asta ? N-aţi închis cumva, 
între niște gratii de fier, un leu pe care-l hrănește 
și care l-a pus pe urmele unei comori ? De ce mi-aţi 
“aseuns lucrul acesta ? Au nu sînt eu fiul vostru ? 
— E drept, îi răspunse maică-sa, că am închis între 
ziduri un loc în care se află un leu, care ne dă în 
fiecare zi cîte un galben, dar tu nu trebuie să te 
apropii de el, fiindcă nu te cunoaşte și te-ar face 
bucățele | V 

— Așa! Atunci am să iau o sabie şi am să-l omor, 
dacă s-o repezi la mine! Te rog, numai, să-mi dai . 
o slugă și un cal şi fii fără grijă, că n-are să-mi 
vie de hac! i 
Mama se porni pe plins și pe bocete, încredinţată 
că leul abia îi va vedea băiatul și se va repezi la 
el și-l va sfișia. Biata femeie blestema pe tovarășii 
flăcăului, care-i vorbiseră așa. 

Pînă la urmă îi spuse : 

— Mă duc să-i spun lui taică-tu și ce va hotărî el, 
va trebui să i te supui ! 

Aflînd gîndurile fiului său, îl chemă și-i spuse : 

— Ce-ţi trecu prin minte să te duci la leu? Nu 
știi că abia te va zări și se va arunca asupra ta și 
te va înghiţi ? De ce vrei să ne lipsesti de acel ban 
de aur pe care ni-l dă în fiecare zi ? 

— Orice mi-ai spune dumneata, răspunse fiul, n-am 
să mă clintesc din hotărîrea mea și-am să mă due 
să văd ce este acolo, fiindcă mi se pare că vă ba- 
teţi joc de mine! Daţi-mi cheia de bună voie, alt- 
minteri am s-o iau cu sila. 

Şi-şi amenință mama că-o va ucide. 

Sărmana n-avu încotro și-i dădu cheia de la cușca 
leului. El luă un cal și un slujitor și plecă. Ajunsînd 
acolo, leul, cînd se deschise ușa, recunoscu pe fe- 
ciorul omului care primea de la el un ban de aur 
în fiecare zi și se culcă iar. Dar, cînd îl văzu venind 
spre el cu sabia întinsă, se ridică iar în picioare. 

Flăcăul se repezi la el şi-l răni uşor la coadă. Dar 
hu i-a fost de-a bună, căci fiara-l prinse-n gheare 
şi-l făcu bucăţi-bucăţi. 

Servitorul își aştepta stăpînul, dar degeaba-l aștepta, 
căci tînărul său stăpîn era pe lumea cealaltă... El 
luă calul și se întoarse acasă. Mama băiatului îl 
întrebă unde-i este odrasla, de ce-a rămas acolo ? 
— Iată ce s-a întîmplat. L-a tăiat pe leu cu sabia 
şi leul l-a sfişiat ! 

Auzind aceste vorbe, sărmana femeie izbucni în la- 
crimi și văicăreli. Bărbatul ei, de asemenea, auzind 
de moartea feciorului său se puse şi el pe plin- 
sete. 

După două săptămîni, el ridică un mormiînt chiar 
pe locul unde acesta murise și se duse la leu, să-i 
ceară obişnuitul ban de aur, dar leul nu voi s-audă 
aşa ceva, crezînd că însuşi părintele își pusese fiul 
la cale. 

A doua zi se duse iar și începu să se roage de 
leu. 

— Îndură-te ! îi spuse el, plinsînd, dă-mi ca și pîn-a- 
cum galbenul, că am sărăcit și nu mai am nici 
piine să mănînc. Mi-ai omorît copilul, dar nu mai 
sînt supărat pe tine ! 

Leul îi răspunse : 

— Am să-ţi dau banul de aur, iar tu ai să-mi aduci 
obișnuitul tain, dar prieteni de azi încolo n-o să 
mai fim, căci văzînd mormîntul fiului tău ai să mă 

blestemi. Ura și spaima o să-ţi umple inima, iar eu, 
la rindul meu, gîndindu-mă la sîngele care mi-a 
curs din coadă, nu vreau să te mai văd în ochii mei! 
Dar dacă mi-aduci tainul de mîncare, am să-ţi 
dau banul de aur. 

Și amindoi, omul şi leul, îmbătriniră în bună pace 
și fură mulţumiţi, 


Traducere de VICTOR EFTIMIU 


BASM POPULAR GRECESC 


Balta fermecată 


ÎNCEPUTUL POVEȘTII : bună seara, bo- 
ieri dumneavoastră ! 
A fost odată într-o vreme un împărat şi avea trei 
băieți; și s-au făcut mari, de au ajuns să fie buni 
de însurat. Atunci bătrînul împărat a luat trei să- 
geţi şi trei arcuri. A dat fiecărui băiat cîte un arc 
şi cîte o săgeată; și le-a spus să meargă la locul 
cel mai înalt din curţile sale și fiecare să-şi arunce 
săgeata ; și la ce casă va cădea săgeata, fata din 
acea casă să o ia de nevastă. S-a urcat la locul cel 
mai înalt din curțile împărăteşti feciorul cel mai 
mare ; dă cu săgeata și cade în ograda unei curți. 
Acolo trăia o fată frumoasă de împărat și o ia de 
nevastă. S-a suit şi cel de al doilea; dă cu săgeata, 
şi cade într-o casă frumoasă, în care era o fată fru- 
moasă ; și o ia- şi el de nevastă. Acum a mai rămas 
cel mai mic. Am uitat să vă spun că împăratul încă 
înainte de a le da săgețile a făcut deosebit de curţile 
sale trei palate şi le-a spus : | 

— Dragii mei, să vă însuraţi şi să vă așezați cu ne- 
vestele voastre în palatele voastre, iar cînd voi muri, 
acela din voi care va avea să fie împărat, să se mute 
în curțile mele ! 

feciorii de împărat s-au bucurat de vorbele acestea. 
S-a însurat, așadar, cel mai mare, s-a însurat şi cel 
mijlociu și a rămas cel mai mic. Dar cel mai mic 
tot tărăgăna mereu. Ba azi are să dea cu săgeata, 
ba mîine și vremea trecea. Feciorii de împărat fă- 
ceau deseori masă mare și pofteau şi pe tatăl lor și 
stăteau și se veseleau. Şi cum stăteau într-o zi la 
masă, la feciorul cel mai mare, împăratul zice către 
cel mai mic ; 

— Dragul meu, ai face bine să-mi împlinești dorinţa 
şi să dai şi tu cu săgeata, să te însori, să-ţi văd ne- 
vasta și să mor cu inima împăcată. J 
Atunci feciorul de împărat i-a spus : 
— Tată, nu vreau să-ți stric inima ! Mine voi arunca 
și eu cu săgeata și unde va cădea, de acolo îmi voi 
lua și eu nevastă ! 

A dat Dumnezeu de s-a făcut ziuă. Se suie la locul 
cel mai înalt din curțile împărătești, își aruncă să- 
geata și pu o lasă din ochi; şi merge ea departe, 
departe și, în sfîrșit, a căzut. 

Feciorul de împărat coboară, se uită încoace, se uită 
“încolo ; unde i-a căzut săgeata nu e nimic. Se uită 
să-și afle săgeata unde e — și ce să vadă ? O baltă 
mare şi în ea, în mijlocul bălții, o broască, în gură 

cu o săgeată, înoată să meargă la cuibul ei. Feciorul 
de împărat nu pierde vreme, se repede înăuntru în 
baltă și apucă broasca, cu săgeata cu tot. O ia şi 
merge acasă şi o aruncă într-o cameră. Dar e neno- 
rocit și necăjit, ce să spună tatălui său?! Alungă 
toate slugile, ca să nu afle nimic. cumnatele lui și 
să-și bată joc de el. Ce-i vine în cap? Să meargă 
la vînat! Într-o zi aduce un vînat frumos, îl anină 
înaintea porții și-și zice : „Să merg la tatăl meu să-i 
spun numai să nu spună fraţilor mei“, 
Merge la tatăl său și-i spune ce i s-a întîmplat. Ta- 
tăl său s-a supărat mult pentru că l-a nenorocit pe 
băietul său cel mai bun. Vezi, că pe cel mai mic îl 
avea cel mai drag, mai mult decît pe ceilalţi doi. 
Şi-i spune: . À 

— Vai, dragul meu, aşa a fost să fie voia lui Dum- 
nezeu, să rămii neînsurat ! 

Cît a stat feciorul de împărat la tatăl său, broasca a 
dereticat prin casă. A ieşit din pielea de broască, de 
nu-ţi venea să-ţi crezi ochilor, și s-a făcut o fată 
frumoasă de împărat. A aprins focul, a gătit vînatul, 
a întins masa, a pus bucatele deasupra şi s-a virit 
înapoi în pielea ei de broască și s-a așezat în colț. 
“Feciorul de împărat vine, intră în casă și ce să 
vadă ? ! Dereticat, gătit, masa întinsă ! 

„Hm, zice, oare cine le face toate acestea ? !“ 

Se uită încolo, se uită încoace; nu vede pe nimeni ! 
Se aşază la masă, se ospătează, pune într-o farfurie 

o bucăţică mai bună pentru broască și se duce. Cind 
vine înapoi, a găsit casa măturată, blidele spălate, 
dar om nu vede nici urmă. 

„Aa, stai, își zice, e ceva la mijloc ce mi se întîmplă 
aici în casă; miine am să merg la vinat să aduce 
ceva sălbătăciune şi am să o atîrn iarăşi la poartă ; 
şi apoi am să mă ascund.“ 

A doua zi s-a sculat și a mers la vînat; a ucis un 
iepure, l-a aninat de poartă, s-a schimbat, a coborit 
scările şi a încuiat poarta pe dinafară. Mai tîrziu 
ceva, s-a întors iarăși printr-o portiță din -grădină 
şi merge în casă şi se ascunde. Dar aceea, cum a 
văzut că feciorul de împărat s-a dus şi l-a auzit în- 
cuind poarta pe dinafară, iese frumușel din pielea ei 
de broască și se face fată frumoasă de împărat. Fe- 
ciorul de împărat o vede şi cît pe ce să se prăpă- 
dească, de frumoasă ce era. Ea însă nu l-a zărit, 
aleargă la fereastră și bate din palme. Atunci fe- 
ciorul de împărat vede o broscuţă mică, hup ! hup ! 
pe scări în sus. Și cum a ajuns în faţa broaştei îşi 
aruncă pielea și începe să-i ajute, căci și ea s-a fă- 
cut o fată slujnică. Jupoaie iepurele, aprinde focul, 
gătește mincarea ; şi fata de împărat îi ajută la pus 
masa. După ce broscuţa îşi isprăveşte lucrul, se viră 
în piele și se duce. Și atunci se duce şi cealaltă 
broască mai mare în pielea ei şi se așază în col, 
Atunci, feciorul de împărat, încet, încetișor,. cum a 


193 


13 — Poveşti nemuritoare, vol. 9 


venit, se duce prin portița cea mică şi se întoarce 
prin poarta cea mare, o deschide şi se suie în sus 
pe scări. Intră înăuntru în casă, vede masa gata, 
se aşază, mănîncă, apoi începe să se plimbe în sus 
și în jos prin casă. La urmă merge lingă broască, e 
dezmiardă și-i spune : 

— Aa, tu ai fost să fii partea mea ! Orice ai fi tu, 
eu nu mai iau pe alta, o dată ce ai apucat săgeata! 
Nu mai vreau să-mi caut altă nevastă. Dar tu să-mi 
grăiești şi să-mi spui cine vine de-mi gătește masa 
şi-mi deretică prin casă ? 

Broasca se uită cu drag la el, dar nu-i spune nimic. 
De unde pînă unde, nu ştiu cum s-a auzit că să- 
geata lui a căzut într-o baltă şi că în palatul lui 
ține o broască. Într-o zi, cumnatele lui i-au 
spus : 

— Nu-ţi aduci la noi și nevasta, s-o vedem şi 
noi? f 

` — Eu doar nu sînt însurat, le spune feciorul de im- 
părat, cum să-mi aduc nevasta să o vedeți ? ? 

Necăjit de această întrebare, a plecat. Vine acasă, 
găseşte iarăși masa gata, se aşază la masă și mă- 
nîncă. Altă dată, se ascunde iarăși, și, cum merge 
ea, ca să bată din palme, să vină broscuţa cea mică, 
feciorul de împărat se repede, apucă pielea de 
broască și o aruncă în foc. Dar broasca aleargă 
tipind + šia 

— Ard, vai ard ! Repede apucă feciorul de împărat 
pielea ei din foc și o aruncă într-un lighean de aur 
eu apă. Apoi cade la picioarele ei și o roagă să nu 
mai intre în pielea ei de broască și să nu-l mai chi- 
nuiască, 

— Nu vezi cît sufăr, îi spune, că nu mă pot arăta 
în lume ca să nu-şi bată joc de mine fraţii mei, în 
vreme ce tu ești mai frumoasă decît cumnatele 
mele ? ! 

Atunci, aceea i-a răspuns : 
— Sint de neam împărătesc, dar Dumnezeu ne-a 
blestemat neamul și ne-a scufundat împărăţia, și ea 
să putem trăi acolo în mijlocul bălții, Dumnezeu ne-a 
dai piele de broască. Acolo în baltă e şi toată averea 
mea, şi un vrăjitor ne-a spus că îndată ce se va 
găsi cineva să mă aibă dragă și să nu blesteme ceasul 
în care m-a găsit, mă voi face iarăși om. Şi acuma, 
deci, cînd te-am văzut că într-adevăr mă iubeşti, am 
să te fac fericit şi cumnatele tale or să rămînă de 
risul lor, 

Acela era să înnebunească de bucurie. Iar ea i-a spus 
să arunce pielea ei într-un izvor, ca să se prefacă 
în rouă, A făcut precum i-a spus. Şi s-au grăit să 
rămînă asa o bucată de vreme şi să nu spună n- 
mănui nimic. 

Într-o zi era ziua împăratului celui bătrîn. Fratele 
cel mai mare face masă mare și cheamă pe toţi la 
masă. Şi-şi bat joc de cel mai mic şi-i spun: 

— Nu vii și tu cu nevastă-ta, s-o vedem, să stăm 
de vorbă, ca să ne mai treacă vremea ? ! 

Şi acela pleacă și merge acasă foarte amărit. Nevasta 
îl întreabă : 

— Ce ai, de ești amărit ? 

— Ce să am!? Fratele meu mai mare dă o masă, 
pentru că e ziua tatălui meu, și, ca să-și bată joc 
de mine, mi-au spus și mie să vin cu nevasta 
mea. 

— Bine, spune ea, dacă vrei, mergem ! Și în loc să-şi 
bată joc de noi, ne vom bate noi joc: de eit! 
Haide, du-te la balta ceea, de unde m-ai luat, și să 
strigi : „Oaac, oaac!* Şi după aceea ai să auzit 
„Pi-chi-chi, pi-chi-chi !* Iar tu să spui că te-a tri- 
mis Florica, fata voastră, ca să-mi daţi vergeaua cea 
de aur, ce-o ţineţi în colțișor, şi una de argint, şi 
să-mi mai daţi un ou de giscă și două de găină. Şi 
să le iei pe toate și să vii înapoi. l 
Acela, bietul de el, a făcut ce i-a spus. A mers fa 
baltă, a strigat, precum i-a spus nevasta, i-au dat 
cele două vergele şi trei ouă şi a venit acasă. Atuncea” 
ea l-a întrebat cind are să fie masa la fratele lui 
şi el repede i-a spus. 

A doua zi, cînd avea să fie masa, dă o dată cu ver- 
geaua cea de aur și deodată vin trei slujnice, dă de 
două ori, şi a ieșit iarăși o slujnică cu un coş mare 
plin de straie de aur, femeiești și bărbătești, bătute 
'cu diamante și mărgăritare. S-a îmbrăcat și s-a îm- 

podobit ea și s-a îmbrăcat şi el, cu mantii de aur, 
cu podoabe și blănuri scumpe şi tot cu straie totului 
tot de aur. Apoi a dat unor argaţi vergeaua cea de 
argint şi au mers, de au dat cu ea de caldarimul 
drumului şi de îndată s-a ivit un rădvan frumos de 
aur cu patru cai albi, şi s-au oprit Ja scară. Cînd 
loveau cu copitele de caldarim, scăpărau numai 
scîntei. 

Cumnatele ei intrau, ieșeau, rideau : „Ha ! ha ! oare 
cînd are să vină broasca ? !“ Şi cum rideau ha-ha-ha, 
zăresc un rădvan frumos cu vizitei îmbrăcaţi în aur, 
cu patru cai oprindu-se la poartă. Se uită curioase 
cine se va da jos din rădvan. Se uită și văd cum 
viziteii se dau jos și iau de mină o cucoană fru- 
moasă, de-i ajută să .se dea jos din rădvan. Se dă 
jos de dinapoi şi feciorul de împărat. Aleargă ceilalți 
doi feciori de împărat și-și aduc în sus cumnata. 
Aceea vine, sărută mina socrului ; socrul o îmbră- 
țișează şi o sărută. Ea îi dă oul cel de giscă, dă mîna 
cu un cumnat și-i dă un ou de găină, dă mina cu 
celălalt cumnat şi-i dă celălalt ou. Și ei încep să 
rîdă : 

— Halal, ce bucurie de daruri ne-a adus! Ouă de 
găină ! 

Dar ea nu spune nimic, ci numai se face a zimbi. 
Apoi a spus socrului să spargă oul. Cînd colo, ce 
să vadă?! Înăuntru o coroană împărătească fru- 
moasă, cu totului tot de diamant. Ea singură cu mina 

ei o ia şi i-o pune socrului ei pe cap. Spars și ce- 
telalte două ouă și iau dinăuntru două ceasornice cu 
lanţuri scumpe de diamant. Atunci ea și el spun : 
— Ziua de azi să ne fie şi nouă de nuntă ! 

Şi s-au făcut cîntări și veselie mare. Chiar în ziua 
ceea s-a făcut nunta, și au scos din baltă toată zes- 
trea Floricăi și au trăit bine şi noi şi mai bine. 


În româneşte de VASILE GRECU 


POVESTE DIN LAZIO 


Soldatul roman 


AU FOST ODATĂ trei soldaţi. Într-o bună 
zi s-au hotărît să pornească toţi la drum. Unul era 
din Roma, unul din Marino și altul din Ariccia. 

Tot umblind aşa pe cîmp, iată că se făcu noapte. 
Primul spuse : 

— Băieți, hai să căutăm un adăpost ! 

Si ceilalți doi : „Să căutăm !“ ; 

Şi mergi, şi mergi pînă ce dădură de un grajd gol. 
— Tot e mai bine decît pe iarba umedă, spuse ro- 
manul. 

Şi cel din Marino : 

— Să ne oprim aici, dar nu-i chibzuit să dormim 
‘toți trei odată. 

Şi cel din Ariccia : 

— Să facem de gardă, fiecare din oră în eră. În- 
cep euw : ; 
Hotărite astfel lucrurile, cel din Ariccia rămase de 
pază și ceilalţi doi adormiră, 

Nici nu trecuse o jumătate de oră și apăru un 
uriaş, 

— Ce faci aici? îl întrebă pe soldatul din 
Ariccia. 

Acesta, fără să se mai uite măcar la chipul 
lui + 

— Ceea ce cred eu și ceea ce-mi place. 

Uriașul se repezi asupra lui, dar soldatul, mai iute 
decît el, scoase sabia și-i tăie capul. Luă și capul și 
trupul uriașului și se duse să le arunce într-o 
groapă. Apoi, fiindcă trecuse ora de gardă, îl chemă 
pe cel din Marino. El se deșieaptă și întreabă : 

—— A fost cineva ? 

— Oh, spuse soldatul din Ariccia, chiar un uriaș, dar 
acum nu mai suflă — și se așeză și el să doarmă 
liniștit, 

Nici nu trecuse o jumătate de oră şi un alt uriaş 
i se înfăţișă şi soldatului din Marino; era fratele 
geamăn al primului uriaș și-l întrebă : 

— Ce faci aici ? 

Şi soldatul : 

— Nu ţie trebuie să-ţi dau socoteală de ce 
fac eu. 
Uriașul se năpusti asupra lui, dar soldatul, mai iute 
decît el, cu o lovitură de spadă îi tăie capul. fi 
adună apoi și cap și trup și le aruncă într-o groapă. 
Cînd se întoarse, începu să se gîndească : „Mai bine 
să nu-i spun nimic fricosului acela de roman. Dacă 
simte miros de hoituri de uriași pe aici, fuge de rupe 
pămîntul. Se sculă și romanul. 

-— Ţi s-a întimplat ceva ? 

Și soldatul din Marino : 

— Nu, nimic, poţi fi liniștit, 

în timpul gărzii romanului, iată și al treilea 
uriaș ; 

— Ce faci aici ? 

Şi romanul ; 

— Ce-ţi pasă ? 

Aprig ca fulgerul, nici nu l-a lăsat bine pe uriaș 
să se azvirle împotriva lui, că și scoase spada şi-i 
tăie capul. Luă apoi capul și trupul şi se duse să 
atunce totul într-o groapă. 

„Gindindu-mă mai bine — îşi spuse el — de ce să 
nu văd eu de unde a venit uriașul acesta ?“ Şi-i lăsă 
pe tovarășii săi. adormiţi, și-o porni la drum, Şi 
mergi, și mergi pînă ce dădu de o căsuţă, cu una 
din ferestre luminată. Se apropie, se uită pe geam 
și văzu trei bătrine, care vorbeau în jurul unui 
foc. j 
— A sunat de miezul nopții, spunea una, si bărbaţii 
noștri încă nu s-au întors, | 
-— Bu încep să-mi fac ginduri negre, spunea 
alta, 

Și a treia : 

— Să mergem în întîmpinarea lor, 

Spuse prima : 

— Este o idee foarte bună. Eu iau cu mine felinarul 
fermecat, ce te face să vezi pînă la o sută de mile 
depărtare. 

— Eu, spuse a doua, iau spada care dintr-o singură 
învîrtitură ucide o armată întreagă. 

A treia spuse : 

— Jar eu iau pușca în stare să omoare şi lupoaica 
ce face de gardă la palatul regelui. 

Şi începură să coboare scara. 

Romanul se aşeză în spatele porţii, cu spada gata de 
atac. Cum ieși prima bătrină cu felinarul în mînă, 
poc ! o lovitură neașteptată și o lăsă fără viaţă, ne- 
dîndu-i răgaz măcar să mai spună „Doamne !“, Jeşi 
şi a doua bătrină şi poc ! la fel cum făcuse cu prima. 
Teși şi a treia și poc ! și cu a treia. 

Cînd soldatul se convinse că cele trei babe o por- 
niseră pe lumea cealaltă, luă felinarul, spada şi 
pușca. „Of, spuse el, să vedem acum dacă-i adevărat 
ce spuneau ele.“ 

Ridică felinarul, şi iată că la o depărtare de o sută 
de mile îi apăru o armată în faţa palatului regelui, 
iar la poartă, în lanţ, o lupoaică cu o limbă de 
foc, 

— Aş vrea să-mi împlinesc o curiozitate, spuse sob 
datul și ridică spada în aer, rotind-o cu putere. Apoi 
„privi în lumina felinarului miraculos şi văzu că toți 

soldaţii erau morti. Atunci ochi lupoaica cu pusca 
și poc ! lupoaica se prăbuși moartă la pămînt. 

— Ei, acum să merg să văd... 

Și mergi, și tot mergi pînă ce ajunse la palatul rae 
gelui. Făcu un salt peste soldaţii morţi si peste irs- 
poaica moartă, bătu în poatra palatului, strigă, dar 
nu apăru nici urmă de suflet omenesc! 

Se sui pe o scară, trecu prin saloane și camere fără 
să dea de nici un slujitor măcar. Pînă cînd, în cea 
mai frumoasă cameră, pe un fotoliu văzu o preafru= 
moasă lată adormită. ă 

Îi scăpase un papuc dintr-un picior. Soldatul l-a luat 
și și l-a pus în buzunar. Pe deget îi strălucea wa 
inel şi i-l luă. Avea un văl pe obraz, și i-l luă si 
pe acela ; dar era atît de frumoasă că înainte de a 
pleca cu papucul, inelul şi vălul, îi dădu un sărut. 
Nici nu ieși bine soldatul, că frumoasa adormită, 
unica fiică a regelui, se trezi şi-şi chemă doamnele 
de onoare, de la care voi să afle cine fusese în ca- 
mera ei. Dar ele știau și mai puţin decât ea. Atunci 
spuse : 

— Duceţi-vă la terestre și priviți la cel ce iese acum 
pe poarta cea mare a palatului. 

Doamnele de onoare tăcură ochii mari cînd deslușiră 
bine că armata din faţa palatului era distrusă, iar îa 
pragul porţii zăcea lupoaica moartă. 

Și principesa : 

-— Alergaţi iute la rege şi spuneţi-i că un erou m-a 
eliberat de armata care mă ţinea prizonieră şi de lu- 
poaica rea, care mă împiedica să ies ! 

Închipuiţi-vă bucuria regelui la asemenea veste ! 
Chemă de îndată pa vestitorul palatului, ca să anunţe 
că salvatorul fiicei lui, chiar dacă ar fi vreun zdren- 
țăros, se putea înfățișa la Curte, fiindcă regele, avea 
să-i dea mîna fiicei lui. 

Între timp, soldatul roman se întoarse alături de ca- 
marazii săi, care abia se treziseră din somn. 

Spuse soldatul din Ariccia :. 

— De ce nu ne-ai trezit mai devreme ? 

Și cel din Marino : 

— Era rîndul nostru să facem din nou de gardă. 

— Nu mi-era deloc somn, spuse romanul, nevoind să 
le istorisească toate cite se petrecuseră, și atunci dis- 
cuţia se sfirși acolo. 

Trecură multe zile, și în ținutul unde domnea tatăl 
fetei dezlegate de vrajă nu se înfăţișase nimeni să-i 
ceară mîna, 

— Cum se explică toate astea? întrebă un 
oarecare. 

— Și totuși prințesa e tare frumoasă, spuse un 
altul. 

— Și e şi foarte virtuoasă, adăugă cineva. 

— Și e foarte bogată, mai spuse un altul, 

Atunci prinţesa avu o idee. Cu învoirea tatălui ei, 

ea deschise un han în plină cîmpie și puse să se 

atîrne următoarea firmă : „Aici se mănîncă, se bea 

şi se doarme gratis trei zile“. 

într-o seară trecură prin faţa hanului și cei trei 

soldaţi, 

„Aici se mănîncă... începu să citească soldatul din 

Ariccia, el fiind cel mai instruit dintre toţi trei. 

Şi cel din Marino : 

— Cine are bani să plătească ? 

„Se bea și se mănîncă pe gratis“, continuă cel din, 
Ariccia. 

Şi romanul : 

— Gratis ? Ai citit bine ? 

— Foarte bine, 

— Atunci este întocmai ceea ce ne trebuie ! 

Cei trei soldaţi intrară, comandară şi fură serviţi 

chiar. de prințesă. Ajunși la fructe, prințesa în- 

trebă : 

— Voi care colindaţi prin lume, ce noutăţi adus 
ceţi ? 

Cel din Marino, fiind cel mai guraliv, povesti ispravă 

sa cu uriașul și cel din Ariccia, ca să nu fie mai 

prejos, povesti și el întîmplarea sa. 

— Şi dumitale, se adresă prințesa soldatului roman, 

nu ţi s-a întîmplat nimic ? $ 

— Ce vreţi să i se fi întîmplat? întrebară într-un 
glas tovarășii săi. Este atît de sperios, că dacă zboară 
noaptea vreo muscă mai tare, el o ia drept un mon- 
stru zburător. 

— Ei bine, spuse romanul, atins în mîndria lui de 
soldat, dacă vreţi într-adevăr să știți ce-a fost, aflaţi 
că am omorît și eu un uriaș. Ba chiar am făcut şi 
mai mult — și istorisi din fir-a-păr toate pățaniile 
lui. 

Închipuiti-vă multumirea fiicei regelui ! 

— Şi vălul, inelul şi papucul pe care i le-ai luat 
“fetei le mai păstrezi ? 

— Cum să nu ? răspunse romanul — şi puse pe masă 
toate trei lucrurile. Iată papucul, iată inelul, iată și 
„vălul ! 
Fiindcă băuse un pahar mai mult, romanul căzu în- 
tr-un somn adînc de îndată ce termină ultimul cu- 
vint, 

Și prinţesa îi spuse băiatului de la han : 

— Du-l, te rog, în camera pe care am pregătit-o și 
execută întocmai poruncile mele. 

A doua zi de dimineaţă, romanul se trezi într-o ca- 
meră princiară. Se dădu jos din pat să se îmbrace 
şi găsi un costum de prinţ adevărat. Uimit, sună clo- 
poţelul și trei valeţi i se prezentară în livrea de mare 
ținută, întrecîndu-se care mai de care în re- 
verenţe. 

Şi al doilea : 

— V-aţi odihnit bine ? 

— Alteță, spuse primul, este o zi minunată ! 

Şi al treilea : 

— Ce comandaţi pentru micul dejun ? 

Romanul se uită bine la ei apoi spuşe : 

— Ce Alteță şi iar Alteță ! Redaţi-mi uniforma mea 
şi să isprăvim cu gluma ! 


ȘI éi: 
— Baia este gata. Eu vă rad. Eu vă pieptăn și vă 
parftumez. 


— Vreau uniforma miea, insistă romanul. Vreau 
să-mi revăd tovarășii ! 

— Tovarăşii dumneavoastră vor veni imediat. Al- 
tețe, îi spuneau valeţii, și unul îl tîra spre cada de 
baie, altul spinteca aerul cu briciul, și altul destupa 
tot felul de sticle de parfum. 

Romanul se lăsă în voia lor, și ei începură să-l să- 
punească, să-l radă, să-l pieptene, să-l partumeze. 
Apoi îl îmbrăcară cu costumul de prinţ şi-i intro- 
duseră în cameră pe, cei doi soldaţi, prietenii 
lui, 

Cei doi, văzîndu-l atît de schimbat, rămaseră cu ochii 
holbaţi, și începură să-l întrebe : 

— "Cum de arăţi astfel ? 

— Poate știți voi ? le răspunse romanul. Eu nu ! 

— Vă voi spune eu adevărul, spuse regele, care in- 
tra chiar atunci în cameră, urmat de prinţesă. Fiica 

mea era vrăjită de o strigoaică şi acest tinăr viteaz 
a salvat-o. De accea îi ofer mîna fiicei mele. lar pe 
voi doi, fiindcă i-aţi ucis pe cei doi uriași, ajutind 
la salvarea fiicei mele, vă numesc duci, 

Şi totul se sfîrși cu veselie de nuntă şi cu o masă 
ca la nuntă. 


Traducere din limba italiană 
de GEORGE LĂZĂRESCU 


POVESTE DIN LAZIO 


Ciucuraș, te-nvirte acuș ! 


A FOST ODATĂ un tată care avea trei 
fete. Fiindcă o dată cu anii îmbătrinise și el, şi nu 
mai putea aduce bani în casă, fetele lui începură să-i 
spună că devenise o greutate pentru ele şi nu se 
mai vedeau în stare să-l întreţină şi pe el. i 
Într-o bună zi, fără nici o milă, îi dădură un ghiont, 
și-i trintiră ușa în nas. 

Cind se pomeni în stradă, bietul bătrin, descurajat 
şi cu inima zdrobită de durere, o porni la 
drum. 

Și merse, și merse pină ce apărură primele umbre 
ale nopţii. Bătrînul, speriat de întuneric, se opri în 
mijlocul drumului fără să știe ce sfint să mai in- 
voce. 

Mort de oboseală, se așeză pe un pietroi și în timp 
ce se cufundase în gîndurile lui, iată că-i apare în 
faţă o bătrinică şi cu o voce piţigăiată îl in- 
treabă : . 

— Ce te aduce prin părţile astea, om bun, la ase- 
menea oră ? 

Şi bătrînul : 

— Fetele mele m-au dat afară din casă, și în noap- 
tea asta chiar că nici nu știu unde să trag. 

— Vreau să te ajut, spuse băbuţa. Ia acest șervetțel, 
ţi-l dăruiesc din toată inima, Cînd vei spune : „Şer- 
vetele fermecat, pune masa imediat !“ te va servi în- 
dată. Vezi luminiţa aceea acolo în vale? Este casa 
paznicului de la castel. Bate la poartă. El este un 
om cu o inimă de aur și nu-ţi va refuza un blid 
de mincare și o înghiţitură de pîine. 

Într-adevăr, abia bătu bătrinul în poarta paznicului, 
că acesta îi și deschise şi-l pofti înăuntru, invitin- 
du-l să cineze împreună cu ei. Mai înainte de cul- 
care îl întrebă dacă are vreo dorinţă. 

— Da, răspunse bătrînelul. Aș vrea să-mi păstraţi 
acest șerveţel de masă. Dar feriţi-vă să rostiţi : „Şer- 
vetele fermecat, pune masa imediat !“ 

Si paznicul : 

— Fii liniștit, nimeni nu va spune nimic şervețelului 
dumitale. Îl împăturesc în patru, apoi în opt, şi-l 
pun în sertarul acesta. Noapte bună ! 

Bătrînul se duse la culcare liniștit. De cum paznicul 
îl auzi că sforăie, își chemă soţia şi cei patru copii, 
două fete și doi băieţi, şi se așezară cu toţii în jurul 
mescioarei, unde despăturise șerveţelul fermecat. 

— Mie mi se pare un serveţel la fel cu ale noastre, 
spuse soţia. 

Şi fata cea mai mare : 

— Ba mai are şi cîteva rupturi. 

— Aşteptaţi, spuse tatăl lor. Apoi se uită spre șer- 
veţel și spuse : „Şerveţele fermecat, pune masa ime- 
diat !“ 

Într-o clipă, întocmai ca florile ce răsar în iarba 
cîmpului, una albă și alta galbenă sau albastră... pe 
faţa de masă apărură: o porţie imensă de maca- 
roane, apoi o pulpă de miel la tavă cu cartofi pră- 
jiți, fructe, prăjituri, vin, cafele... O masă bogată, din 
care se înfruptară cu toţii. 

A doua zi de dimineaţă, cînd bătrinul se trezi, își 
ceru șerveţelul. Dar vicleanul de paznic, în loc să 
i-l dea pe cel fermecat, îi dădu unul din șerveţelele 
din casă. 

Bietul bătrîn, cu inima plină de bucurie, luă calea 
întoarsă spre fetele lui. Bătu la ușă și veni să-i des- 
chidă fata lui mai mare. 

— Aha, spuse ea, te-ai întors ? 

— Fata mea, n-o să vă mai fiu o povară de acum 
încolo. Am un șerveţel fermecat. 

— Frumoasă scuză, spuse fata, și chemîndu-le şi pe 
celelalte două spuseră toate în cor: „Te-ai întors 
ca să mănînci pe spinarea noastră şi la prînz și 
seara !% Tatăl lor se apropie de mesuţă, întinse șer- 
vețelul şi le lămuri : 

— Este de ajuns ca una din voi să spună igavad 
fermecat, pune masa imediat!“ şi şervețelul as- 
cultă, 

încercă prima fată : „Șerveţele fermecat, pune masa 
imediat !“ încercă a doua și încercă a treia ; dar nu 
se întîmplă nimic. Atunci fetele se îniuriară, îl az- 
virliră în stradă a doua oară, 

Bătrînul o porni iar la drum și, pe înnoptat, se po- 
meni că se așază pe aceeași piatră, în marginea dru- 
mului. Și aceeași băbuţă, cu vocea piţigăiată, îl în- 
treabă : 

— Tot aici te găsesc ? 

Si bătriînul ; 

— Mi-au furat șervețelul și cînd m-am întors acasă, 
fetele m-au azvirlit iarăși în stradă. 

— la măgărușul acesta, îi spuse băbuţa înduioșată, 
ţi-l dăruiesc, Este fermecat. Cind îi vei spune: 
„Rage !“, el va rage şi în loc de i-ha ! i-ha ! din bot 
îi vor cădea o mulţime de galbeni. 

Bătrînul nu mai știu cum să-i mulţumească şi se 
întoarse la casa paznicului de la castel. 

Paznicul, împreună cu soţia și copiii, cînd îl recu- 
noscură, n-au știut cum să-l primească mai bine. 
Apoi îşi dădură seama că avea cu el un mã- 
găruș. fe 

— Unchiașule, dă-ni-l nouă, spuse unul din bă- 
ieți. 

— Ți-1 ducem în grajd. 

Şi iar celălalt : 

— Îi dăm o grămăjoară frumoasă de fîn. 

Și iar celălalt : 

== „uşi o găleată de apă. 

— Vă mulţumesc, spuse bătrînul, dar nu cumva să-i 
spuneți : „Rage !“. 

— N-ai teamă, că fiii mei sînt băieți cu judecată. 
Nu vor face nimic ce să nu-ți fie dumitale pe 
plac. 

Bătrînul luă masa cu ei și apoi se duse liniștit să 
se culce. De cum îl auziră sforăind, tată, mamă si 
copii dădură buzna în grajd și începură să tipe cu 
disperare : „Rage ! Rage ! Rage !“ 

Închipuiţi-vă acum feţele lor încremenite, cînd în loc 
de obișnuitele răgete i-ha ! i-ha ! auziră sunetul gal- 
benilor și văzură cum se luminează ca ziua grajdul 
de atîta strălucire. : 
Tatăl îi dădu imediat ordin fiului său mai 
mare : 

— Aleargă în goana mare la vecinul nostru și spu- 
„ne-i să-ţi împrumute un măgar la fel cu ăsta cu 
părul cenușiu şi cu pata asta albă în frunte. 

Bătrînul, cînd să plece, a doua zi, luă măgarul pe 
care i-l dăduse paznicul, şi se îndreptă fericit spre 
casă. Fetele, văzîndu-l că iar se întoarce începură 
să tipe : 

— Aha ! Iar te-ai întors. Şi crezi că tu nu erai de-a — 
juns, a trebuit să mai aduci și un măgar cu 
tine ! 

— Ei, da, dar este un măgăruș fermecat, spuse bă- 
trinul. 

— Lasă că știm noi, altă înşelăterie ! 

— Nu, nu, luaţi un cearceal și veniți să vedeţi, 

Fetele se lăsară convinse și veniră cu uu cearceat 
ch două, mare cît toată camera. Atunci tatăl îl îm- 
pinse pe măgar, care era cam îndărătnic, şi începu 
să-i strige : „Rage! Rage !“ o dată, de două ori, de 
trei ori... > 

Măgarul tăcea ca un peşte. Pînă cînd fetele, văzină 
că murdărise cu copitele de noroi cearcealul alb ca 
zăpada, luară un ciomag. Și dă-i, și dă-i, cînd în 
măgar, cînd în bătrin, pînă ce se treziră amindoi 
în stradă, 

Şi iar merse pribeagul și merse, şi noaptea se po- 
meni pe aceeaşi piatră, mort de oboseală și disperat 
de cele întimplate, cînd aceeași voce pițigăiată îl ia- 
trebă din nou : 

— Sar te-ai lăsat înșelat ? 

— Da, da, mărturisesc că aşa este. Îmi pare rău din 
suflet, 

Şi băbuţa : 

— Ia acum biciuşca cu ciucurasul ăsta frumos în 
virf. Te va ajuta să-ţi recapeţi și serveţelul şi măgă- 
rușul. Cînd vei spune  „Ciucuraș, te-nvîrte acuș 1% 
biciuşca va începe să pornească și să pleznească în 
jur orbește și nu se va opri decât cînd vei spune tu 
„Ciucuraș, te-oprește acuş !“ 

Bătrinul luă biciușca și se duse direct la casa paz- 
nicului, Bătu, paznicul îi deschise şi o chemă ime- 

diat pe soţia lui și pe copii. Îl întrebară toti ce-a 
mai adus cu el de astă dată. | 

Și bătrinul : 

— 'Ţineţi-mi voi biciușca asta. Puteţi să vă jucaţi 
cu ea și să plezniţi cît vreţi, dar vă rog frumos să 
nu spuneţi cumva ; „Ciucuraș, te-nvirte acuş !“ Am 
avea necazuri. 

Paznicul, soţia, copiii, de îndată ce fură convinşi că 
bătriînul se culundase într-un somn adînc, luară bi- 
ciușea și începură să pleznească cu ea. 

„Ciucuraş, te-nvîrte-acuș !* începu tatăl. 

Şi mama strigă mai cu putere : „Ciucuraș, te-nvirte 
acuș !“ 

Iar copiii, cât îi ținea gura: „Ciucuraș, te-nvirte . 
acuş!* se auzi de patru ori, fiindcă erau patru 
copii. 

Nu vă pot spune cîte lovituri de bici începură să 
plouă peste întreaga familie. Nişte pleznituri de le 
ridica pielea de pe ei. Tată, mamă şi copii începură 
să se tînguie și să tipe de usturimi; dar biciusca 
chemată de şase ori, părea mînuită de șase miini 
diferite. 

Atunci alergară la bătrîn să-l scoale din somn şi să-l 
roage să-i ajute : i 

— Unchiașule, iubite unchias, bunule unchiaş, aju- 
tă-ne tu ! | 

Bătrînul le spuse : 

— Îmi daţi înapoi șerveţelul fermecat ? 

— Da, spuse îndată tatăl, urmat de alţi „da“, la fel 
de grăbit rostiţi de cinci glasuri odată, 

— Îmi daţi înapoi măgărușul meu ? 

Și de astă dată primi un „da“, fulgerător de 
iute. j 

Abia atunci bătrînul spuse biciuştei, în şoaptă, încît 
să nu-l audă cei ai casei: „Ciucuraș, te-oprește 
acuș !“ și plezniturile de bici încetară, 

A doua zi de dimineaţă, bătrînul se sui pe măgăruș 
şi cu şerveţelul şi biciuşca în buzunar o porni tri- 
umfător spre fiicele lui. 

Dar ele nici nu mai voiau să audă de născocirile 
tatălui lor ; dar cînd el întinse șerveţelul pe măsuţă 
şi-i spuse: „„Şerveţele fermecat, pune masa ime- 
diat !* apărură o sumedenie de bunătăţi. Apoi tată! 
spuse măgărușului : „Rage! Rage!“ şi începu să 
plouă cu galbeni, mai mulţi decît frunzele uscate 
căzute toamna din copaci. 

Atunci fetele începură să se lingușească pe lingă ta- 
tăl lor. Una îl îmbrăţișa, alta îl săruta, alta îl prin- 
dea de miîini, să se rotească în horă cu ea. 

Cînd tatăl socoti că venise timpul să scoată și bi- 
ciușca, se gîndi să le trezească puţin pe fete. 

— Mai am o noutate pentru voi, fetele mele. O bi- 
ciușcă de toată frumuseţea. E de-ajuns să-i spui: 
„Ciucuraș, te-nvîrte acuș !* gi... 

Fetele nu-i mai dădură răgaz să-și termine vorba 
și pline de veselie începură să sară și să strige: 
„Ciucuraș, te-nvirte acus !* și una încerca să tipe mai 
tare decît cealaltă. 
Degeaba să vă mai spun ce lovituri de biciușcă se 
auzeau pleznind în dreapta și în stinga, încât tipe- 
tele de fericire se schimbară brusc în ţipete de 
durere. 

— Opreste-l, tată! 


= — Iartă-ne, tată! 


— Îndurare, tată! | 
Tatăl, văzînd că le era sinceră căința, spuse : „Ciucu- 

raș, te-opreşte acus !“ ṣi muzica încetă. 
Din ziua aceea înainte cele trei fete ale moșneagului 
se făcură fete bune și-l ţinură pînă la adinci bä- 
trîneţe pe tatăl lor cu ele, înconjurindu-l cu dragoste 
şi respect pînă la sfîrsitul vieţii lui. 


Traducere din limba italiană 
de GEORGE LĂZĂRESCU 


POVESTE. DIN SICILIA 


Cele două verișoare și cei șase pustnici 


CU ANI ÎN URMĂ, într-un orășel din 
apropierea Ragusei, trăiau două surori. Fiecare din 
ele avea cîte o copilă. Una din surori era foarte bo- 
gată, în schimb cealaltă era săracă lipită pămîntu- 
lui. Cea bogată locuia cu fiica ei, într-un palat de 
marmură, avea servitori şi o frumoasă caleaşcă de 
aur, trasă de patru armăsari, Sora cea săracă locuia, 
în schimb, într-o beznă de nedescris, într-o odăită 
fără ferestre, pe care i-o închiriase un vechi} din 
Noto. Sora cea bogată avea o fată foc de urită. Se 
wita cruciș, de ridea lumea de ea, zicînd că se uita 
cu unul la mare şi cu celălalt la munte.. Şi dinţii 
îi ieşeau afară din gură, iar pe bărbie avea atita păr, 
că nu lipsea mult să i se transforme într-o barbă. 
Sora cea sărmană avea în schimb o fată nespus de 
frumoasă şi cu o inimă atît de bună şi un suflet 
atit de nobil, de-i ceteai totul în strălucirea ochilor. 
Erau, după cum vă spun, sărace, tare sărace şi co- 
seau de dimineaţă pînă seara metri întregi de bro- 
derie, ca să-şi poată duce zilele. Și nici lucrind astfel 

nu reuşeau să stringă atit cit le trebuia, ca să-și 
plătească chiria casei. Aşa că într-o zi blestemată se 
pomeniră cu vechilul că le dă afară din casă, tre- 
zindu-se în mijlocul străzii. 

Chiar în seara aceleiaşi zile însă, se Intimplă să 
treacă pe acolo unul din slujitorii surorii bogate. EI, 
care avea o inimă miloasă, se duse iute la palat să-i 
povestească cele întîmplate stăpinei lui. Şi cum era, 
cu adevărat, un om bun la suflet, atitea îndrugă şi 
atita se rugă de stăpina lui, încît ea încuviinţă să 
le găzduiască pe sora ei şi pe nepoată într-o cămă- 
rută aflată lîngă grajduri. Şi-i spuse slujitorului : 

— Le voi da odaia aceea, dar să mi-o plătească. 
Cămăruţa avea o ferăstruică ce dădea în stradă, așa 


"că noaptea era luminată de un felinar cu ulei. La 


lumina acelui felinar, fata cea săracă nu înceta să 
lucreze şi noaptea, căci nu voia ca şi mătuşa ei să 
le azvirle afară din casă. 

Mătuşa, văzind- de la balconul ei lumină ca de săr- 
bătoare, şi că nepcata ei cosea şi noaptea, la lumina 
felinarului, în loc să fie înduioşată, dădu poruncă 
aspră ca seara să nu se mai aprindă felinarul 
acela. 

Cînd. s-a lăsat seara, copila l-a întrebat pe slu- 
jitor » 

— De ce nu aprinzi felinarul ? 

— Mătuşa ta nu vrea. Spune că nu poate irosi uleiul 
pentru ține, 

Copila se îmbujoră de ruşine, dar nu mai adăugă 
nici o vorbă. Așteptă să răsară luna şi cînd luna 
păru că-i luminează mai îndeaproape fereastra, își 
luă gherghetul şi începu să brodeze în raza lunii. 
Acum, după cum știți, luna nu stă locului ; dimpo- 
trivă, încet, încet, ea se îndepărtează de punctul în 

care răsare, dispărind mereu mai sus, în înaltul ce- 
rului, spre creştetul munţilor. De aceea, copila, care 
avea nevoie să muncească şi noaptea, începu s-0 ur- 
mărească cu ghergheful în mînă. Şi merse şi merse, 
fără să-şi dea seama ce mult se îndepărtase de pa- 
lat. Deodată cerul se înnoră și începu să scuture pe 
pămînt o ploaie furioasă cu tunete şi fulgere. Biata 
fată căută să se adăpostească undeva, dar în impre- 
jurimi nu zări nici o casă. Nu văzu decît o peşteră, 

deschisă într-o stîncă, de unde se zărea o licărira 
slabă. Fata se cățără pe stîncă şi pătrunse în peşteră. 
În jurul unui foc ce piîlpiia fără putere stăteau șase 
pustnici bătrîni. De cum o văzu, cel bătrin o în- 
trebă : 

— Cine ești tu? Şi de ce umbli singură prin aceste 
meleaguri, noaptea ? 

Copila îi spuse toată povestea ei tristă. 

Pustnicii se priviră toţi în ochi. Apoi cel mai bătrin 
se adresă tovarășilor lui : 

— Fraţilor, nu vi se pare că această copilă, care a 
trebuit să urmărească crugul lunii, ca să-şi ponta. 
continua lucrul, merită o răsplată ? 

— Da, desigur, răspunseră cu toţii în cor. 

Atunei cel mai bătrîn îi vorbi fetei : 

— Fie ca atunci cînd te vei pieptăna, din părul tău 
să cadă numai tipari şi perle. 

Și al doilea spuse : 

— Fie ca atunci cînd te vei spăla, picăturile de apă 
ce vor cădea din miinile tale să se transforme în 
aur şi diamante ! 

Şi al treilea spuse : 

— Fie ca atunci cînd vei vorbi, vorbele tale să fie 
parfumate ca trandafirii și ca iasomia ! 

Și al patrulea spuse : 

— Fie ca ochii tăi să răspîndească atîta lumină, în- 
cît şi noaptea să se transforme în zi ! 

Şi al cincilea spuse: » 

— Fie ca de cite ori te vei privi în oglindă, să fii 
mereu mai frumoasă ! 

Și al șaselea spuse : 

— Fie ca dantela ta să fie gata în clipa în care în- 
cepi să o lucrezi ! 

Apoi cel mai bătrin o îndemnă, în timp ce o acoperi cu 
mantia sa : 

— Și acum, întoarce-te acasă. Biata ta mamă o fi 
îngrijorată pentru tine. 

Copila luă drumul înapoi spre casă, Pe drum, din 
cauza ploii se formaseră băltoace şi fata, ca să se 
ferească de ele, fără să vrea, se oglindea în fiecare 

băltoacă. Și de fiecare dată ochii ei străluceau ca 
sorii, iar ea se făcea tot mai frumoasă. Ajunse acasă 
o dată cu zorii zilei. 

Mătușa, care stătea la balcon, mai, mai să n-o re- 
cunoască, atît de frumoasă se făcuse. Trimise de 
îndată s-o cheme și o întrebă ce făcuse ca să devină 
atît de frumoasă. Nepoata îi povesti tot ceea ce se 
întimplase și mătuşa se gindi ca în aceeași seară 
chiar s-o îndemne şi pe fiica ei pe urmele lunii, să 
vadă dacă nu cumva s-o întoarce măcar ceva mai 
putin urită decit era. 

Nimeri și această copilă în peştera pustnicilor. 

Ei, de cum o văzură, o recunoscură drept fiica mă- 
tuşii celei rele, mătușa fetei care plecase de la ei 
cu o noapte în urmă. Și, de aceea, cel mai bătrin 
îi spuse : j 

— Fie ca atunci cînd te vei pieptăna, din părul äu 
să cadă şerpi ! 

Şi al doilea : 

— Fie ca atunci cînd vei vorbi, din gura ta să iasă 
o duhoare de iad. 

Și al treilea spuse : 

— Fie ca de cîte ori te-oi spăla, din miini să-ţi cadă 
broaşte ! 

Și al patrulea : i 

— Fie ca ochii tăi să-i îngrozească pe cei ce te pri- 
vese ! 

Şi al cincilea : 

— Fie ca atunci cînd te vei privi în oglindă, tu fa- 
săţi să te sperii de fața ta! 

Şi al şaselea : 

— Fie ca orice vei voi să faci, să nu izbuteşti ! 

Apoi cu toţii în cor îi spuseră : 

—- Şi acum du-te de aici şi întoarce-te la mama ta 
cea rea şi fără inimă ! 

Cînd o văzu maică-sa că se întoarce şi mai urită 
de ctim plecase, ţipă la ea : 

— Dar, unde ai fost, prostănaco ? 

— Am fost acolo unde mi-ai spus dumneata, răs- 
punse ea. Dar rostind aceste cuvinte din gura ei ieși 
o asemenea duhoare, încît mama ei, îngrozită, se tinu 
de nas. 

— Vino să te speli cel puţin, că te-ai murdăriţ 
toată ! Dar de îndată lighenaşul se umplu de broaşte 
scîrboase, care le încremeniră de spaimă pe amin- 
două femeile. Dar a fost și mai rău cînd maică-sa 
începu s-o pieptene, În aceeași clipă din părul ei se 
desprindeau fire și din pieptăn apăreau numai şerpi, 
care se tirau peste tot, silind pe cele două femei să 
fugă şi să sară de la un capăt la altul al odăii, în 
timp ce slujitorii, cu furci şi ciomege, trebuiau să 
omoare șerpii, 
În camera sărăcăcioasă a verişoarei, în schimb, lu- 
cerurile se petreceau cu totul altfel. De cum a început 
copila să se spele, din picăturile de apă prelinse de 

pe obraz și de pe miini apăreau numai bani de aur 
şi diamante preţioase. Şi cind maică-sa o pieptăna, 
din păr cădeau ţipari proaspeţi, ba chiar vii, şi perle 
lucitoare. Dacă vorbea, un parfum de trandafiri și 
iasomie se răspindea în aer. Şi, minunea minunilor, 
de fiecare dată cînd se oglindea în ceva, fața ei de- 
venea mereu mai frumoasă şi obrajii ei mai tranda= 
firii ca trandafirii. 

Toate aceste minuni, totuşi, n-o făceau pe copilă să 
fie trutaşă, ci, dimpotrivă, ea continua să lucreze ca 
şi pînă atunci, chiar dacă broderia ei era gata de 
cum începea să brodeze. Şi continua să brodeze în 
fata porţii, 

Într-o zi trecu pe acolo însuşi regele. De cum văzu 
pe fata aceea atit de frumoasă, se îndrăgosti de ea 
îndată şi o ceru de soţie. Închipuiţi-vă ce necaz pe 
mătușa, care ar îi dorit ca regele să se căsătorească 
cu fiica ei, ce-i drept, urită dar înzestrată cu atitea 
bogății şi pe deasupra şi cu o caleașcă de aur. 

Regele voi ca fata să-l urmeze la palat. Mătuşa, cu 
o selipire de răutate în ochi, se oferi s-o însoţească 
ea pe nepoată cu caleaşea ei de aur. 

Mai înainte de a ajunge la curte, regele ceru îngă- 
duinta de a merge el înainte, ca să le pregătească 
primirea. Mătușa profită de lipsa regelui și-o dădu 
jos din caleaşcă pe nepoată. În împrejurimi era o 
pădure, şi prefăcindu-se că vrea să culeasă ceva ier- 

buri tămăduitoare, ca să-i treacă durerea îngrozi- 
toare de cap, care o chinuia,-o rugă pe nepoată s-o 
însoţească prin desișul copacilor. Nici nu se îndepăr- 
tară prea mult de caleașcă, şi mătuşa o apucă bruse 
pe fată de umeri, o răsuci și-i scoase ochii pe care-i 
ascunse în geantă, Apoi, tîrînd-o de mînă, o lăsă să 
cadă în fundul unei gropi adinci şi apoi în goana 

mare alergă la caleaşcă, pornind iute, iute spre pa- 
latul regelui. 

Cînd ajunseră la curte, regele avusese grijă ca în 
semn de mare sărbătoare, pe la balcoane să fie co- 
voare, cuverturi și goblenuri tesute toate în fir de 
aur ; slujitorii înşirați de-a lungul scărilor, curtenii 
palatului, de asemenea, stăteau gata să primească pe 
cea mai frumoasă fată din regat. 

De cum se opri caleaşca, el se repezi să deschid 
uşa. Dar ce groază şi ce nedumerire l-a cuprins cînd, 
în locul frumoasei lui iubite, s-a pomenit cu o fată 
urâtă foc, îmbrăcată în rochie de mireasă ! 

Încremenit de spaimă şi gîndindu-se la cine stia. ce 
vrăjitorie, el îşi întoarse privirea în altă parte şi po- 
runci ca înspăimintătoarea creatură, împreună cu 
însoțitoarea ei, să fie imediat ferecate în închisoarea 
palatului. 

Toată ziua şi toată cet i rămase pe tie din 
cauza celor  întimplate, fără să poată reuşi să 
priceapă în ce chip frumoasa lui mireasă se trans- 

formase pe neaşteptate într-o ființă atit am ii 
gătoare şi de întiorătoare ca aceea. dă 
într-adevăr, el nu ştia că, întorcîndu-se în east 
femeia îşi îmbrăcase propria-i fiică, ascunsă pînă 
atunci într-un cufăr mare, în rochia de mireasă a 
nepoatei, i 

Pină una alta, în pădurea unde fusese părăsită ne- 
fericita copilă, trecu din întîmplare unul din cei șase 

pustnici, care-i făcuseră preţioasele daruri ce le ştiţi. 

În timp ce umbla prin desiș, în căutare de ierburi 

tămăduitoare, auzi un tînguit prelung, ce venea din 
adîncul unei gropi. Se apropie de marginea gropii şi 

se uită înăuntru. Dar era prea întuneric ca să poată 

desluşi ceva. Şi atunci întrebă : 

— Cine plinge ? 

— Sînt o biată copilă, răspunse un glăscior, tărtia 

o mătușă rea i-a scos ochii, fiindcă nu voia ca ea 

să devină soţia regelui. 

Pustnicul pricepu de îndată despre cine era vorba 

şi-i spuse : 

— Aha, iar femeia aceea demnă de chinurile iadu- 

lui! Nu i-a fost de-ajuns lecţia pe care i-am dat-o, 

lăsînd-o pe fiică-sa urită cum era ! Dar ţie nu-ți fie 

teamă, că am eu grijă de tine. Așteaptă-mă aici i 


nu mai plinge. 
O porni iute la drum. Ajungind la palat află locul 
unde stăteau ferecate cele două vipere și ceru să 

stea de vorbă cu ele. Cînd se trezi în fața mătuşii 
aceleia fără suflet, o întrebă : 

— Unde sînt ochii nepoatei tale ? 

— Nu știu, răspunse ea. 

— Eu te sfătuiesc să-ţi aminteşti, deoarece dacă nu 
mi-i dai chiar acum, fac să-i apară fiicei tale două 
coarne mari în locul ochilor, transformînd-o apoi în 
tap. 

Îngrozită de asemenea amenințare, femeia scoase 
grăbită ochii din geantă și-i dădu pustnicului. Fără 
a mai zice un cuvînt, el dispăru. ) 
Mergind cu pași uriași, cit ai clipi, ajunse în pădure, 
puse din nou ochii în orbitele goale și, întinzîndu-i 
o pînză roşie, îi spuse fetei : 

—  Brodează acum portretul tău aici. 

De cum împunse copila cu acul, chipul său apăru în 
întregime brodat şi atît de bine făcut, că nu părea 
un portret, ci o făptură vie. 

Cu broderia în mînă, pustnicul dădu tircoale pala- 
tului pînă îl văzu regele. 

Regele, aflat în balcon, cum zări portretul acela, se 
simți cuprins de o mare tulburare. Porunci să. îie 
chemat la el pustnicul și îl întrebă unde o văzuse 
pe fata aceea și ce era cu broderia din mina lui. 
Pustnicul îi dezvălui toată taina. Atunci regele pre- 
găti un alai de o sută de doamne de onoare şi o 
sută de cavaleri și împreună cu ei se duse în pă- 

„dure să-și ia mireasa. Chiar în aceeaşi zi făcură 
i nunta. Mătușa și verişoara, pe care regele ar îi vrut 
Bă le ştie fierbînd într-un cazan cu păcură, dar pe 
' care rugăminţile bunei sale soţii le scăpaseră de la 
10 moarte atît de întfiorătoare, fură îmbarcate pe o 
"corabie, care porni spre un port necunoscut, de unde 
nu se mai întoarseră niciodată. 


Traducere din limba italiană 
de GEORGE LĂZĂRESCU 


POVESTE: DIN LAZIO, 


Un ghiveci mic cu busuioc 


A FOST ODATĂ un tată care avea tre! | 
fete, două erau rele și capricioase, pe cînd a treia 
era numai unt şi miere, 

Într-o zi, avînd de tăcut o călătorie mai îndepărtată 
ca de obicei, căci el era negustor și prea puţin stă- 
tea pe acasă, îşi chemă cele trei copile si le în- 
trebă : 

— Fetele. mele, ce doriţi voi să vă aduc la întoar- 
cere? 

Cea mai mare îi spuse : 

—-0O rochie de mătase, 

Cea mijlocie : 

— O pălărie cu pene mari. 

— Şi tu ce-ţi doreşti? o întrebă tatăl pe cea mai 
mică, fiindcă ea nu deschisese gura să-și spună do- 
rința. A | 

Şi ea: 

— Mie adu-mi, dacă vrei, un ghiveci mic cu bus 
suioc, | s 


229. 


— Şi nimie altceva ? întrebă tatăl. 
Şi fata cea mai mică : 

— Nu. 

Nici nu plecă bine tatăl, şi cele două surori mai 
mari începură s-o necăjească pe cea mică, spunîn- 
du-i că făcea pe modesta, ca să-i cîştige dragostea 
tatălui, şi atîtea îi spuseră şi atitea-i făcură, încît 
mititica se văzu silită să se închidă în odăița ei şi 
să nu mai apară în faţa lor.. - 

între timp, tatăl, terminîndu-şi treburile şi cumpă- 
rînd rochia de mătase și pălăria cu pene mari pen- 
tru cele două fete mai mari, o porni spre casă. La 
mijlocul drumului îşi aminti de ghiveciul cu busuioc, 
pe care î-l făgăduise celei mici. 

— Şi acum ce mă fac ? se întrebă el. 

Şi du-te încoace şi încolo, nu dădu de nimeni care 
să-i vîndă busuioc. Pînă ce se ivi o grădină și gră- 
dinarul se oferi să-i dea un ghiveci. 

„— Cît costă ? întrebă tatăl. 

Și grădinarul : 

— Nimic. Grădina aparține regelui și tot ce se vede 
aici nu e de vînzare. Luaţi ghiveciul şi duceţi-l în 
grabă fetei dumneavoastră ; dar să-i atrageţi aten- 
tia să-l stropească la vreme, ca să nu se usuce. 

Fetele alergară iute să-l întimpine pe tatăl lor ; cele 
două de nerăbdare de a-și vedea darurile ; doar ul- 
tima se gîndi să-l ajute să-şi scoată haina, să 
se schimbe și să-i dea ceva de mincat și de băut. 

— Aceasta este rochia de mătase pentru tine, spuse 
tatăl fetei mai mari. Și celei mijlocii i Aceasta este 
pălăria cu pene. Şi celei mai mici : Uite şi ghiveciul 
tău cu busuioc ; şi-i atrase atenţia să-l ude zilnic, 
după cum îi spusese grădinarul regelui. 

Într-o seară, cînd surorile mai mari plecaseră la 
teatru, fata cea mică (să-i dăm un nume, s-o chemăna 
Mariettina) stătea în odăiţa ei, privind la busuiocul 
din ghiveci. Fără să vrea rupse o frunzuliță şi o 
apropie de flacăra luminării. Frunzulița arse şi ce 
văzu Mariettina ? Un tînăr neasemuit de frumos îi 
apăru înaintea ochilor și o întrebă : 

— Ce dorești ? De ce m-ai chemat ? 

— Eu n-am chemat pe nimeni, spuse ea. Cine eşti ? 
Cum de-ai venit aici ? 

far el: E 

— Sint fiul regelui, vrăjit în acest busuioc. Dacă ci- 
neva are nevoie de mine, arde o frunză şi eu vin 
imediat. Dacă tu ești pe cît de frumoasă pe atît de 
bună, de îndată ce scap de vraja asta, te voi lua 
de soţie. 

Mariettinei nu i se păru aievea logodna ei cu fiul 
regelui, dar rămaseră înţeleşi să se vadă în fiecare 
seară, după ce surorile Mariettinei aveau să se ducă 
la culcare. Era de-ajuns ca ea să ardă o singură 
frunzuliță de busuioc şi el de îndată avea să fie 
lîngă ea. 

— Totuşi, spuse prinţul, îti atrag atenţia să nu arzi 
mai mult de o singură frunzuliţă, căci altfel cred că 
ți s-ar întîmpla cine ştie ce nenorocire și atunci ` 
alerg cu sufletul la gură şi, cum trebuie să urc și 
să cobor atîtea scări de sticlă, mă pot răni, ba chiar 
muri. Fii atentă ! 

Sub patul Mariettinei era o degehizătufă de unde se 
puteau vedea scările de sticlă ce duceau la palatul 
regelui și prin deschizătura aceea, cînd sosi CIDA 
despărțirii, se furişă prințul. 

Surorile mai mari, văzînd că Mariettina stătea cît 
era ziua de lungă numai cu ghiveciul cu busuioc sub 
nas, ca să-i facă în necaz, într-o seară cînd ieşise 
cu tatăl ei la plimbare, intrară în camera ei și-i ar- 
seră tot busuiocul. 

La întoarcere, Mariettina simţi un junghi de durere 
în inimă la vederea busuiocului ars pînă la rădăcină. 
Alergă să se uite sub pat și cînd văzu scările de 
sticlă sparte toate, o cuprinse disperarea. Citeva seri 
ia rînd prinţul nu mai apăru. Atunci ea se duse la 
tatăl ei şi-i spuse că se hotărise să facă o scurtă 
călătorie, şi nimic n-o poate ţine în loc. Îşi făcu va- 
lijoara şi pe aici ţi-e drumul. 

Şi mergea şi iar mergea, iar din cînd în cînd se 
oprea să întrebe: „titi ceva despre fiul re- 
relui 2% 

Nimeni nu ştia nimic, Intr-o zi, oprindu-se la o fina 
tînă, să-și potolească puţin setea, auzi două bătrinele 
vorbind între ele. Una din ele spunea : 

— Ai auzit vorba ? Fiul regelui e în pragul morţii 
şi nimeni nu reuşeşte să-i găsească leacul, spunea 
ea. Pesemne că acum e frămintată de remușcări 
ştrengărița aceea de fată, care l-a făcut să alerge 
înnebunit pe scările de sticlă și să se rănească în- 
tr-atit, ca să ajungă mai repede lingă ea. 

Şi cealaltă bătrinică : 

— Eu aş fi în stare să-l lecuiesc cu unsoarea asta 
de balaur — și scoase din buzunar o cutiuţă pe care 
i-o arătă celeilalte bătrine. Unsoarea de balaur în- 
insă pe o pătură de lină, şi apoi înfășurat prinţul 
bine, bine în această pătură de lină, ar face ca toate 
bucățelele de sticlă din carnea lui să iasă afară și 
să scape, Dar decit să-l vindece pentru fata aceea 
răutăcioasă, ptiu, uite mai bine arune unsoarea de 
balaur în fintînă ! 

Și așa făcu, 4 = 
Mariettina, cate auzise tot, aşteptă ca cele două bă- 
buţe să se îndepărteze, şi cu un băț lung reuşi să 
tragă afară cutiuţa și într-un suflet alergă înspre 
palatul regelui. : i 
Regele dăduse sfoară în țară că orice vraci care l-ar 
fi îngrijit pe fiul lui, dacă n-ar fi reușit să-l vin- 
duce în termen de trei zile, avea să fie spia- 
zurat, 

Cînd Mariettina, îmbrăcată bărbătește, se prezentă 
la palat, regele, crezind că este vorba de un alt 
vraci, îi spuse : 

:— Fiule, eşti atit de tînăr, de ce vrei să întimpini 
primejdia de a fi spînzurat ? 4 
Dar ea se încăpăţină într-atit, încît primi înpăduința 
să-l vadă pe prinț. 

"Cînd ajunse Mariettina în camera prințului, ceru să 
i se aducă trei pături de lină și un lighean cu jăra- 
tie. Fereeă bine ușile, poruncind ca nimeni să nu în- 
drăznească să intre. Încălzi păturile şi o unse pe 
prima cu unsoarea balaurului. După ce o unse bine, 
îl întăşură pe prinţ şi, într-adevăr, cît ai clipi, fie- 
care bucăţică de sticlă începu să se lipească încet, 
încet de pătură. O dădu la o parte, făcînd acelaşi 
lucru cu a doua şi a treia pătură, încît ieşiră şi ţăn- 
dările cele mai mici. 

După ce prinţul fu lecuit, Mariettina, plîngînd şi ri- 
zind în acelaşi timp, îi povesti din fir-a-păr cum se 
petrecuse totul şi că vina nu o purtau decit cele 
două surori rele ale ei. 

Diîndu-i crezare, prințul chemă pe tatăl Mariettinei, 
care se arătă mai mult decît fericit să-şi dea consim- 
țămîntul pentru nunta fiicei lui cu fiul regelui. 


Traducere din limba italiană- 
de GEORGE LĂZĂRESCU 


POVESTE DIN TOSCANA 


Diavolul păcălit 


ÎN VREMURI ÎNDEPARTATE, cînd podu- 
rile peste ape le construiau bieţi zidari, se întimplă 
ca la Borgo a Muzzano, lingă oraşul Lucca, să tre- 
buiască să fie construit un pod. A fost chemat un 
zidar foarte priceput în arta sa, dar şi renumit pen- 
tru viclenia lui. 

Acesta începu lucrul, dar cînd ajunse să construiască 
arcul, care-i punctul cel mai important al podului, 
se gîndi să cheme în ajutor diavolul. 

Într-o noapte întunecoasă, cind nici luna nu se mat 
vedea, ieşi în cimp şi o luă înspre podul pe care-l 
construia el ; acolo strigă din toate puterile : : 
— Diavole atotputernic, vino în ajutorul meu ! 
Deodată, în bezna noptii, se înălță din pămînt o 
Tacără cumplită și un miros puternic de pucioasă în- 
vălui pe zidar de-l făcu să se înece. Tușea atit de 
tare, de-i dădură lacrimile, iar de lacrimi i se im- 
pînziră ochii, încît nu mai vedea nici la o jumătate 
de metru în faţa lui. Cînd s-a mai risipit puţin fu- 

mul şi i-a trecut tusea, desluşi în fața lui o umbră 
neagră ca tăciunele şi. înaltă de nu se mai ter- 
mina. 

Un glas îl întrebă : 

— Tu m-ai chemat ? Ce vrei de Ja mine ? 

Tremurînd şi bilbiindu-se de spaimă, zidarul 
spuse : 

— Eu... te-am che... che... mat... pentru că... vreau 
să... să... mă ajuţi... să construiesc podul. 

— Şi dacă te ajut ? mai zise diavolul, ce-mi dai în 
schimb ? 

— Ce... ce... vrei tu ? 

— Trebuie să-mi dai sufletul celui ce va trece pri- 
mul pe podul tău. 

— Bi... bi... ne. 

Cînd podul fu gata construit, diavolul se ascunse de- 
desubt la pîndă, gata să-i ia sufletul primului care 
avea să treacă pe pod. Dar vicleanul zidar, căindu-se 
de tirgul pe care-l încheiase cu diavolul, se gîndi 
„să-l păcălească, 

Lingă pod era un cîine, zidarul îl întărită, aruncă 
după el cu o piatră şi alerpă în urma lui, silindu-l 
să o ia la goană peste pod, 
Văzindu-se urmărit, ciinele o luă în goana mare pe 
pod. Zidarul însă, de cum ajunse acolo unde începea 
podul, se opri, dar cîinele continuă să alerge de 
maraa-focului, ` ii i 

Diavolul, pitit sub pod, îndată ce auzi paşi pe pod, 
întinse braţul şi cînd și-a dat seama că în loc de 
o ființă omenească era un cîine, îl apucă și îl dădu 
de pămînt cu atîta furie, încît în locul unde căzu 
cîinele, se făcu o groapă adincă. Se întoarse apoi 
către zidar şi strigă : 

— Oh, omule, omule, de astă dată m-ai păcălit tu, 
dar fii atent altădată ! 


Traducere din limba italiană 
de GEORGE LĂZĂRESCU 


POVESTE DIN TOSCANA 


Cizmele marchizului de Grillo 


MARCHIZUL DE GRILLO era peste mă- 
„sură de bogat, de îi se urcase la cap atita bogăţie, şi 
nemaiștiind ce să facă de plictiseală, se distra făcînd 
tot felul de glume răutăcioase celor din jur. 
Într-o zi dădu poruncă să fie chemat cel mai straş- 
nic cizmar din Roma. Şi cizmarul se grăbi să se ducă 
la bosătașul de Grillo. 7 
— Dumneavoastră m-aţi chemat, domnule mar- 
chiz ? 
„— Întocmai. 
— Cu ce vă pot fi de folos ? 3 
— Am nevoie de o pereche de cizme noi, spuse mar- 
„chizul, aşezîndu-se mai bine pe scaun, și cizmarul 
începu să-i ia măsurile. 
— Îţi atrag atenţia asupra calităţii pielii ! 
— N-aveti grijă, domnule marchiz. 
— Şi să nu treacă apa prin piele. 
— Fiţi liniştit, domnule marchiz. 
După vreo cincisprezece zile, cizmarul se întoarse 
la palatul marchizului de Grillo, ca să-i lase o pe- 


"038 


reche de cizme de toată frumuseţea și socoteala ală- 
turi, care era de vreo zece sau doisprezece scuzi, 
Trece o lună, mai trec două, ba chiar şase şi cizma- 
rul nu-l vedea nici pe marchiz şi nici banii datorat 
pe cizme. Voi ce-aţi fi făcut? Ceea ce făcu şi ciz- 
marul, care-şi luă inima în dinți într-o bună zi şi 
se duse la palat : 

— Domnule marchiz, am venit ca să aflu dacă v-au 
plăcut cizmele făcute de mine... 

— Mi-au plăcut foarte mult şi-mi vin perfect! îi 
răspunse marchizul. Ai lucrat excelent, dă-mi voie 
să te felicit ! 

— Iată... continuă cizmarul, cam stinţenit, căci nu 
găsea cuvintele potrivite. Fiindcă aș avea ceva tîr- 
guieli de făcut, adică niște piele de căprioară... și 
altele... v-aș fi recunoscător, și v-aş rămîne foarte 
îndatorat dacă... aţi dori să-mi achitaţi suma cuve- 
nită. d 

— Care sumă ? 

— Costul cizmelor. 

— Dar éu, spuse marchizul cu aerul cel mai ne- 
vinovat din lume, nu plătesc niciodată nimănui 
nici un ban vinerea și, într-adevăr, în ziua aceea 
era vineri. 

—- Asta înseamnă că trebuie să trec şi miine pe la 
dumneavoastră... ştiţi mîine e sîmbătă, spuse plin de 
încredere cizmarul. . 

— Dar eu nu fac plăți nici simbăta, preciză mar- 
chizul de Grillo, şi nici duminica, nici lunea, şi de. 
fapt în nici o zi din săptămînă. : 
— Dar asta este o adevărată samavolnieie... este un 
abuz la care nu m-aş fi așteptat de la un senior ca 
dumneavoastră, îndrăzni bietul cizmar. 

— Dumneata mă insulţi, biet zdrenţăros ce eşti ! 

— Mai bine zdrenţăros decit necinstit şi încurcă- 
lume, spuse cizmarul, 

Și marchizul : 

— Să ieşi afară imediat ! 

— les îndată, dar ne-om vedea noi la judecată | 
În faţa judecătorului ! 
Cizmarul dădu în judecată pe marchizul de Grillo, 
care nu făcu altceva decit să vorbească cu avocatul 
său, cel mai renumit din întreaga Romă, care în- 
drugă şi unelti atitea, fiind prea bine plătit, încât... 
cîştigă cauza domnului marchiz de Grillo. 

A doua. zi, la un moment dat, se auzi bătind un clo- 
pot în Roma, apoi altul, şi iar altul, în sfîrşit, toate 
clopotele din Roma băteau ca de moarte. 

— Ce s-a întîmplat ? întreba lumea. Unul spunea : 

— Poate că a murit papa. 
Altul dezminţea : 

— Dar nici gînd, papa se bucură de o sănătate 
zdravănă ! Mi-a spus-o chiar azi valetul lui secret. - 
Chiar papa, uluit de clopotele acelea, care sunau ca 
de înmormâîntare, trimise la toate „parohiile, la toți 

preoţii, să afle din porunca cui sunau clopotele. Și 
preoţii răspunseră toţi în: aceleşi. fel: ,„„Marchizul 
de Grillo“. 

— Tot nebunul acela de marchiz de Grillo ! spuse 
papa ieşind în clipa aceea din graţia divină, și în- 
dată dădu poruncă sa fie chemat la el. 3 wi 
— Domnule marchiz, îi spuse, această ultimă glumă 
a dumitale întrece orice așteptare și orice mă- 
sură ! 

— Nu înţeleg, Sfinţia Ta, spuse marchizul ca picat 
din nori. 

— De ce aţi dat ordin să sune toate clopotele din 
Roma a moarte ? 

— :Sfinţia Ta, pentru că a murit justiţia, şi cum papa 
nu înțelegea o boabă : Da, desigur, spuse marchizul. 
Auziţi dacă nu-i adevărat ceea ce vă spun eu. Un 
cizmar mi-a făcut o pereche de cizme pe măsură, din 
cea mai fină piele. Eu nu am vrut să plătesc nici 
un ban. Ne-am dus în fața judecății şi, în ciuda fap- 
tului că era vădită dreptatea lui, de o sută de ori 
vădită, am cîştigat eu. | 
Papa dădu din cap zîmbind şi nu mai știu ce să-i 
răspundă, 

POVESTE DIN TOSCANA k: 


Orbul 


UN ORB avea o sută de scuzi pe care 
voia să-i păstreze. Se gîndeşte el și iar se gîndeşte, 
pînă la urmă se hotărăşte să-i ascundă pe cîmp | 
în pămînt, dar în așa fel încit să nu-i găsească 
nimeni. Şi astfel, într-o dimineaţă, se duse pe cîmp, 
şi cînd ajunse sub un smochin începu să sape în 
pămint. a 

. în timp ce săpa astfel, îl văzu un țăran care se în- 

trebă în sinea lui: „Ce-o fi făcînd orbul acela 7% 
Şi aşteptă tăcut să vadă. Desigur că orbul nu-l 
putea observa. 
Cind termină orbul ceea ce avusese de făcut, și 
plecă, ţăranul alergă și el într-acolo, să vadă ce 
făcuse orbul, şi săpînd întruna, găsi cei o sută de 
scuzi. Fără a se -mai gîndi prea mult îi luă şi pe 
aci ţi-e drumul. Şi iată că într-altă zi, orbul, care 
avea nevoie de bani, se întoarse la cîmp să-și îa 
banii. Şi sapă, şi sapă sub smochin, și nu dă de 
nimic. 

„Vai, bietul de mine ! Cineva m-a văzut și mi-a luat 
banii, se tîngui el. Dar eu trebuie să-mi recapăt 
banii ! Vineri, cînd mă voi duce din nou să colind 
străzile cu cîntecul, voi cînta un cîntec special, și 
o să-mi recapăt cu siguranţă banii.“ 
Vorbea așa în sinea lui, bietul de el, şi între timp 
își pregătea cuvintele noului cîntec pe care avea 
să-l cînte în piaţă, vineri cînd avea să se ducă în 
tirg. 
Sosi şi vinerea și cînd toți ţăranii se aflau la tîrg 
și ascultau cîntecul orbilor, iată-l şi pe bietul nostru 
păgubit că apare în mijlocul lor şi începe să 
cînte ; 

„Sub smochin stau scuzii mei 

Şi-alţi o sută peste ei, 

Chiar diseară am să-i duc, 

Cînd oi fi doar singur cue I" 
"Țăranul care-i luase cei o sută de scuzi, auzind cîn- 
tarea lui, îi dădu imediat crezare și în sinea lui 
spuse : „Dacă se duce la smochin și nu-și găsește 
banii, nu mai are curaj să-i pună și pe ceilalți 
o sută.“ 
Și cu sufletul la gură alergă să pună banii la loc, în 
pămînt, la rădăcina smochinului, exact în locul de 
unde-i luase. A doua zi, orbul îşi îndreptă paşii într- 
acolo şi, ca și prima dată, începu să sape tacticos. Se 
prefăcea că îngroapă alţi bani, în schimb el îi scotea 
pe primii pină la al sutălea scud. Cînd termină de 

săpat şi-şi luă banii, acoperi groapa și o porni spre 
casă. 

Tăranul alergă în goana mare să-i dezgroape 
acum pe toţi. Și de mulţumire, îşi freca mîinile, 
căci se gîndea că va avea de luat două sute de scuzi 
de astă dată. Dar săpa şi tot săpa, și de nimic nu 
dădea ! Pricepu abia atunci șiretenia orbului : „Mi-o 
făcușit, îşi zise el, zîmbind acru. 

Regele unui popor de maimuțe 

A FOST ODATĂ un rege, nu-mi mai 
amintesc în care anume regat, dar fără îndoială 
că era Italia, între Pistoia şi Florenţa. Un rege care, 
după obiceiul timpurilor acelora, îşi întindea pute- 
rea asupra unui teritoriu întins cam cît ar fi azi un 
oraș. Acest rege era bătrin aproape de pragul morţii 
şi avea doi fii gemeni. Se născuseră în aceeași zi și 
la aceeaşi oră, încît nu se mai putea şti care din ei 
se născuse primul și care al doilea, și acest lucru era 
important deoarece primului şi numai lui i se cu- 
venea să devină rege după moartea bătrînului lui 
tată. Fiindcă regele nu știa care din cei doi fii se 
născuse primul, înţelegeţi şi voi cît de îngîndurat 
era bietul bătrîn, gindindu-se la moștenirea re- 
gatului. Într-adevăr, regele acela era bun și drept, 
pentru nimic în lume nu ar fi vrut să înfăptuiască 
o nedreptate. Pe deasupra, pînă şi cei doi gemeni 
erau şi ei buni şi viteji.  Amîndoi îi spuneau 
tatălui”: $ 

— Măria Ta, numeşte tu pe cine vrei, că nici unul 
din noi nu va suferi de alegerea făcută. Noi vom îi 
mulţumiţi de orice hotărîre ai lua Măria Ta. 

Dar, deși regele era fericit că avea doi feciori atit 
de buni, care se înțelegeau între ei atît de bine, tot 
nu reușea să se hotărască. Ba, dimpotrivă, parcă se 
simţea mai încurcat ca niciodată. Toate nopțile 
pentru el treceau albe, fără a putea închide un ochi. 
Camera lui de culcare, încăpătoare cît o piaţă, în 
care încăpea o armată întreagă, i se părea cu totul 
neîncăpătoare noaptea, cînd se plimba în sus și în 
jos, de la un perete la altul, și de la fereastră la 
ușă. 

Într-o zi, după o noapte în care se chinuise cu acest 
gînd neîndurăţor, luă, în sfirsit, hotărîrea să con- 
voace Consiliul de Coroană. Treziţi din somn, aler- 
gară cu toţii la palat: Comandantul întregei ar- 
mate, vistiernicul, judecătorul, mareşalul curţii, sfet- 
nicul de ceremonii. În sfîrșit, cei mai înalţi slujitori 
ai regatului. Acestora, reuniți în sala tronului, re- 
gele le înfăţişă situaţia şi le ceru sfatul. 

Toţi consilierii au început să discute între ei, în 
timp ce regele îi privea dus pe gînduri. La sfirşit, 
marele sfetnic, ridicîndu-se și făcînd celorlalţi semn 
să tacă, le spuse : 

— Măria Ta, am găsit chipul în care să punem capăt 
îrămâîntării cafe vă nelinişteşie. După o îndelungată 
dezbatere, am hotărît să vă propunem următoarele : 

trimiteţi pe cei doi prinți în lume să-şi aleagă o 
soţie. Aceluia care va găsi soţia cea mai frumoasă 
și va aduce darul cel mai de preţ, îi veţi da 
regatul. 

— Dacă așa mă sfătuiți voi, așa voi face, spuse 
regele. 

În ziua următoare, cei doi prinți, după ce își salu- 
tară tatăl, porniră în căutarea celei mai frumoase 
soţii şi a darului celui mai preţios. 

Cei doi prinți se numeau unul Cecco şi celălalt 
Vasco. 

Cecco o apucă înspre miazănoapte și Vasco înspre 
miazăzi. 


„După ce a mers timp de trei zile printr-o pădure ne- 


sfîrșită, Cecco se trezi în faţa unei vile încîntătoare, 
care avea la poartă un paznic într-o uniformă al- 
bastră cusută toată în aur. Cecco întrebă a cui era 
vila aceea și paznicul îi răspunse că era vila marchi- 
zului de Cedro. Cecco ceru să vorbească cu marchizul 
şi un valet îl însoţi în salonul de primire. În timp ce 
treceau prin minunatul parc, ce se așternea în faţa 
vilei, Cecco văzu pe o alee o fată nespus de frumoasă. 
Părea că plutește pe deasupra pămîntului atît de 
delicat îi era mersul, ca şi întreaga făptură. Aflînd 
că era fiica marchizului, îi povesti pricina lui şi ea se 
arătă fericită să fie soţia unui principe, care putea 
ajunge rege, și astfel îi înmînă o cutiuță, nu mai 
mare decît o nucă, cu rugămintea de a i-o duce re- 

gelui, dar.să n-o deschidă pînă atunci. Înăuntrul cu- 
tiuței era darul. 

Cecco și marchizul se întoarseră de îndată la palat 
şi îi dădură regelui cutiuţa, care nu fu deschisă, căci 
se aştepta și darul pe care avea să-l aducă la în- 
toarcere Vasco. Porunci, totuși, ca să se pregătească 
ospăţul de logodnă pentru viitorii miri, marchiza. și 
prinţul, ce aveau să facă nunta o dată cu întoarcerea 
fratelui celălalt, 

În timp ce lui Cecco i se întîmplau toate acestea, 
Vasco își continua călătoria. Era pe drum mai bine 
de o săptămînă. Trecuse peste nu știu cîte văi și. 
dealuri, dar fără să întilnească un suflet de om. Se 
simţea tare obosit și descurajat. Mai că ar fi vrut să 
se întoarcă înapoi la rege şi să-i spună că el renunța 
să mai caute. Soarele asfinţise, se coborîse întuneri- 
cul, de aceea oboseala și neîncrederea lui parcă se 
măriseră și mai mult. Se așeză să se odihnească 
puţin, apoi întinse mîna să-și ia băţul. și lucrurile, ca 
să se întoarcă acasă. Dar nu știu cum se făcu, de 
tocmai în clipa aceea se auzi un glăscior care-i 
spuse : 

— De ce vrei să SA PUA frumosule prinţ ? Tocmai 
acum cînd ești gata să-ți împlinești dorința ? 

— Cine-mi vorbeşte ? întrebă prințul. Și-și roti 
ochii peste tot, fără, să vadă pe nimeni. 

— Eu sînt. Sînt licuriciul care-ţi stă în faţă. Mergi 
după luminiţa mea, care-ti va deschide calea şi ai 

să vezi că nu degeaba ai bătut atita amar de 
drum, 

— Dacă aşa vrei tu, zise Vasco, facă-se voia ta. Ia-o 
înainte şi eu te urmez. 

Şi o porniră la drum. Licuriciul în față și Vasco în 
urma lui, N-au mers prea mult. Dincolo de o pădure, 
pe care o străbătură cît ai clipi o dată, înaintea ochi- 
lor lui Vasco apăru un palat, tot numai din marmură, 
cu ferestrele strălucitoare de o lumină azurie. 

— Iată că am ajuns, spuse licuriciul. Acum du-te 
singur în palat, dar fără să te minunezi de tot ceea 
ce ai să vezi înăuntru. 

Dar să nu te minunezi era un fel] de a spune. Erau 
atîtea ciudăţenii acolo şi alte ciudăţenii și mai mari 
aveau să se petreacă în faţa lui Vasco, încît să în- 
lemnești, nu alta ! 

Cum să nu te uimești? La poarta cea mare a pa- 
latului făcea de gardă o maimuţă. Îmbrăcată în uni- 
forma de rigoare, cu o lance, de cel puţin cinci ori 
mai mare decît ea. Şi totuși, cu cîtă seriozitate își 
făcea serviciul ! Mergea înainte și înapoi, cu regula- 
ritatea sentinelelor în faţa cazărmilor. Cînd intră 
Vasco pe poartă, maimuța, ştiind parcă cine era, nu 
numai că luă poziţia de drepţi, dar îi prezentă și 
arma. | 

Şi la zgomotul făcut de maimuţă, cînd lovi podeaua 
de marmură cu lancea, ca prin minune, dintr-o odaie 
alăturată, apărură alte două maimuţe-sergenţi (gra- 

dele le aveau pe uniformă), care-i făcură semn lui 
Yasco să intre, și-l însoţiră în fața unei scări imensă, 
pe deasupra căreia era așternut un covor persan de 
toată splendoarea. În timp ce suia scara aceea uriașă, 
Vasco vedea de-a lungul ei, fie lîngă balustradă, fie 
în faţa ușilor, înșiruite pè paliere, mereu alte maimuțe 
în uniformă, ţepene în fața apartamentelor, făcînd 
solemne de gardă. 

Însoţit de cele două maimuţe-sergenţi, Vasco fu con- 
dus pînă într-un salon în mijlocul căruia se afla o 
masă îmbelșugată de tot felul de bunătăţi. Cele 
două maimuțe îi făcură semn să ia loc la masă, și în 
timp ce Vasco se așeza pe scaun, una din maimuțe 
se îndepărtă, o clipă, luînd-o spre o ușă din fundul 
salonului. După două minute, pe aceeaşi ușă se văzu 
întrind altă duzină de maimuțe, îmbrăcate în tot 
telul de uniforme, foarte scumpe, de valeți, fiecare 
cu o tavă în mînă, plină cu tot felul de mîncăruri, 
care mai de care mai frumos înmiresmate și atrăgă- 
toare, sau cu carafe de aur cu vinuri alese şi par- 
fumate. Vasco, după ce nu mînease şapte zile decît 
piine şi băuse numai apă, închipuiţi-vă cît de mult a 
onorat acest prînz princiar. 

După ce a terminat cu masa, reapărură cele două 
maimuţe-sergenţi, care-i făcură semn să le urmeze, 
invitîndu-l să intre într-un salon foarte elegant, lu- 
minat ca de sărbătoare, unde se desfăşura un 
mare bal. 

Muzicanţii, doamnele de la Curte şi cavalerii, pere- 
chile care dansau nu erau decit maimuțe. Maimute 
îmbrăcate în straie foarte bogate. Costumele băr- 
baţilor erau din mătase lucioasă, iar pălăriile. fe- 
meilor, toate, împodobite cu pene de struţ. Şi toată 
lumea aceea se purta cu o seriozitate atit de covîrşi- 
toare, încît, dacă nu le-ai fi văzut cozile și ochii aceia 
ştrengărești, n-ai fi zis că sînt maimuțe, ci oameni. 
Şi nici una din maimuțe nu se lăsa furată de ispita 
de a face strîmbăturile și scălămbăielile pe care le 
fac toate suratele lor din grădina zoologică. Nici o 
maimuţă nu fugea s-o prindă pe cealaltă sau s-o 
caute în păr de pureci. Toate erau niște maimuțe 
serioase, ba chiar solemne. (Eram gata-gata să scriu 
persoane serioase.) 

Vasco se uita la ele cu gura căscată. Se uita cum se 
învîrtesc cu graţie şi ușurință, în timp ce dansau 
după o muzică armonioasă şi delicată. Era un spec- 
tacol care merita, într-adevăr, să fie văzut. Dacă la 
un moment dat nu ar fi început să se stingă luminile, 
dînd de înțeles că se terminase balul, Vasco, în 
ciuda oboselii care-l dobora, ar fi rămas să pri- 
vească cine știe cît timp... 

Dar mai înainte de a se fi stins toate luminile, cele 
două maimuţe-sergenţi îl însoțiră pe Vasco într-o 
cameră de dormit, unde-l lăsară să se odihnească. 

I se închideau ochii de somn, cînd Vasco auzi în 
beznă cum îl cheamă o voce : 

— Vasco ! 

—. Cine mă cheamă ? 

— Vasco, repetă glasul acela, ce dorești ? 

— Doresc o soţie care să-i facă regelui un dar 
foarte frumos, dar atît de frumos, încât să-l întreacă 
pe cel făcut de logodnica fratelui meu, Cecco, încît 
tatăl meu, regele, să mă lase pe mine moștenitor 
al tronului, după moartea sa. 

—- Dacă tu consimţi să te însori cu mine, Vasco, vei 
căpăta darul cel mai frumos din lume, care-ţi va 
oferi apoi coroana. 

— Atunci să ne căsătorim. 

—— E cuvîntul de onoare al unui prinţ ? 

-— Da, e cuvîntul de onoare al unui prinţ. : 
— Bine. Atunci mîine trimite o scrisoare tatălui tău, 
în care să-l vestești că ţi-ai găsit o soție, care-ţi 
va face cel mai frumos dar de nuntă din lume. Și 
acum, dormi liniştit ! 

A doua zi, Vasco trimise tatălui său 'o scrisoare. Şi 
curierul palatul degeaba vă spun că era tot o mai- 
mută. 

Regele, deși surprins că cel ce a adus vestea este o 
maimuţă, s-a arătat mulţumit de scrisoare şi voia 
: Jui a fost ca maimuța să fie ţinută la palat şi tratată 
cu tot respectul. | 
A doua noapte, Vasco fu trezit din nou de aceeași 
voce, care-i repetă aceleași cuvinte din noaptea din- 

tii, și iar îi dădu povaţa de a trimite o nouă seri- 
soare a doua zi de dimineaţă tatălui său. 

Și a doua zi o altă maimuţă o porni spre palatul 
regelui. 

Şi această maimuţă a fost reținută la Curte. 
Asemenea fapte s-au petrecut mai bine de o lună, 
încât la un moment dat, la Curtea regelui ajunseseră 
mai multe maimuțe decît curteni. Maimuţe în parc, 
maimuțe în saloane, maimuțe pe scările tronului, 
maimuțe pînă şi pe deasupra baldachinul patului 
regal. Însuși regele nu mai știa cum s-o scoată la. 
capăt. Nu fiindcă s-ar fi purtat rău maimuţele, dar 
este lucru sisur că nu părea ceva serios să vezi 
sentinelele cum schimbau gărzile cu cîte o maimuţă 
pe umăr. Şi nu era nici o mare plăcere să doarmă 
într-un. pat în care maimuțele veneau să-i ţină 
de urît, după ce-l treziseră brusc, căzind de pe 
baldachin, învinse și ele de somn. 

Nu vă mai spun apoi de scandalul și indignarea oa- 
menilor, cînd auzeau și vedeau tot ce se întîmplă la 
Curte. Nu reușeau să-și explice prezenţa acestor 
maimuțe, dar lumea începuse să vorbească precum 
că ar fi trimise de prințul Vasco, pentru a-l înștiinţa 
pe rege că-și găsise mireasa și cum vestitorii fu- 
seseră toţi maimuțe, neîndoielnic că și soţia lui 
Vasco era şi ea o maimuţă. Mulţi spuneau la început 
că nu era adevărat. Dar, în cele din urmă, cum zilele 

treceau și Vasco împreună cu soţia lui nu mai apă- 
reau, toţi începură să creadă că așa era. 

Pînă una alta, după ce trecu o lună și mai bine, 
într-o noapte, aceeaşi voce îi spuse în bezna nopții 
lui Vasco : 

— Miine vom pleca la rege. Eşti convins că vrei să 
te însori cu mine ? 

— Sînt nezdruncinat în hotărîrea mea. 

— Ei, bine, vom pleca miine. 'Frezește-te în zori, 
căci drumul este lung. 

A doua zi dis-de-dimineaţă, Vasco se afla în faţa 
porții palatului și ce-i fu dat să vadă? O caleașcă 
minunată, gata de plecare, îl aştepta cu un vizitiu 
tot maimuţă şi alte douăzeci şi patru de maimuțe 
călare în stînga şi în dreapta trăsurii, ca escortă. 
înăuntrul ei, plină de bijuterii și nespus de ele- 
gantă... o maimuţă. 

„Soţia mea să fie o maimuţă ? Să fi fost oare o voce 
de maimuţă vocea de aseară ? Dar ce să fac... acum 
trebuie să mă însor cu ea. Cuvîntul unui prinţ tre- 
buie respectat.“ 

Cu asemenea gînduri, Vasco se așeză alături de 
maimuţă și caleașca o porni ca fulgerul la drum. 
Regele, care aflase de sosirea fiului său, dădu po- 
runcă să fie așteptat cu toată festivitatea. Şi închi- 
puiți-vă cîtă lume nu se afla în fața palatului, cu- 
rioasă să vadă cum arăta soţia prinţului, adică o 

mireasă maimuţă. Şi mai cu seamă curioasă să vadă 
ce figură va face regele. 

Dar regele, care nu avea de loc ifose de rege, reuși 
să îşi stăpînească uimirea lui fără asemuire și astfel 
nimeni nu-și dădu seama. de deznădejdea din adincul 
sufletului său. Ba, dimpotrivă, toţi l-au crezut în- 
cîntat, fiindcă-l văzură alergînd în întimpinarea mi- 
resei, primind-o cu toate onorurile cuvenite unei 
prințese. 

Nunta celor doi fraţi a fost fixată pentru a 
doua zi. 

Tot poporul se afla pe străzi. Şi chiar și maimuţele 
părăsiră palatul şi se confundară cu oamenii, care 
aşteptau să treacă trăsurile regale. 

Dar în timp ce pe străzi se petreceau toate acestea, 
maimuţa-mireasă se îmbrăca cu rochia de nuntă. 
În timp ce domnișoarele de onoare îi învolburau pe 
cap un voal alb bogat, iată-l intrînd pe Vasco. 
Maimuta îl văzu prin oglindă şi-i spuse : 

— Vasco, vezi dacă-ţi plac. 

Și spunîndu-i acestea se învirti şi Vasco rămase mut 
de uimire. În loc de o maimuţă, în faţa lui se alla 
o preaminunată fată, dar atît de minunată, cum nu 
i-a mai fost dat unui ochi de-om să vadă vreo- 
dată. Se îrecă la ochi, dar nu era vis... Şi preafru- 
moasa fată : 

— Da, eu sint mireasa ta. O vrajă cumplită mă 
transformase în maimuţă împreună cu tot poporul 

meu, și așa aş fi rămas o viaţă întreagă, pină cind 
nu s-ar fi găsit un print, care-să mă vrea de soţie 
aşa cum eram. 

Închipuiţi-vă minunarea regelui, a lui Cecco şi a 
tuturor acelora care văzură la braţul lui Vasco o 
fată atît de frumoasă, în loc de o  caraghioasă de 
maimuţă. Şi minunarea lor nu avea să treacă atît 
de repede, căci în timp ce caleașca în care era 
Vasco şi soţia lui trecea pe străzi, maimuțele, pe 
măsură ce se învirteau în jurul lor, se şi transformau 
ca prin farmec în cîte o elegantă doamnă de onoare 
sau în cîte un mindru cavaler, o preabogată doamnă 
sau un: preaviteaz războinic. În scurt timp tot po- 
porul acela se unise. într-o singură urare şi închi- 
năciune în faţa tinerei regine care trecea. 

După ce se făcură amîndouă nuntile, regele adună 
din nou toată Curtea şi se înconjură de întreg 
` Consiliul de coroană, apoi deschise cutiuţele dăruite 
de printesele, nurorile lui. 

Mai întîi deschise pe cea a soției lui Cecco şi... vă 
mai amintiţi... nu era mai mare decit o nucă. Și în 
cutie se afla o păsărică și ea zbura de se minunau 
cu toţii cum de putuse să stea într-o nucă -atita 
timp. pai i 
Deschise apoi cutiuța celeilalte nurori, care-i dăru- 
ise un dar nu mai mare decit o alună. Şi din cutia 
aceea sări o altă păsărică, şi, ce-i drept, te mirai 
şi de ea cum de putuse supraviețui acolo, ba chiar- 

ținea în gură şi o şopirlă. Şi nu se terminase darul, 
căci şopirla ţinea în gură altă alună, înăuntrul că- 
reia, 'bine, bine împăturită, era o dantelă de o lun- 
gime de o sută de braţe. 

Fără îndoială că acesta a fost socotit darul ‘cel mai 
` minunat, de aceea regele deschise gura să-l pro- 
clame pe Vasco mostenitor al tronului. Dar soția lui 
Vasco spuse : 

„— Vasco nu are nevoie de regatul tatălui său, căci 
îl are pe al meu ca zestre, eliberat fiind de vrajă, 
Tot poporul, mai ales acel al maimuţelor devenite 
oameni, aclamă cuvintele prinţesei şi-l“ primi pe 
noul rege. ; ; 
Vasco împreună cu soția lui plecară în împărăţia 
lor şi nimeni n-a mai aflat nimic despre ei, afară 
de faptul că au trăit ani mulţi şi fericiţi. Dar dacă 
despre Vasco nu s-a mai aflat nimic, de atunci a 
rămas bănuiala în sufletul fiecăruia că în fiece 
maimuță s-ar putea ascunde sufletul unei fitte 
omeneşti şi, de aceea, chiar azi, mari şi mici se 
opresc în faţa lor, le privesc, le admiră cu curiozitate, 
şi de ce nu ?... cu o oarecare teamă că... 


Traducere din limba italiană 
de GEORGE LĂZĂRESCU 


17 — Poveşti nemuritoare, vol, 3 


POVESTE DIN TOSCANA 


Boaba de năut 


A FOST ODATĂ un om sărac lipit pămin- 
tului. Nu avea chiar nimic. Ba nu... bogăţia lui era o 
boabă de năut. Dar el nu știa cum să poată trăi 
dintr-o singură boabă de năut. Dacă ar fi mîncat-o 
n-ar mai fi avut apoi nimic de mincare pentru ur- 
mătoarele zile. Și atunci, se gîndi el ce 'se gîndi, 
pînă ce se hotări să pună boaba într-un sac și s-o 
pornească în căutarea norocului, A 
Trecu pe la casa unui țăran, care era plecat i 
cîmp, la lucru, şi-i zise soţiei acestuia : 
— Cumătră, eşti bună să-mi păstrezi boaba asta de 
năut ? 
— Las-o pe masă colo, 
Omul scoate boabă de năut din sac şi pleacă mai 
departe, Cumătra avea un cocoș, care, de îndată ce 
văzu boaba de năut, sări pe masă şi hap! o 
înghiți. 
Omul se întoarse : “ 
— Cumătră, pot lua înapoi boaba de năut ? 

— Ştii ceva? am un cocoș, și cocoșul a sărit pe 
masă şi a înghiţit boaba de năut. 

— Atunci trebuie să-mi dai cocoşul. 

— Ei, ia te uită ! Pentru o boabă de năut să-ți dau 
un cocoş ? Ce poveste mai e şi asta ? 

— Eu cer să-mi dai boaba de năut ! Şi dacă nu mi-o 
poţi da, fiindcă a înghiţit-o cocoşul, trebuie să-mi 
dai cocoșul care a înghițit boaba. 

Și atitea îi spuse femeii şi-i împuie capul, pină 
cînd biata de ea, ca să scape de el, se văzu silită 
să i-l dea. 

Omul îşi luă cocoșul și plecă mai departe. 

Se opri în fața unei alte gospodării. 

— Cumătră, vrei să-mi ţii dumneata cocoşul acesta ? 
— Dă-i drumul jos, colo, lingă cocină, îi răspunse 
femeia. 
Dar gospodina aceea avea un pore în cocină,. Din- 
tr-o singură lovitură cu botul, porcul omori eo- 
coşul. P 

Se intoarse omul: 

— Cumătră dragă, am venit să-mi iau cocoşul 
înapoi. . 

~ Du-te lingă cocină şi ia-ţi-l. 

Se uită lingă cocină şi ce vede... ? cocoşul mort, 

Se dute la femeie şi-i spune : 
— Porcul dumitale mi-a omorit cocoşul. Dum- 
neata'ar trebui acum să-mi dai porcul, 

— Ce tot vorbeşti... să-ţi dau porcul pentru un 
cocoș! O să-ți dau puful după broască, asta o să-ţi 
dau ! 

— Dumneata eşti obligată să mi-l dai. 

Și aşa cum făcuse cu boaba de năut cînd primise 
pe ea cocoşul, făcu și acum atîta scandal cu cocoșul, 
încît biata femeie, ca să scape de gura lui, îi dădu 
porcul. 

Luă porcul cu el şi își văzu de drum. Se opri apoi 
iar în fața casei unui țăran. 

— Cumătră dragă, îmi dai voie să las la dumneata 
puţin porcul ăsta al meu ? 

— Lasă-l acolo în grajd, unde ţinem boureanul. 

Cînd văzu boureanul porcul lîngă ek îi dădu una 
cu coarnele de-l ucise pe loc. 

Se întoarse omul. 

„— Cumătră dragă, m-am întors să-i iau porey 

— Mergi în grajd şi ia-ţi-l ! 

Omul se duse în grajă, dar se întoarse E A CA clipă 
să-i dea veste stăpinei, tipind cît îl tinea gura : 

—. Boureanul dumitale mi-a omorît: portul, așa că 
trebuie să mi-l dai. 

— Dar ce-ai înnebunit, omule ? Pentru un pore să 
trebuiască să-ți dau ditamai piei ră ! Asta să crezi 
dumneata ! 

Dar ţipind și făcînd zarvă, ca şi celelalte dăţi, şi 
“această femeie se văzu silită să-i împlinească: 
voia, j 

Trecu apoi la casa unui alt țăran. 

— Cumătră dragă, fă-mi binele ăsta și ține-mi 
oleacă boureanul acesta la dumneata. 

— Lasă-l acolo în grajd ! 

Femeia aceea avea o fată bolnavă. 

— Mamă, vreau o bucăţică de carne. 

Mama se duce la grajd.şi taie o feliuță din pulpa 
animalului şi se duce să-i facă o supă fetei ei 
bolnave. 

Se întoarce omul. 

-— Cumătră, m-am întors să-mi iau boureanul. Mă 
duc la grajd şi apoi plec. 

Se duce, într-adevăr, şi-i dă una cu biciul bietului 
animal, ca să iasă din grajd. i 
Femeia pusese ghips în locul acela, de unde tăiase 
bucăţica, şi cind omul dădu lovitura de bici, lipi- 
tura de ghips pică şi se dădu tom în vileag. Omul 
începu să strige : 

— Vai de mine! Ai tăiat o bucată de carne din bou- 
reanul meu ? 

-> Ascu.tă, omule, fetița mea, fiind bolnavă, a cerut 
carne şi eu i-am dat. 

—- Atunci trebuie să-mi dai pe fiica dumitale, 

— Cum ai spus? Să-ţi dau pe fata mea pentru 
e ciosvirtă de carne. Haida de ! 

— Îmi pare rău, dar, oricum, trebuie să-mi dal 
fata. 

Şi spuse atitea şi făcu atitea, incit pînă la urmă 
femeia trebui să-i dea fata. 

O luă, o puse în sac şi pe-aici ţi-e drumul ! 

Ajunse în casa unui alt țăran. 

— Cumătră, îmi faci plăcerea să tii putin acest 
sac ? 3 
— Pune-l colo, în colţul cela, 
Şi plecă. 

În sac era o gaură și pe acolo fata recunoseu uşor 
că se afla în casa mătuşei sale. Și începu să strige ; 
mătuşe, mătuşe ! 

~ Cine mă cheamă ? zise femeia. Şi se repezi să 
privească în sac. Dar ce văzu? pe propria ei ne- 
poată. 

— Ce faci aici ? Cum ai ajuns în sac ? 

-= O, mătuşe, m-a luat omul acela cu el, pentru că 
mama a tăiat o bucată de carne din boureanul lui, 
Mătușa avea un ciine rău, care muşea pe toţi cei 
ce-i erau necunoscuţi şi mai ales nu erau de-ai 
casei, Şi ce făcu? Scoase afară din sac pe nepoată 
şi puse repede în locul ei cîinele, 

Omul se întoarse, 

-= Ei, femeie, unde mi-e sacul ? 

— Uite-l colo, fă bine şi ti-l ia. 

Omul îl luă şi plecă. Mergi și iar mergi, ajunse 
într-o livadă și pe loc zise : 

„Acum nu mai pot de oboseală şi vreau să mă odit- 
nesci. În timp ce se odihnea, se gindea: „Mi-a 

mers tare bine, Pentru o boabă de năut am avut 
ün cocoş, pentru un Cocoş un porc, pentru un port 


„un bourean și pentru el o mindreţe de fată, Vină 


afară, fetița mea să te privesc !“ 
Și vorbind, deschise sacul, Dar zdup! şi cîinele îi 


înhăţă cu dinţii tot nasul. Și astfel își primi omul 


lacom pedeapsa meritată, 


N . Traducere din limba italiană 
de GEORGE LĂZĂRESCU 


FRAGMENTE DIN „DECAMERONUL“ 
de Giovanni Boccaccio 


CHICHIBIO, bucătarul lui Currado Gian- 
figliazzi, c-o vorbă şugubeață spusă întru mântuirea 
lui, preschimbă în ris mânia stăpînului şi scapă de 
pacostea cu care-l ameninţa Currado. 


Currado Giantigliazzi, după cum ştiţi cu toţii, din 
auzite şi văzute, e socotit de cînd lumea în orăşelul 
nostru drept cetățean de vază, un strălucit senior, 
mărinimos şi darnic, îndrăgostit de traiul cava- 
lerese şi care în vinătorile cu cîini şi şoimi aflat-a 
veşnic nespusă desfătare; iar dacă spun numai 
atit, e fiindcă nu e locul să povestim acum despre 
alte înfăptuiri mai mari ale domniei-sale. Așadar, 
într-o bună zi, prinzind el la Peretola c-un şoim 
de-al său un stire, aflindu-l gras şi tînăr, îl luă 
și-l trimise unui destoinie bucătar pe care îl avea 
acasă, Chichibio după nume şi venețian de fel, dîn- 
du-i poruncă să i-l frigă de cină și să i-l pregătească 
bine. Chichibio, care, bietul, nici c-o fărimă nu părea 
mai prostănac decît era, după ce pregăti stircul, îl 


“264 


puse la cuptor şi se apucă să mi-l păzească, tot cu 
ochii pe el. 
Cînd stircul era aproape gata și împrăştia în jur 
o undă de miros de să te lingi pe buze, se nimeri să 
intre în bucătărie o femeiușcă din partea locului, 
Brunetta, așa-i zicea pe nume, de care bucătarul 
nostru era îndrăgostit foc; şi dinsa, cînd simţi mi- 
rosul și cînd văzu stircul prăjit, prinse a-l ruga 
pe bucătar, cu miere-n glas, să-i dea o coapsă. 
Chichibio îi răspunse cîntînd : 
— Ba iaca nu, donna Brunetta, ba iaca nu, donna 
Brunetta ! 
De care dumneaei, mînioasă, făcu : 
— Pe legea mea, Chichibio, dacă nu-mi dai, nu-ţi 
dau nici eu, cît oi trăi, ce-ţi place. 
Acu, de spus și-au spus ei multe ; dar pînă mai la 
urmă Chichibio, ca să n-o întărite, desprinse o 
` coapsă şi i-o dete. 
Seara, fiind pusă pasărea, aşa fără picior, la masă 
în fața lui Currado şi a unor musafiri de-ai săi, 
_stăpînul se miră grozav văzînd una ca asta și, tri- 
miţind după Chichibio, îl întrebă ce se întimplase 
cu celălalt picior. La care mincinosul de venețian 
răspunse iute : ii 

— Stăpîne, stîncii n-au decît o coapsă şi-un picior, 
Currado zise atunci mînios : 
— Cum dracu să nu aibă decît o coapsă şi un Ar 
cior ? Ce, ptima oară văd eu stirci ? 

Dar bucătarul de colo + 

— Aşa-i, stăpîne, precum îţi spun şi, dacă vrei, 
ţi-arăt că şi ăştia vii îs tot la fel, 

Currado, de dragul musafirilor pe care îi avea la 
masă, nu vru să mai li dit vorba şi-i zise doar 
atit: N 

— Dacă-i așa şi spui că-mi arăţi minunea asta, de 
care eu de cînd e lumea n-am auzit şi nici nu ştiu 
s-o fi văzut vreodată, poftese să mi-o arăţi chiar 
miine dimineaţă ; şi, dacă poţi s-o faci, mă rog, n-am 
nimic de zis; dar dacă nu, mă jur c-oi porunci 
să-ţi ardă o mamă de bătaie, de să-ţi aduci aminte 
de mine cît ai să trăieşti. 

Sfirşind dar pentru seara aceea cu vorba, a doua zi 
de mînecate, Currado, căruia nici somnul nu-i poto- 
lise supărarea, plin de obidă, se sculă și porunci 
să i se aducă doi cai ; apoi, punîndu-l pe Chichibio 
să încalece pe unul, îl duse pînă la un rîu — pe ma- 
lul- căruia spre zi puteai să vezi stirci cu duiu- 
mul şi-i zise aşa : 

— Vedem noi acuşica cine a minţit aseară ! 

Chichibio, cînd văzu că nu-i trecuse încă mînia lui 
Currado şi că trebuie să facă dovada celor spuse, 
neștiind cum ar putea s-o facă, umbla călare în 
urma lui, topit de frică, bietul, şi dac-ar fi putut 
ar îi fugit mincînd pămîntul ; dar, fiindcă nu putea, 
se tot uita în faţă, în spate, de-o latură şi de alta, 
și peste tot i se părea că vede numai stirci șezind 

în două picioare. Dar cmd ajunse aproape de riu, 
zări pe mal, el, cel dintii, nu mai puţin de doispre- 
„zece stirci, toți cocoţaţi într-un picior cum stau de 
obicei cînd dorm. Drept care, arătindu-i iute stă- 
pinului, îi zise : 

— Messere, acu poţi să vezi şi dumneata că n-am 
minţit ieri seară, cînd ţi-am spus că stircii au nu- 
mai un picior. Iaca, poftește și te uită ! 

Currado îi văzu şi-i zise : N 
— Aşteaptă niţeluş şi-am să-ţi arăt c-au două. 
Și apropiindu-se oleacă de păsări, le strigă : „Huş, 
huş!“ Din care pricină toţi stircii întinseră degrabă 
și celălalt picioar şi după ce se clătinară vreo câțiva 
pași, își luară zborul. 

“Atunci Currado se întoarse către Chichibio şi rosti : 
—— Ia spune, secătură, au două ori n-au două ? 
Chichibio, buimăcit de cap, negina pe unde Să mai 
scoată cămașa, îi răspunse : 

— Așa-i stăpine, da’ la ăla de-aseară n-ai strigat 
-p phușhuş !* că, de-ai fi strigat, scotea şi el celălalt 
picior, întocmai cum l-au scos şi ăștia, 

Răspunsul ăsta îi plăcu aşa de tare lui Currado, în- 
cît toată minia i se topi în veselie şi ris, drept care 
zise : 

— Ai dreptate, Chichibio, aşa trebuia să fac ! 

Iată dar în ce chip, printr-un răspuns glumet și 
grabnic, scăpă Chichibio de bătaie şi se împăcă cu 
stăpînul lui, 

Fresco își îndeamnă nepoata să mi se uite în oglindă, 
dacă, precum spunea, îi era așa de silă de mutrele 
nesuferite. 


Un om pe nume Fresco din Celatico avea o nepoată 
care fusese dezmierdată cu numele de Ciesca! și 
care — deşi la trup și la obraz era destul de frumu- 
şică (fără să aibă totuși un chip de înger, după cum 
am mai văzut la altele) — se socotea pe sine aşa de 
desăvîrșită și aşa de nobilă, încît se deprinsese a 
ponegri bărbaţi, femei şi. orice lucru care-i ieşea 
în cale, fără să se gindească nici cît de cît la dînsa, 
care n-avea pereche: de scîrbă ce era, ţilnoasă și 
nesuferită, de nu puteai să-i intri în voie nici pen- 
tru unul Dumnezeu ; ba pe deasupra se ţinea şi-așa 
măreaţă, încît nici de-ar fi fost să fie copila regelui 
din. Franța n-ar fi putut fi mai fudulă. Iar cînd 
umbla pe „stradă: părea e-o-năbuşă : tot timpul mai 
ştie naiba ce putori, atita tot strimba din nas, de 
parcă-i miroseau toţi cei pe care-i întilnea sau îi 
vedea în cale. Ci dînd deoparte multe alte năravuri 
uricioase şi vrednice de plins pe care le avea, zic 


că se nimeri într-o zi ca, întorcindu-se ea acasă, ~ 


unde se.afla. şi. Fresco, să mi se aşeze lingă el 
toată răsfăţ şi strîmbături şi să înceapă. a bufni; 
drept care Fresco o întrebă : 


1 Diminutivul de la Francesca (n.t.). 

— Ia spune, Ciesca, cum se face că te-ai întors aşa 

curînd, chiar azi în zi de sărbătoare ? 

La care fata, alintîndu-se de să te apuce greaţa, răs- 

punse : 

— Da, e adevărat că m-am întors devreme acasă, 

fiindcă-n orașul ăsta eu cred că n-au fost niciodată 

bărbaţi şi nici femei atîta de nesuferiți şi plicticoşi 

ca cei de astăzi ; nu trece barem unul pe drum, să 

nu-mi fie nesuferit ca naiba. Şi cred că-n toată lumea 

n-ai să găsești femeie căreia să-i fie atita silă ca 

mie să dea nas cu mutre așa nesuferite ; de aceea, 

numai ca să scap de ele m-am întors mai repede 

ca de obicei. 

Fresco, căruia nu-i plăceau de fel răsfățurile fetei,” 
îi spuse : 

— Ascultă aici, copilă : dacă ţi-e aşa de silă de 

mutrele nesuferite după cum spui, atunci, dacă dorești 

s-ai parte de viaţă fericită, să nu cumva să te mai 

uiţi vreodată în oglindă. 

Dar fata, mai goluță ca trestia la cap, dar încredin= 

fată că-l ajunge pe Solomon la înţelepciune, nu pri- 

cepu mai mult decît pricepe un berbec; ba dimpo-= . 
trivă, îi- răspunse c-avea să se oglindească şi ea ca: 
toate celelalte. Și-aşa se face c-a rămas în nerozia 
ei,-cu care pînă ş-astăzi mai duce viaţă bună. 

lorgovan, prunc sărac, ajunge împărat (Poveste 
populară din Banat, culeasă de P. Uglișiu- 
Delapecica) . . 

Cenușoica-Potca (Poveste populară din Banat, 
culeasă de P. Uglişiu-Delapecica) 

Păcală- eee i 
(de MARIN GHEORGHE FUDULU) 

Feciorul cel viteaz și lebăda (Basm scie 
săsesc) 
În româneşte de ALEXANDRU MITRU 

Calul năzdrăvan (Basm popular săsesc) , a 
În româneşte de ALEXANDRU MITRU 

Regele penelor (Basm popular săsesc) . +» 
În româneşie de ALEXANDRU MITRU 

Copacul fermecat (Basm popular săsesc) + + 
În românește de ALEXANDRU MITRU 

Fiul nerecunoscător (Poveste albaneză) .  « 
Traducere de VICTOR EFTIMIU 

Cocoșul și găina (Poveste albaneză) , , 

Traducere de VICTOR EFTIMIU 

Mireasa Soarelui (Poveste albaneză) s» a « 
Traducere de VICTOR EFTIMIU 

Diavolii păcăliți (Poveste albaneză) , «e e» 
Traducere de VICTOR EFTIMIU 

Frumoasa pămîntului (Poveste albaneză) 
Traducere de VICTOR EFTIMIU 
Leul dăruitor de aur (Poveste albaneză) , , 
Traducere de VICTOR EFTIMIU 
Balta fermecată (Basm popular grecesc) e s 
În românește de VASILE GRECU 
Soldatul roman (Povesie din Lazio) BAS 
“Traducere din limba italiană de 
GEORGE LĂZĂRESCU 
'Ciucuraș, te-nvirte acus ! (Poveste din Lazio) 
Traducere din limba italiană de 
GEORGE LĂZĂRESCU 
Cele două verișoare și cei șase pusinici (Poveste 

Traducere din limba italiană de 
a GEORGE LAZARESCU 
Un ghiveci mic cu busuioc CETONA din Lazio) 
1, Traducere din limba italiană de 
| GEORGE LĂZĂRESCU 
Diavolul păcălit (Poveste din Toscana) 
Traducere din limba italiană de 
GEORGE LĂZĂRESCU 
Cizmele marchizului de Grilo (Poveste din 
Toscana) . E ARNIS 
Traducere din limba italiană de 
GEORGE LĂZĂRESCU 
Orbul (Poveste din Toscana) 
Traducere din limba italiană de 
GEORGE LĂZĂRESCU 
Regele unui popor de maimuțe (Poveste din 
Toscana) 
Traducere din limba: itălionă side 
GEORGE LĂZĂRESCU 

